Congress party ge PG leaderakah Adam Shareef\nޕީކޮންގްރެސް ޕާޓީގެ ޕީޖީ ލީޑަރަކަށް އާދަމް ޝަރީފް\nޕީޕަލްސް ނޭޝަނަލް ކޮންގްރެސް (ޕީއެންސީ) ގެ ޕާލިމެންޓްރީ ގްރޫޕުގެ ލީޑަރަކަށް ރައީސް އަބުދުﷲ ޔާމީންގެ ސަރުކާރުގެ ޑިފެންސް މިނިސްޓަރު އަދި މިހާރު މަޑުއްވަރީ ދާއިރާއަށް އިންތިހާބުވެފައިވާ އާދަމް ޝަރީފު އުމަރު ހަމަޖައްސައިފި އެވެ.\nއާދަމް ޝަރީފް އެމަގާމަށް ހަމަޖައްސާފައިވަނީ މިއަދު ބޭއްވި އެ ޕާޓީގެ މަޝްވަރާ މަޖިލީހުގެ ފުރަތަމަ ޖަލްސާއިންނެވެ. އެ ޖަލްސާގައި އޭނާ ހަމަޖައްސާފައިވަނީ އެ ޕާޓީގެ ޕާލިމެންޓްރީ ގްރޫޕުގެ ލީޑަރު ކަމުގެ މަގާމަށާއި، ހެޑް އޮފް ލީގަލް އެފެއާޒުގެ މަގާމަށެވެ.\nއާދަމް ޝަރީފު އެމަގާމަށް ހަމަޖެއްސުމުގެ އިތުރުން ޕީއެންސީގެ މަޝްވަރާ މަޖިލިހުން ވަނީ އެ ޕާޓީގެ އަސާސީ ގަވައިދުގައިވާ ގޮތުގެ މަތިން އެޕާޓިގެ ނައިބް ރައީސުންގެ މައްސޫލިއްޔަތު ފުށޫނާރާ ގޮތަށް ބަހާފައެވެ. އެގޮތުން އިދާރީ މަސައްކަތާއި ފައިސާގެ ބައި ހަވާލުކޮށްފައިވަނީ ކުރީގެ އެކޮނޮމިކް މިނިސްޓަރު އަދި މިހާރު މާވަށު ދާއިރާއަށް އިންތިހާބު ވެފައިވާ މުހައްމަދު ސައީދާއެވެ.\nޒުވާނުންނާއި ގުޅޭ ކަންކަމާއި، ހަރަކާތްތަށް ކުރީގެ ބާރަށު ދާއިރާގެ މެމްބަރު އިބްރާހިމް ޝުޖާއުއާ ހަވާލުކޮށްފައިވާއިރު، ޕަބްލިކް ރިލޭޝަންސްއާއި، މީޑިއާގެ އިތުރުން މެމްބަރޝިޕްގެ ކަންކަން ހަވާލުކޮށްފައިވަނީ ވިލިމާލެ ދާއިރާގެ މެމްބަރު އަދި ކުރީގެ ޕީޕީއެމްގެ ޕީޖީ ލީޑަރު އަހުމަދު ނިހާން ހުސައިން މަނިކާއެވެ.\nމީގެ އިތުރުން، ފޮރިން އެފެއާޒާއި ރިސާޗް މުހައްމަދު ހުސައިން ޝަރީފް (މުންދު) އާއި ހަވާލުކޮށްފައިވާއިރު، އެ ޕާޓީގެ ސެކެޓްރީ ޖެނެރަލްއަކަށް ވަނީ ގީލާ އަލީ އައްޔަން ކޮށްފަ އެވެ.\nއާދަމް ޝަރީފު އުމަރު ޕީޕަލްސް ނޭޝަނަލް ކޮންގްރެސް - ޕީއެންސީ\nދަރުސް ހުއްދަ ނުދިން މައްސަލަ މަޖިލީހަށް


މިއަދު، 8 ސެޕްޓެމްބަރަކީ ބައިނަލްއަގުވާމީ ލިޔަންކިޔަން ދަތުމުގެ ދުވަސް – Mikal News\nދިވެހިރާއްޖޭގެ އަސާސީ ތައުލީމުގެ މަޝްރޫޢޫ 1980\nމިއަދު، 8 ސެޕްޓެމްބަރަކީ ބައިނަލް އަގުވާމީ ލިޔަންކިޔަން ދަތުމުގެ ދުވަހެވެ. މިދުވަސް ފާހަގަ ކުރަން 1966 ގައި ޔުސްކޯއިން ކަނޑައެޅީ އިންސާނީ ހުުރުމަތާއި އިންސާނީ ހައްގުތައް ހިމާޔަތްކޮށް ދެމެހެއްޓުމަށް، ލިޔަންކިޔަން ދަތުމަކީ އެންމެ މުހިންމު އެއްކަން ކަމުގައި ގަބޫލުކުރެވިގެންނެވެ.\nމިއަހަރުގެ ބައިނަލް އަގުވާމީ ލިޓަރަސީ ދުވަހުގެ ޝިއާރުގެ ދިވެހި ތަރުޖަމާ އަކީ “ލިޔަންކިޔަން ދަސްކޮށްގެން އިންސާނީ ހާލަތު ބަދަލުކުރުމާއެކު ސުމޭކު ތަފާތުތައް ކުޑަކުރުން” – “Literacy forahuman-centered recovery: Narrowing the digital divide” އެވެ.\nދިވެހިރާއްޖޭގެ ލިޔަންކިޔަން ދަތުމުގެ ނިސްބަތް\nމިހާރު (2021 ގައި) ދިވެހިރާއްޖޭގައި ލިޔަންކިޔަން އެނގޭ ބޮޑެތި މީހުންގެ (12 އަހަރުން މަތީ) ނިސްބަތަކީ %97.7 ކަމަށް ވެއެވެ. އެއީ ފިރިހެނުންގެ %99.78 އާއި ބޮޑެެތި އަންހެނުންގެ %98.84 އެވެ. އެއީ ފިރިހެނުންގ ތެރެއިން ލިޔަންކިޔަން ނޭނގެނީ 567 މީހުންނަށެވެ.\nވޯލްޑް ބޭންކުން 2016 އާއި ހަމަޔަށް ނެރެފައިވާ އަދަދުތަކުގައި ވަނީ ދިވެހިރާއްޖޭގެ ލިޓަރަސީ ނުވަތަ ލިޔަންކިޔަން އެނގޭ ނިސްބަތަކީ %97.73 ކަމަށެވެ. ވޯލްޑް ޕޮޕިއުލޭޝަން ރިވިއުގައި ވާގޮތުން (2021) ދިވެހިރާއްޖޭގެ ލިޔަންކިޔަން ދަންނަ އާބާދީއަކީ ވެސް %97.7 އެވެ.\nދުނިޔޭގައި ލިޔަންކިޔަން ދަތުމުގެ ނިސްބަތް ހުރީ (15 އަހަރުން މަތީގެ) %80.3 އެވެ. އެއީ ފިރިހެނުންގެ %90.0 އާއި އަންހެނުންގެ %82.7 އެވެ. މުޅި ދުނިޔެއާއި ރާއްޖޭގެ ހިސާބުތަކަށް ބަލާއިރު އަދިވެސް އަންހެނުން ލިޔަންކިޔަން އެނގޭ ނިސްބަތް އުޅެނީ ދަށުގައެވެ.\nލިޔަންކިޔަން ދަންނަ މީހުންގެ ނިސްބަތް %100 ގައި ހުރިކަމަށް ހިމަނާފައި ވަނީ4ގައުމެއްގައެވެ. އެއީ އެންޑޮރާ، ގްރީންލޭންޑް، ނޯތުކޮރެއާ އާއި އުޒުބެކިސްތާން އެވެ. އަދި ލިޔަންކިޔަން ދަންނަ ނިސްބަތް އެންމެ ދަށީ އެފްރިކާގެ ގިނީ-ބިސާއޮ %30 އާއި ދެކުނު ސޫދާން،%35 އާއި، މާލީ %36 އާއި ސެންޓްްރަލް އެފްރިކަން ރިޕަބްލިކް އާއި %37 އާއި ބްރުކިނާ ފާސޯ %31 އާއި ބެނިން %42 އާއި އޭޝިއާގެ އަފުޣާނިސްތާން %43 އެވެ.\nދިވެހި ރާއްޖޭގަައި އާންމުކޮށް އެންމެންނަށް އުނގެނުމުގެ މިނިވަންކަން ލިބުނީ އަދި ކީރިތި ޤްރުއާން ކިޔެވުމާއި، ޢަރަބި އަކުރާއި، ތާނަ އަކުރު ލިޔާން ކިޔާން ދަސްކުރުން، ކޮންމެ ދިވެހިރައްޔިތަކުގެ މައްޗަށް، ލާޒިމުވީ 1932ގައި ރާއްޖޭގެ ފުރަތަމަ ޤާނޫނު އަސާސީއިންނެވެ. އެއާއި އެކު ލިޔަންކަިޔަން ދަސްކުރަން ފެށުނު ނަމަވެސް މާކަބޮޑު ކުރިއެރުމެއް ލިބިފައެއް ނުވެއެވެ. އެއިގެ ފަހުން 1954ގައި އިލްޒާމީ ތައުލީމުގެ ޤާނޫނެއް ފާސްކުރެވި، ކޮންމެހެން ދަަސްކުރަން ޖެހޭ ކަންކަން (ލާޒިމު ކަންކަން) އުނގަންނައި ދިނުމަށް ރާއްޖޭގެ ކޮންމެ ރަށަކަށް ދައުލަތުގެ ފަރާތުން މުދައްރިސަކު އައްޔަން ކުރައްވާފައި ވެއެވެ.\nރާއްޖެގެ ފުރަތަމަ ގާނޫނު އަސާސީ އިން ތައުލީމު އުނގެނުމުގެ މިނިވަންކަން 1932\nނަމަވެސް ރާއްޖޭގެ ލިޔަންކިޔަން ދަތުމުގެ ދާއިރާގައި މުޅިރާއްޖޭގައި ހިންގުނު އެންމެބޮޑު މަޝްރޫއަކީ 1980ގައި ފެށުނު އަސާސީ ތައުލީމުގެ މަޝްރޫއު ކަމަށް ދެބަސްވާ މީހަކު ނެތެވެ. 1980ގައި މި މަޝްރޫއު ފެށުނުއިރު، ރާއްޖޭގެ އާބާދީގެ ބޮޑެތި މީހުންގެ %30 (އިންސައްތަ) އަށް ވުރެ ގިނަ މީހުންނަށް ލިޔަންކިޔަން ނޭނގޭ ކަމަށް ތާރީޚު ލިޔުންތެރިޔާ މުހައްމަދު ޝާތިރު ލިޔުއްވާފައި ވެއެވެ. އަދި އަސާސީ ތައުލީމުގެ މަޝްރޫއަށް 10 އަހަރުވީއިރު (1990އާ ހަމަޔަށް) ރާއްޖޭގެ އާބާދީގެ %98 (އިންސައްތަ) އަށްވުރެ ގިނަ މީހުންނަށް ލިޔަންކިޔަން ދަސްކޮށްދެވުނު ކަމަށް ބުނެވެއެވެ. އެއާއެކު އެއީ ވަރަށް ކާމިޔާބު ގައުމީ މަޝްރޫއެއްގެ ގޮތުގައި ތާރީޚު ކުރެވިގެން ދިޔައެވެ. ނަމަވެސް މިމަޝްރޫއުގެ ތެރޭގައިވެސް ވަނަ ހޮވަން އިމްތިހާނުތަކުގައި މަކަރުހަދައި އެރަށެއްގެ ލިޔަންކިޔަން އެނގޭ އިންސައްތަ މަތިކޮށް ދެއްކުމަށް ފުޅާ ދާއިރާއެއްގައި މަސައްކަތް ކުރެވުނު ކަމަށް ބުނެ ފާޑުކިޔުންތައް ފަހުން އަމާޒުވިއެވެ.\nގުޅުންހުރި މައުލޫތައް:ތައުލީމު, ތައުލީމުގެ ގާނޫނު\nއަންނަ އަހަރު ކިޔެވުން ފަށާއިރު ޏ.އޭއީސީގެ ދަރިވަރުންނަށް ހެނދުނު ނާސްތާ ދޭނެ


Fathuruverinna Aanmmun Ulhey Rahrashuge Guest House Thakah Dhevey Hen Badhalu Genesfi ފަތުރުވެރިންނަށް އާންމުން އުޅޭ ރަށް ރަށުގެ ގެސްޓު ހައުސް ތަކަށް ދެވޭ ހެން ބަދަލު ގެނެސްފި – Huvadhoo News Fathuruverinna Aanmmun Ulhey Rahrashuge Guest House Thakah Dhevey Hen Badhalu Genesfi Huvadhoo News\nފަތުރުވެރިންނަށް އާންމުން އުޅޭ ރަށް ރަށުގެ ގެސްޓު ހައުސް ތަކަށް ދެވޭ ހެން ބަދަލު ގެނެސްފި\nވެކްސިން ގެ ދެ ޑޯޒް ހަމަކޮށް 14 ދުވަސްވެފައިވާ ފަތުރުވެރިންނަށް އާންމު އުޅޭ ރަށް ރަށުގެ ގެސްޓު ހައުސް އަށް ދެވޭ ގޮތް ހަދައިފިއެވެ.\nމި މަހު 26 ވަނަ ދުވަހުން ފެށިގެން މި އުސޫލަށް އަަމަލު ކުރަން ފަށާނެ ކަމަށްވެސް އެޗްޕީއޭގެ އިއުލާނުގައި ވެއެވެ. މި އުސޫލުގެ ދަށުން ރަށަކަށް ދާނަމަަ 72 ގަޑިއިރު ހަމަނުވާ ނެގަޓިވް ޕީސީއާރް ޓެސްޓުގެ ނަތީޖާ ބޭނުންވާނެއެވެ. މި ގޮތަށް ދާ ފަތުރުވެރިންނާއެކު ވެކްސިން ނުޖެހޭ އުމުރުފުރާގެ ކުދިންނަށްވެސް ދެވޭނެ ކަމަށް އެޗްޕީއޭ އިން ވަނީ ބުނެފައެވެ.\nމީގެ އިތުރުން އެރަށެއްގެ ދިރިއުޅޭ އާބާދީގެ 60 އިންސައްތައަށް ވެކްސިން ޑޯޒް ފުރިހަމަކޮށްފައި ވާނަމަ ވެކްސިން ނުޖަހާ ފަތުރުވެރިންނަށް އެ ރަށަށް ދެވޭނެއެވެ. އަދި އެރަށުގައި ފަތުރުވެރިންނަށް ހިދުމަތް ދިނުމުގައި މަސައްކަތް ކުރާ ހުރިހާ ފަރާތްތައް ހިމެނޭ ގޮތަށް 95 އިންސައްތަ މީހުންނަށް ވެކްސިންގެ ޑޯޒް ފުރިހަމަވެފައިވާން ޖެހޭނެއެވެ. އަދި ހަމައެއާއެކު ރަށުގައި ދިރިއުޅޭ 65 އަހަރުން މަތީގެ އާބާދީގެ 90 އިންސައްތަ މީހުން ވެކްސިން ޑޯޒް ފުރިހަމަކޮށްފައިވުން ވެސް ވަނީ ހިމަނާފަ އެވެ.\nރާއްޖޭ ގައި ކޮވިޑް ފެތުރުން މަޑުޖެހިފައި އޮތުމާއީ، އާބާދީގެ ބޮޑު ބައެއް ވެކްސިން ފުރިހަމަ ކޮށްފައިވާތީވެ، އެޗްޕީއޭއިން ދަނީ ގިނަ ލުއި ތަކެއް ދެމުންނެވެ.


Loafan Meehakah Miskithah Dhaan Haassa Mageh Hadhaifi - Vaguthu\nލޯފަން މީހަކަށް މިސްކިތަށްދާން ހާއްސަ މަގެއް ހަދައިފި\n9 މަސް ކުރިން ( އޮގަސްޓް 24, 2018 )\nމީއީ މީގެ އަހަރުތަކެއް ކުރީގެ ވާހަކައެކެވެ. މި ވާހަކަ އަލުން ދައްކާލަމާ ހިނގާށެވެ.\nސައުދީއަށް ނިސްބަތްވާ ލޯފަން މީހަކު ފަސް އިރު ފަސް ނަމާދު ކުރުމަށް މިސްކިތަށް ދާން މަގު ދައްކައިދިނުމަށް އާއިލާއިން މިސްކިތާއި، މަގާއި ދޭތެރޭ ވަރުގަދަ ވަލެއް ބަނެވެ. އެ މީހާ މިސްކިތަށް ދަނީ އެ ވަލުގައި ހިފައިގެންނެވެ. ބަޔަކަށް އުނދަގޫ ކުރާކަމަށް އޭނާ ބޭނުންނުވާތީ އޭނާ އެކަން ކުރަނީ އަމިއްލައަށެވެ. އޭނާ އެގޮތަށް ކޮންމެ ދުވަހަކުވެސް ފަސްއިރު ފަސް ނަމާދު ކުރުމަށް މިސްކިތަށްދާތާ އެތައް ދުވަސް ވެދާނެއެވެ.\nއެ މީހާ އެގޮތަށް މިސްކިތަށް ގޮސް މިސްކިތުން އައިސް ހަދާ މަންޒަރު ފެންނަ ވީީޑިއޯތައް ވަރަށް ބޮޑަށް މީސް މީޑިއާގައި ދައުރުވިއެވެ. އެހެންވެ ސައުދީ އޯގަނަޒޭޝަންއަކުން މި ވަނީ އެ މީހާއަށް އެހެން މީހުންނެކޭ އެއްފަދައިން ފަސޭހައިން މަގުމަތީގައި ހިނގޭނެ މަގު ތަނަވަސްކޮށްދީފައެވެ.\nއެމީހުން ނިންމީ ލޯފަން މީހުންނަށް މިސްކިތަށް ދެވޭނެ ގޮތް ހެދުމަށް ހާއްސަ މަގެއް ހެދުމަށެވެ. އެ މަގުގައި ހަދާފައިވާ ލޯފަން މީހުންނަށް ހިނގަން އިނގޭނެ އެ އެއްޗަކީ"ޓެކްސްޓާޑް ޕެތް" ނަމަކަށް ކިޔާ އެއްޗެކެވެ. އެ އޮންނާނީ ބިންމަތީގައި އަޅާފައެވެ. އޭގެ މަތިން ލާފައި ލޯފަން މީހުންނަށް ފަސޭހައިން ހިނގޭނެއެވެ.\nމިއީ އާއްމުންގެ އެހީތެރިކަމާއި ނުލާ ލޯފަން މީހުންނަށް ހިނގޭނެ މަގެކެވެ. އެ މީހުންނަށް އެ މަގުތަކުން ހިނގުން ރައްކާތެރިކަމަށް ވެއެވެެ.\nސުޕްރީމް ކޯޓު ސައިޒަށް ތިރިވާން ޖެހޭ - މީކާއިލް\nލުތުފީ އާއި ބެހޭ ގޮތުން ސުވާލު ކުރަން މިނިސްޓަރ އިމްރާން މަޖިލީހަށް ހާޒިރު ކުރަނީ\nއޮގަސްޓް 24, 2018 23:15


Miskiythah bandhuvumakee gethah aabaadhukurumah libunu ranuge...\nކޮވިޑް19: ގޭގައި ނަމާދުކުރުން\nމިސްކިތްތަށް ބަންދުވުމަކީ އަޅުގަނޑުމެންގެ ގެތަށް އާބާދު ކުރުމަށް ލިބުނު ރަނުގެ ފުރުޞަތެއް\nއިސްލާމްދީނަކީ އެހެންދީންތަކާ ޚިލާފަށް ނަމާދުކޮށް އަޅުކަންކުރުމަށް ވަކިތަނެއް ޚާއްޞަކޮށްފައިވާ ދީނެއް ނޫން\nއުޒުރެއް މެދުވެރިވެގެން ޖަމާއަތުގައި ނަމާދު ނުކުރެވުނަސް، އެއްވެސް އުނިކުރެއްވުމެއް ނެތި ﷲގެ ޙަޟުރަތުން އޭނާއަށް ޘަވާބު ލިބޭނެ ކަމަށް ހަދީޘްތަކުން އިނގޭ\nކ. މާލެ | 14 މެއި 2020 | ބުރާސްފަތި 01:37 | 14,834\nމަސްޖިދު އަލް ސުލްތާނު މުހައްމަދު އިމާދުއްދީން - ކޮވިޑް19 ގެ ސަބަބުން ހުރިހާ މިސްކިތެއްވަނީ ބަންދުކޮށްފައި - ރާއްޖެއެމްވީ\nމިއަދު ދުނިޔޭގެ ކަންކޮޅުތަކުގައި ވަރަށް ގިނަ މުސްލިމުންގެ ޝަކުވާއަކީ އެބައިމީހުން އަޅުކަންކުރަމުން އައި މިސްކިތްތައް، އާދެ، ﷲގެ ގެކޮޅުތައް ބަންދު ވެއްޖެކަމުގެ ޝަކުވާއެވެ. ޖަމާޢަތުގައި ނަމާދު ނުކުރެވޭކަމުގެ ޝަކުވާއެވެ. އެ މަތިވެރި އަޅުކަމުން މަޙްރޫމު ވެގެންދާ ކަމުގެ ޝަކުވާއެވެ. އިސްލާމީ ދުނިޔެއާ ކުރިމަތިލަމުންދާ ބަރަކާތްތެރި ރަމަޟާން މަހުގެ ބަރަކާތާއި ޢަދަދުނުކުރެވޭ ގިނަގުނަ ޘަވާބާއި އަޖުރުތައް ލިބިގަންނަން ހަރަކާތްތެރިވުމުގެ ރަނުގެ ފުރުޞަތު ގެއްލިފައިވާ ކަމުގެ ހިތާމަތަކާއި އުދާސްތަކުން ފުރިގެންވާ ޝަކުވާއެވެ.\nއަޅުގަނޑުމެންގެ މިޝަކުވާތަކަކީ ހަމަ ޙައްޤު ޝަކުވާތަކެކެވެ. އެހެންނަމަވެސް އަޅުގަނޑުމެން ރަނގަޅަށް ވިސްނާލައިފިނަމަ ޙަޤީޤަތުގައި އަޅުގަނޑުމެންނަށް މިކަމުގައި ގެއްލުމެއް ނުލިބޭކަން އެނގޭނެވެ. ދުނިޔެއަށް އައިސްފައި މިވާ ބޮޑުވަބާގައި މުޅިދުނިޔެ ޖެހިފައިވާއިރު ޚާއްޞަކޮށް ބޮޑެތި ޤައުމުތަކަށް ލިބެމުންދާ ފޫނުބެއްދޭ ވަރުގެ ގެއްލުންތަކަށް ބަލާލުމުން އަޅުގަނޑުމެން ޝުކުރު ކުރަންޖެހޭނެކަމަށް ދެކެމެވެ.\nތެެދެކެވެ! ޖަމާޢަތުގައި ނަމާދު ކުރުމަކީ ނުހަނު ގިނަގުނަ ސަވާބު ލިބޭ ކަމެކެވެ. އެހެނަސް ބައްޔެއްގެ ސަބަބުން ނުވަތަ އެނޫންވެސް އުޛުރަކާ ލައިގެން ތިމާ ކުރަމުން އަންނަ ސުއްނަތާއި އަޅުކަންތަކުން ތިމާ މަޙްރޫމުވާ ޙާލަތުގައި އެމިންވަރަށް އެއްވެސް އުނިކުރެއްވުމެއް ނެތި ﷲގެ ޙަޟުރަތުން އޭނާއަށް ޘަވާބު ދެއްވާނެކަމަށް ޞައްޙަ ޙަދީޘުތަކުން ސާބިތުވާން އެބަހުއްޓެވެ. އިމާމު އަޙްމަދާއި ޙާކިމާއި އިބްނި އަބީ ޝައިބާ رَسُولُ اللَّهِ hގެ އަރިހުން ރިވާކުރަށްވާފައި ވެއެވެ. (إِذَا ابْتَلَى اللَّهُ الْعَبْدَ الْمُسْلِمَ بِبَلَاءٍ فِي جَسَدِهِ قَالَ اللَّهُ اكْتُبْ لَهُ صَالِحَ عَمَلِهِ الَّذِي كَانَ يَعْمَلُهُ فَإِنْ شَفَاهُ غَسَلَهُ وَطَهَّرَهُ وَإِنْ قَبَضَهُ غَفَرَ لَهُ وَرَحِمَهُ) މާނައީ: رَسُولُ اللَّهِ ޙަދީޘު ކުރައްވާފައި ވެއެވެ. މުސްލިމު އަޅަކަށް ބަލާ މުޞީބާތެއް ޖެހޭ ހިނދު އޭނާއަށް ބައްލަވައިވޮޑިގެން މާތް ﷲ މަލާއިކަތުންނަށް ބަސްވަޙީ ކުރަށްވާނެއެވެ. އޭ އަހުރެންގެ މަލާއިކަތުންނޭވެ! އަހުރެންގެ އަޅާ ކުރިން ކުރަމުންއައި ޢަމަލުތައް އުނިވަމުންދާތީ ހަމައެފަދައިން ހެއު ޢަމަލުތަކުގެ ގޮތުގައި އެޘަވާބު އެމިންވަރަށް އޭނާއަށްޓަކައި ލިޔަމުންދާށެވެ. ދެންފަހެ މާތް ﷲ އެބަލިން އޭނާއަށް ޝިފާ ދެއްވައިފިނަމަ (ނުވަތަ މުޞީބާތުން ސަލާމަތް ކުރަށްވައިފިނަމަ) އެއިލާހު އޭނާ ސާފު ޠާހިރު ކުރަށްވާނެއެވެ. އެހެނަސް އޭނާ މަރުގަންނަވައިފިނަ އޭނާގެ ފާފަ ފުއްސަވައި އޭނާއަށް ރަޙްމަތްލައްވާނެެއެވެ. މިޙަދީޘާއި މިފަދަ އެހެން ޙަދީޘުތަކުގެ އަލީގައި، އިމާމު އިބްނި މުނީރުގެ ކިބައިން އިބްނި ޙަޖަރު ގެންނަވާފައި ވެއެވެ. (وَقَالَ ابْنُ الْمُنِيرِ بِأَنَّهُ تَحَجَّرَ وَاسِعًا وَلَا مَانِعَ مِنْ دُخُولِ الْفَرَائِضِ فِي ذَلِكَ بِمَعْنَى أَنَّهُ إِذَا عَجَزَ عَنِ الْإِتْيَانِ بِهَا عَلَى الْهَيْئَةِ الْكَامِلَةِ أَنْ يَكْتُبَ لَهُ أَجْرَ مَا عَجَزَ عَنْهُ) މާނައީ: މިއެންމެހައި ޙަދީޘުތަކުން ސާބިތުކޮށްދެނީ ސުއްނަތްތަކުގެ އިތުރުން ފަރުޟު އަޅުކަންތައް ވެސް ޝާމިލުވާ ކަމަށެވެ. ފުޅާ ދާއިިރާއެއްގައި އަޅާ އަޅުކަންކުރުމުގެ މަގު ބަންދުވުމީ އަޖުރު ލިބުމުގައި އަޅާއަށް އުނިކަމެއް ނާންނާނެ ކަމެވެ. މިބަސްފުޅުތަކުގެ މުރާދަކީ އަޅާ ތިމާގެ އަޅުކަން އޭގެ އެންމެ ފުރިހަމަ ގޮތުގައި އަދާކުރަން ނުކުޅެދޭ ހިނދު މާތް ﷲގެ ޙަޟުރަތުން އޭނާއަށް ފުރިހަމައަށް އަޖުރު ދެއްވާނެ ކަމެވެ.\nއިސްލާމްދީނަކީ އެހެންދީންތަކާ ޚިލާފަށް ނަމާދުކޮށް އަޅުކަންކުރުމަށް ވަކިތަނެއް ޚާއްޞަކޮށްފައިވާ ދީނަކަށް ނުވާހިނދު އަޅުގަނޑުމެންނަށް ފާޚާނާއާއި މަހާނަތައް ފިޔަވައި ބިމުގެ ކޮންމެ ތަނެއްގައި ވެސް ނަމާދު އަދާ ކުރެވޭނެއެވެ. ތަަފާތެއްނެތި އަޅުކަން ކުރެވޭނެއެވެ. އަނެއްކޮޅުން ޖަމާޢަތުގައި ބައިވެރި ނުވެވުނީތީ އެކަމުންވެސް އިތުރު ސަވާބު ދެއްވާނެކަމުގެ އުފާވެރިކަމުގެ ޚަބަރު މިވަނީ އަންގަވާފައެވެ. އަޅުގަނޑުމެންނާ ޚިލާފަށް އެހެން ދީންތަކުގައި މިފުރުޞަތެއް އެދީންތަކުގެ އަހުލުވެރިންނަކަށް ނެތެެވެ. އެބައިމީހުން ފައްޅިއާއި މަންދިރަށް ގޮސްގެންނޫނީ އެބައިމީހުންގެ އަޅުކަން ނުކުރެވޭނެއެވެ.\nދަންނަވަންތޯއެވެ؟ ކޮރޯނާ ވައިރަހުގެ ސަބަބުން މުޅި ދުނިޔެ މިއޮތީ ހުއްޓުމަކަށް އައިސްފައެވެ. މުޅިދުނިޔެ ލޮކްޑައުން ވެފައެވެ. އަޅުގަނޑުމެން ހިތާމަ ކުރަނީ މިސްކިތްތައް ބަންދުވީތީއެވެ. މިއީ އަޅުގަނޑުމެން މުސްލިމުންނަށް ކެހިދޭންވެގެން ބަޔަކު ރާވައިގެން ކުރިކަމެކޭވެސް ބުނާމީހުން އަޅުގަނޑުމެންގެ ތެރޭގައި އެބައުޅެއެވެ. މިކަމުގެ ޙަޤީޤަތް އަޅުގަނޑުމެންނަށް އެނގޭތޯއެވެ؟ ދުނިޔޭގައި ގިނައީ ތިމާމެން އުފެއްދެވި ފަރާތް ހަނދުމަ ނަތްތާލަފައި ހެއްދެވިިހައި ޙަރާމްކަންތައް ކުރަމުން ފާޙިޝު ޢަމަލުތަކަށް ޣަރަޤުވެގެން މުޅިރޭގަނޑު މަސްތުވީ ދުނިޔެއެއްގައި އެކަންކަން އިޙްޔާކުރަމުން ދިޔަ މީހުންނެވެ. އެއެންމެހައި ފާޙިޝް ޢަމަލުތައް އެއޮތީ ހުއްޓިފައެވެ. އެތަންތަން ބަންދުވެފައެވެ. އެއިންތަނަކަށް މެއްސަކަށް ނުވަދެވޭ ގޮތަށް ލޮކްޑައުން ވެއްޖެއެވެ. އެކަންކަން ކުރެވޭނެ ހަމަ އެއްގޮތެއް ވެސް ނެތީއެވެ. އެބައިމީހުން ގޮތް ހުސްވެގެން ދުނިޔެއަށް މޮޔަވަނީއެވެ. ބޮޑެތި ނައިޓު ކްލަބް ތަކެވެ. ބާރތަކާއި މިއުޒިކް ގްރޫޕުތަކެވެ. ބަަރަހަނާ ޚާނާތަކާއި ޝޯތަކެވެ. ހަށިވިއްކާ ގެތަކެވެ. ބޮޑެތިބޮޑެތި ޖުވާކުޅޭ ހޯލުތަކާއި ކެސިނޯގެ ހޮޓާތައް ކޮބައިތޯއެވެ؟ މަކާއޮގެ ވެނިޝިޔަން ރެޒޯޓު އެހެރީ ބަންދުކުރެވިފައެވެ. ސިންގަޕޯރުގެ ކެސިނޯ އެސްޓެރިލް ތަޅުލެވިފައެވެ. މިނޫނަސް އެމެރިކާއާއި ޔޫރަޕުގެ ގިނަ ޤައުމުގެ ތަކުގައި ބިޔަބޮޑެތި ކެސިނޯ ހައުސްތައް ހުރިއިރު މިތަންތަނަކީ އެތަކެއް ސަތޭކަ ބިލިޔަނުން ޑޮލަރު ވަދެވަދެ ހުރި ތަންތަނެވެ. އެހުރިހާތަނެއް އެއްފަހަރާ އެވަނީ ބަންދުވެެފައެވެ. މިހެންގޮސް މިތަންތަނަކީ އިޤްތިޞާދީގޮތުން ބަލާނަމަ މިނުބައި ފާޙިޝު ޢަމަލުތައް ހިންގުމަށް ރެއަކަށް އެތަކެއް މިލިޔަނުން ޑޮލަރު ވަންނަމުން އަންނަ ތަންތަނެވެ. މިހުރިހާ ތަނެއްގައި އެވަނީ ތަޅުއެޅިފައެވެ. އެތަން ހިންގާ މީހުންނާއި އެތަންތަނަށް ޒިޔާރަތްކޮށް ފައިސާ ހޭދަކޮށް، ފާޙިޝް ޢަމަލުތަކުގެ ކަނޑަށް ޣަރަޤުވެގެން، ތިމާމެންގެ ހިތުގެ އުދާސް ބޭރުކުރަމުން ދިޔަ މިލިޔަން މީހުން އެތިބީ ގޮތް ހުސްވެފައެވެ. އެތަކެއް ކްލަބްތަކެއް އިފްލާސްވަނީއެވެ. އެކަމަކު އަޅުގަނޑުމެން މުސްލިމުން އެހެންތޯއެވެ؟ މިސްކިތްތައް ބަންދުވުމުން ގެތައް މިސްކިތަށް ބަދަލުވީއެވެ. ކީރިތި ރަސޫލާ ޙަދީޘު ކުރަށްވާފައިވާ ފަދައިންނެވެ. (لَا تَجْعَلُوا بُيُوتَكُمْ قُبُورًا) މާނައީ: ތިޔަބައިމީހުން ތިމާމެންގެ ގެތަށް ޤަބުރުސްތާނަށް ނުހަދާށެވެ. އެބަހީ ޛިކުރު ކުރުމާއި ނަމާދު ކުރުމާއި އަޅުކަމުން މަޙްރޫމުވެ ޤަބުރުސްތާނަށް ވާހެން ހަމައެކަނި ނިދާލެވޭ ތަނަކަށް ތިމާމެންގެ ގެތަށް ނަހަދާށެވެ.\nކަން މިހެން އޮތުމާއި ދުނިޔޭގެ ޣައިރު މުސްލިމުންނަށް ކޮރޯނާ ބޮޑު ބަލާ މުސީބާތަކަށް ވިއަސް އަޅުގަނޑުމެން މުސްލިމުންނަށް މިކަން ވާންވާނީ މާއްދީގޮތުން ވެވޭ އިމްތިޙާނަކަށެވެ. ދީނީގޮތުން ލިބޭ އިތުރު ފުރުޞަތަކަށެވެ. ކެތްތެރިކަމާއި އެކު ކުރިމަތިލައިގެން ﷲގެ ޙަޟުރަތަށް ރުޖޫޢަވެގެން މުޅިދުނިޔެއިން ވައިރަސް ނެތިކުރެއްވުމަށް އެދި ގިނަގިނައިން ދުޢާކުރަންވީއެވެ. މިއީ އަޅުކަމުގައި ބޮޑަށް މަޝްޣޫލުވާން ލިބޭ ލޮކްޑައުނަކަށް ހަދަންވީއެވެ. ﷲގެ ޙަޟުރަތުގައި ރޮއިފައި ގިނަގިނައިން ދުޢާ ދަންނަވަމާ ހިނގާށެވެ. ޚާއްޞަކޮށް ރޯދަ މަހުގެ ފުރިހަމަ ފައިދާ ޢާއިލާ އެކުގައި ތިބިގެން ހޯދުމަށް ފޫގަޅަމާ ހިނގާށެވެ.\nމާތް ﷲ މިބަލާ މުޞީބާތުން އަޅުގަނޑުމެންގެ ރާއްޖެއާއި ދުނިޔޭގައި ވާހައި މުސްލިމުންނާއި ދުނިޔޭގެ ކުދިބޮޑު އެންމެހައި އަޅުތަކުން މިންޖު ކުރަށްވައި ސަލާމަތް ކުރަށްވާށެވެ. އާމީން!


Victory aa havaaluve Suzain dhinee vaadhaverinnah message eh | Mihaaru\nވިކްޓަރީގެ ކޯޗު ސުޒޭން އިއްޔެ އޮތް ނޫސްވެރިންގެ ބައްދަލުވުމުގައި ވާހަކަ ދައްކަނީ.-- ފޮޓޯ: ނިޝާން އަލީ/މިހާރު\nވިކްޓަރީއާ ހަވާލުވެ ސުޒޭން ދިނީ ވާދަވެރިންނަށް މެސެޖެއް\n16 ފެބުރުއަރީ 2017 - 12:129comments\nވިކްޓަރީ ސްޕޯޓްސް ކްލަބްގެ ކޯޗުކަމުން 2012 ވަނަ އަހަރު އަލީ ސުޒޭން ވަކިވިއިރު އޭނާގެ މޫނުމަތިން ފެނުނީ މާޔޫސްކަމެވެ. ސުޒޭން އެނބުރި އިއްޔެ ވިކްޓަރީގެ ކޯޗުކަމާ ހަވާލުވުމަށް ފަހު ބުނީ އެ ދުވަހު ވިކްޓަރީ ދޫކޮށްލުމަށް ފަހު ވެސް ހިތުގައި އޮތީ އެ ކްލަބަށް ހިދުމަތް ކޮށްދޭން ކޮންމެވެސް ދުވަހަކުން އައުމުގެ އުއްމީދު ކަމަށެވެ. ސުޒޭން ބުނީ އޭނާ ވިކްޓަރީ އަށް އައުމަކީ ވާދަވެރި ޓީމުތަކުން ވެސް ވިސްނާނެ ކަމެއް ކަމަށެވެ. ސަބަބަކީ ވިކްޓަރީ އޮތް މަގާމަށް ގެންދަން އޭނާ ކުރެވެން ހުރި ހުރިހާ މަސައްކަތެއް ކުރާނެކަން ފުޓްބޯޅައިގެ ހުރިހާ ފަރާތަކަށް ޔަގީންވާތީ ކަމަށެވެ.\n"އަޅުގަނޑު 2012 ވަަނަ އަހަރު ވިކްޓަރީ ދޫކޮށް ދިޔައިރު ގައިމު ވެސް ތަށީގެ ގޮތުން ބަލާއިރު ވިކްޓަރީ އޮތީ ކުރީގައި. 32 ތަށި ވަރު ވިކްޓަރީގެ އޮންނާނެ އޭރު ނިއު އުޅޭނީ 31 ނޫނީ 32 ގައި. އެކަމަކު ފާއިތުވެދިޔަ އަހަރުތަކުގައި ނިއު ރޭޑިއަންޓް ވަރަށް ކުރިޔަށް ޖެހިލައިފި. މިއީ އަޅުގަނޑު ވިކްޓަރީ އަށް އެނބުރި އައިސް ވަރަށް ވިސްނާނެ ކަމެއް. ވިކްޓަރީގެ މަގާމަށް އެ ޓީމު ގެންދަން ހުރިހާ މަސައްކަތެއް ކުރާނަން،" އިއްޔެ އޮތް ނޫސްވެރިންގެ ބައްދަލުވުމުގައި ސުޒޭން ބުންޏެވެ.\nއޭނާ ބުނީ ވިކްޓަރީ އަކީ ރާއްޖޭގެ ބޮޑު ކްލަބެއް ކަމަށާއި އެ މަގާމުގައި ވިކްޓަރީ ބާއްވަން ހުރިހާ ގޮތަކުން ވެސް މަސައްކަތް ކުރާނެ ކަމަށާއި މިހާރު އޮތް މެނޭޖްމަންޓާ އެކު އެކަން ކުރެވޭނެ ކަމުގެ އުއްމީދު ބޮޑު ކަމަށެވެ.\n"މިއީ އަޅުގަނޑު ކުޅުންތެރިޔެއްގެ ގޮތުގައި ވެސް އަދި ކޯޗެއްގެ ގޮތުގައި ވެސް އެންމެ ގިނަ ކާމިޔާބީ ހޯދި ޓީމު. މި ޓީމު މި ވަގުތު އޮތް ހާލަތުން އަރައިގަންނަން އަޅުގަނޑުގެ ފަރާތުން އެހީތެރިވާން ބޭނުން. މިއީ އަޅުގަނޑު އަމިއްލަ އާއިލާއެއްގެ ގޮތުގައި ދެކޭ ކްލަބެއް،" ސުޒޭން ބުންޏެވެ.\nކޯޗިން ކެރިއަރުގައި ކޮންމެ ނިންމުމެއް ވެސް ނިންމާފައިވަނީ ވަރަށް ވިސްނުމަށް ފަހު ކަމަށާއި ޖަޒުބާތުގައި ޖެހިގެން އެއްވެސް ނިންމުމެއް ނިންމާފައިނުވާނެ ކަމަށް ސުޒޭން ވަނީ ބުނެފަ އެވެ.\nމި އަހަރަކީ ރާއްޖޭގެ ފުޓްބޯޅަ ތާރީހުގައި އެންމެ އަގުބޮޑު ފުޓްބޯޅަ ސީޒަން ކަމަށާއި މި އަހަރު ވިކްޓަރީ ގޮވައިގެން ނުކުތުމުގެ ފުރުސަތު ދިނީތީ އެ ޓީމުގެ މެނޭޖްމަންޓަށް ޝުކުރުއަދާކުރާ ކަމަށް ސުޒޭން ބުންޏެވެ.\n"ރާއްޖޭގެ ފުޓްބޯޅައިގެ ތާރީހުގައި އެންމެ އަގުބޮޑު އަދި އެންމެ ވާދަވެރި އަހަރު މިއީ. ގާތް ގަނޑަކަށް މުޅި ފުޓްބޯޅަ އަށް އެކި ޓީމުތަކުން ޖުމްލަ 80 މިލިއަން ރުފިޔާ އަށް ވުރެން ގިނައިން ހަރަދުކުރާނެ ކަމަށް ބެލެވޭ މި ފަދަ ވާދަވެރި އަހަރެއްގައި ވިކްޓަރީ ކޯޗަކަށް ހުރެލަން ލިބި ކާމިޔާބު ހޯދަން މަސައްކަތް ކުރުމަކީ ވެސް އަޅުގަނޑަށް ވަރަށް ބޮޑު ހިތްހަމަ ޖެހުމެއް،" ސުޒޭން ބުންޏެވެ.\nމިއަދު އޮތް ނޫސްވެރިންގެ ބައްދަލުވުމުގެ ތެރެއިން ވިކްޓަރީގެ ޗެއާމަން ނަޒީމް (ކ) އެ ޓީމުގެ ކޯޗު ސުޒޭންއާ އެއްބަސްވުން ހަވާލުކުރަނީ.-- ފޮޓޯ: ނިޝާން އަލީ/ މިހާރު\nސުޒޭން އެންމެ ފަހުން ފެނުނީ މާޒިޔާ އިންނެވެ. ފާއިތުވި ދެ އަހަރާއި ބައި ދުވަސް ތެރޭގައި އޭނާ ވަނީ މާޒިޔާ އަށް ރާއްޖޭގެ ހުރިހާ މުބާރާތެއް ކާމިޔާބު ކޮށްދީފަ އެވެ. އެހެން ނަމަވެސް މިދިޔަ ސީޒަންގެ ހުރިހާ މުބާރާތެއް ކާމިޔާބު ކުރަން ޓާގެޓްކޮށް އެކަން ނުކުރެވިއްޖެނަމަ މަގާމުން އިސްތިއުފާދޭނެ ކަމަށް ބުނެ، އެކަން ހާސިލްނުވުމުން ސުޒޭން ވަނީ މާޒިޔާ ދޫކޮށްލައިފަ އެވެ.\nމާޒިޔާގެ ކޯޗަކަށް ހުރިއިރު ސުޒޭން ވަނީ އެ ކްލަބަކީ އޭނާ ކޯޗުކޮށްދޭނެ ފަހު ކްލަބަކަށް ވުމުގެ ފުރުސަތު ބޮޑު ކަމަށް ބުނެފަ އެވެ.\n"އަކުރުން އަކުރަން ބަހުގައި ހިފާ ދަމަންޏާ ވަރަށް ގިނަ ކަންތައްތައް ހުންނާނެ. މާޒިޔާ އަކީ އަޅުގަނޑު ހަވާލުވިއިރު ހަމައެކަނި ރަނގަޅު މެނޭޖްމަންޓެއް އޮތް ކްލަބެއް. އެ ކްލަބް ގޮވައިގެން އަޅުގަނޑަށް ގިނަ މަސައްކަތްތަކެއް ކުރެވުނު. ރާއްޖޭގެ ރަށްތަކަށް ދަތުރުކޮށް މާޒިޔާގައި ރަނގަޅު ފޭން ބޭސް އެއް އުފައްދަން މަސައްކަތް ކުރިން. އެ ހުރިހާ ކަމެއް ކުރެވުނު ކްލަބުގައި އަޅުގަނޑު ހުރީ ހިތްހަމަ ޖެހިގެން އެ ވިސްނުމުގައި އެ ވަގުތު އަޅުގަނޑު ހިއްސާކުރި ހިޔާލެއް އެއީ،" މާޒިޔާއާ ގުޅޭގޮތުން ސުޒޭން ބުންޏެވެ.\nމިދިޔަ ސީޒަނުގައި ވިކްޓަރީ ނުކުތީ ސުޒޭނުގެ ކޮއްކޮ މުހައްމަދު ނަޒީހުގެ ކޯޗުކަމުގަ އެވެ. އެހެން ނަމަވެސް ސީޒަން މެދުތެރެއިން ނަޒީހު ވަނީ މަގާމުން އިސްތިއުފާ ދީފަ އެވެ. ސީޒަން މެދުތެރެއިން ވިކްޓަރީއާ ދެން ހަވާލުވީ ކުރިން ވެލެންސިއާ އާއި ވީބީ އަށް ކޯޗުކޮށްދިން ލާޒްލޯ ކިސް އެވެ. އޭނާގެ ކޯޗުކަމުގައި ވިކްޓަރީން ނަތީޖާތަށް ރަނގަޅުކޮށް މި އަހަރުގެ ފުރަތަމަ ޑިވިޝަނުން ޖާގަ ހޯދީ ރެލިގޭޝަން ޕްލޭއޮފް ކުޅެގެންނެވެ.\nސުޒޭން ބުނީ ފާއިތުވި ތިން ވަރަކަށް މަސް ދުވަހު އުޅުނީ ފުޓްބޯޅައާ ވަރަށް ދުރުގައި ކަމަށާއި ވިކްޓަރީއާ ހަވާލުވުމަށް ފަހު އަމާޒަކީ މެޗަކަށް ފަހު މެޗަކުން ކުރިޔަށް ގޮސް ހާސިލްކުރެވޭނެ ކަންތައްތަކެއް ހޯދުން ކަމަށެވެ.\n"ވިކްޓަރީއާ އެކު ޕްރެކްޓިސްތަކެއް ކޮށްގެން ސީދާ ޓާގެޓްތަކެއް ކަނޑައެޅޭނީ މި ވަގުތު ވިސްނުމަކީ މެޗަކަށް ފަހު މެޗެއް ނެގުން. އެއީ ސީދާ އެންމެ މަތީގައި އޮތް ޓީމާ ވާދަކުރެވޭނެ ކަމަށް އަޅުގަނޑު ގަބޫލެއް ނުކުރަން. ވިކްޓަރީ ގޮސް ސީދާ މާޒިޔާއާ ވާދަކުރަން މި ވަގުތު އުނދަގޫވާނެ. އަޅުގަނޑުމެންގެ ހުރިހާ އަމާޒެއް ވެސް ހުރީ މާލޭ ލީގުގެ ފުރަތަމަ މެޗުގައި ގްރީން ސްޓްރީޓާ ދެކޮޅަށް ކުޅޭ މެޗަށް،" ސުޒޭން ބުންޏެވެ.\nވިކްޓަރީގެ ޗެއާމަން އިބްރާހިމް ނަޒީމް ވިދާޅުވީ އެ ކްލަބްގެ މެނޭޖްމަންޓްގެ ފުރިހަމަ އިތުބާރު ސުޒޭނަށް އެބައޮތް ކަމަށާއި ކްލަބް ކުރިން އޮތް ހިސާބަށް އޭނާ އަށް ގެންދެވޭނެ ކަމަށެވެ.\nވިކްޓަރީގެ ކޯޗުކަން ސުޒޭނާ ހަވާލުކުރުމުން އެ މަގާމުގައި ކުރިން ހުރި ޝާޒްލީ ވަނީ ސުޒޭނާއި ވިކްޓަރީގެ ބޯޑަށް ވަރަށް ބޮޑަށް ފާޑުކިޔައިފަ އެވެ.\nއިތުރު ލިޔުންތައް ވިކްޓަރީ ސްޕޯޓްސް ކްލަބް އަލީ ސުޒޭން


Covid-19: Qaumee Kuthubukhana Vaguthee Gothun Bandhu Koffi - Vaguthu\nކޮވިޑް-19: ގައުމީ ކުތުބުޚާނާ ވަގުތީ ގޮތުން ބަންދުކޮށްފި\nދުނިޔޭގައި ހަލުވިކަމާ އެކު ފެތުރެމުން އަންނަ ކޮވިޑް-19 ރާއްޖެ އިން ފެނިފައިވާތީ ރައްކާތެރިކަމުގެ ފިޔަވަޅެއްގެ ގޮތުން ގައުމީ ކުތުބުޚާނާގެ ޚިދުމަތްތައް މިއަދުން ފެށިގެން ވަގުތީ ގޮތުން މެދުކަނޑާލައިފިއެވެ.\nގައުމީ ކުތުބުޚާނާ އިން ކުރި އިއުލާނެއްގައި ބުނީ މިއަދުން ފެށިގެން މި މުއްދަތުގައި ލައިބްރަރީ އަށް އަނބުރާ ގެންނަން ޖެހޭ ތަކެތި ހިދުމަތް ފަށާތާ ހަތް ދުވަހުގެ ތެރޭގައި ޖޫރިމަނާ އާ ނުލާ ބަލައިގަންނާނެ ކަމަށެވެ.\nކޮވިޑް-19 އާ ގުޅިގެން އާންމުން ގިނަ އިން އެއްވެ އުޅޭ ތަންތަނަށް ނުދިއުމަށް ކަމާބެހޭ ފަރާތްތަކުން ވަނީ އިރުޝާދު ދީފައެވެ. ވައިރަސްއާ ގުޅިގެން މާލޭގެ ސްކޫލްތައް ވެސް މިހާރު ވަނީ އެއް ހަފްތާއަށް ބަންދު ކުރަން ނިންމައިފައެވެ.\nބަލީގެ މައުލޫމާތު ދިނުމަށް ހާއްސަކޮށްފައި ހުންނަ ސަރުކާރުގެ ތަރުޖަމާނު މުހައްމަދު މަބްރޫކް ރޭ ވިދާޅުވީ ސްކޫލްތައް ބަންދުކުރި ނަމަވެސް ކިޔަވައި ދެވޭނެ ގޮތްތަކެއް ހޯދުމުގެ މަސައްކަތް ކުރަމުންދާ ކަމަށެވެ. އޮންލައިންކޮށްގެންނާއި ބްރޯޑްކާސްޓްކޮށްގެން ވިޔަސް ކިޔަވައި ދިނުން ކުރިއަށް ގެންދެވޭނެ އިންތިޒާމް ހަމަޖައްސާނެ ކަމަށް އޭނާ ވަނީ ވިދާޅުވެފައެވެ.


ގްރަނާޑާ އަތުން ބާސާ ބަލިވީ 2-1 ގެ ނަތީޖާއަކުން\nތާވަލުގެ ތިންވަނައިގައި ބާސާ އޮތީ 73 ޕޮއިންޓާއެކު\n30 އޭޕްރިލް 2021 | ހުކުރު 04:13\nބާސާ އާއި ގްރަނާޑާ ބައްދަލުކުރި މެޗުގެ ތެރެއިން: މި މެޗުން ގްރަނާޑާ މޮޅުވީ 2-1 ން\nސްޕެނިޝް ލީގުގައި ބުރާސްފަތި ދުވަހުގެރޭ ކުޅުނު މެޗުން ގްރަނާޑާ އަތުން ބަލިވެ ތާވަލުގެ އެއްވަނައަށް އަރަން ލިބުނު ފުރުސަތު ބާސެލޯނާއިން ނަގާލައިފިއެވެ.\nއަމިއްލަ ދަނޑުގައި ކުޅުނު މެޗުން ބާސާ ބަލިވީ 2-1 ގެ ނަތީޖާއަކުންނެވެ.\nމި މެޗުގެ ފުރަތަމަ ހާފުގައި ބާސާއިން މޮޅު ކުޅުމެއް ދެއްކިއިރު، މި ހާފުގައި އެ ޓީމުން ވަނީ ލީޑު ނަގާފައެވެ. މެޗުގެ 24 ވަނަ މިނެޓުގައި އެންޓޮއިން ގްރީޒްމަނުގެ އެހީއާއެކު މި ލަނޑު ބާސާއަށް ކާމިޔާބުކޮށްދިނީ އެ ޓީމުގެ ކެޕްޓަން ލިއޮނެލް މެސީއެވެ. މިއީ މި ސީޒަނުގެ ސްޕެނިޝް ލީގުގައި މެސީ ކާމިޔާބުކުރި 26 ވަނަ ލަނޑެވެ.\nފުރަތަމަ ހާފާ ޚިލާފަށް މި މެޗުގެ ދެވަނަ ހާފުގައި ބާސާގެ ފަރާތުން އާދައިގެ ކުޅުމެއް ފެނިގެންދިޔައިރު، މެޗުގެ 63 ވަނަ މިނެޓުގައި ގްރަނާޑާއިން ވަނީ ނަތީޖާ އެއްވަރުކޮށްފައެވެ. މި ލަނޑު އެ ޓީމަށް ކާމިޔާބުކޮށްދިނީ ޑާވިން މާޗިސެވެ. އަދި އޭގެ އިރުކޮޅެއް ފަހުން މެޗުގެ އޮފިޝަލަކާ ދިމާލަށް ބުނި އެއްޗެއްގެ ސަބަބުން ބާސާގެ ކޯޗު ރޮނާލްޑް ކޫމަނަށް ސީދާ ރަތް ކާޑެއް ދެއްކިއިރު، މެޗުގެ 79 ވަނަ މިނެޓުގައި ގްރަނާޑާއިން ވަނީ ލީޑު ނަގާފައެވެ. މި ލަނޑު އެ ޓީމަށް ކާމިޔާބުކޮށްދިނީ ބަދަލު ކުޅުންތެރިއެއްގެ ގޮތުގައި ކުޅެން އެރި ޖޯޖް މޮލީނާއެވެ.\nމި މެޗުން މޮޅުވެގެން ތާވަލުގެ އެއްވަނައަށް އެރުމުގެ ފުރުސަތު ބާސާއަށް އޮތް ނަމަވެސް، މެޗުން ބަލިވުމުން އެ ޓީމު އޮތީ ތާވަލުގެ ތިންވަނައިގައެވެ. އެއްވަނައިގައި އޮތް އެތުލެޓިކޯ މެޑްރިޑަށް 33 މެޗުން 73 ޕޮއިންޓް ލިބިފައިވާއިރު، ދެވަނައިގައި އޮތް ރެއާލާއި ތިންވަނައިގައި އޮތް ބާސާއަށް 33 މެޗުން ލިބިފައިވަނީ 71 ޕޮއިންޓެވެ. ރެއާލް ކުރީގައި އޮތީ ހެޑް-ޓު-ހެޑް ގަވާއިދުންނެވެ.


Password Akah Beynunkurun Rakkaatheri Noon Baeh Password ޕާސްވޯޑަކަށް ބޭނުންކުރުން ރައްކާތެރި ނޫން ބައެއް ޕާސްވޯޑްތަށް – Huvadhoo News Password Akah Beynunkurun Rakkaatheri Noon Baeh Password Huvadhoo News\nޕާސްވޯޑަކަށް ބޭނުންކުރުން ރައްކާތެރި ނޫން ބައެއް ޕާސްވޯޑްތަށް\nތަފާތު އޮންލައިން ޚިދުމަތްތަށް ހޯދުމަށާއި، އީމެއިލް، ސޯޝަލް މީޑިޔާ އަދި ތަފާތު އިންޓަރނެޓް ސައިޓްތަކަށް ލޮގިން ވުމަށާއި، އެކި އެޕްލިކޭޝަންތަކުގައި ޕާސްވޯޑެއް ނުވަތަ ކޮންމެވެސް ޕިން ނަމްބަރެއް ވަރަށް ގިނައިން ބޭނުންކުރަން ޖެހެއެވެ. އަދި މިއިން ކޮންމެ ޕާސްވޯޑެއް ނުވަތަ ޕިން ހަނދާނުގައި ބެހެއްޓުމަކީ ކޮންމެހެން ކުރަންޖެހިފައިވާ ކަމެކެވެ.\nއެކި ޕާސްވޯޑް ގެންގުޅުމަކީ، ހަނދާން ކުރުމަށް އުދަނގޫ ކަމަކަށް ވުމުން، އެއް ޕާސްވޯޑެއް ތަފާތު އެކި ކަންކަމުގައި ބޭނުންކުރާ މީހުންވެސް ފުދޭވަރަކަށް ގިނައެވެ. ބައެއް މީހުންނަކީ ވަރަށް ބޮޑު އިސްކަމެއް ދީގެން، ކޮންމެ ލޮގިންއަކަށް ތަފާތު ޕާސްވޯޑު ދީގެން، އެކަންޓު ނުވަތަ ލޮގިން މީހަކު ހެކް ކޮށްފާނެކަމަށް ވަރަށް ވިސްނައިގެން އުޅޭ މީހުންނެވެ.\nޕާސްވޯޑެއް ދިނުމުގެ މައިގަނޑު ބޭނުމަކީ، އެމީހެއްގެ ޒާތީ މަޢުލޫމާތުތަކާއި، މުހިންމު މަޢުލޫމާތުތަކަށް އެހެން މީހުންނަށް ނުބެލޭނެހެން ޚާއްސަ އެޕްލިކޭޝަނެއްގެ އެހީގައި، ނުވަތަ ވެބް ލޮގިންއެއްގެ އެހީގައި ރައްކާތެރިކަމާއެކު ބެހެއްޓުމެވެ. ނަމަވެސް، ޕާސްވޯޑުތައް ބޭނުން ކުރުމުގައި ފަސޭހައިން އެހެން މީހުންނަށް ދެނެގަނެވޭ، ޕާސްވޯޑުތައް ބޭނުންކުރުމުގެ ސަބަބުން، ވަރަށް ގިނަ މީހުންގެ ޒާތީ މަޢުލޫމާތުތަކަށް އެހެން މީހުންނަށް ދެނެގަތުމަށް ފުރުޞަތުލިބި، ހެކަރުންނަށް ފަސޭހައިން ޕާސްވޯޑުތައް ހެކްކޮށް، މާލީގޮތުންވެސް ތަފާތު ގެއްލުން ކުރިމަތިވެފައި އެބަހުއްޓެވެ. އެހެން މީހުންނަށް ހެދިފައިވާ ތަފާތު ގޯސްތަކުން އިބްރަތް ހާޞިލްކުރުމަކީ މިފަދަ ގެއްލުމަކުން ސަލާމަތްވުމަށް އެޅިދާނެ ފިޔަވަޅެކެވެ.\nޕޭމަންޓް ސޮލިއުޝަން ކުންފުންޏަކުން ދިރާސާކޮށްފައިވާ ގޮތުގައި، 100،000 އަށް ވުރެ ގިނަ އެކައުންޓްގެ ޕާސްވޯޑް ހެކްކޮށްގެން ރިޕޯޓްކޮށްފައިވާއިރު، ހެކް ކުރެވުނު ގިނަ އެކައުންޓްތަކުގައި ޕާސްވޯޑެއްގެ ގޮތުގައި ބޭނުން ކޮށްފައިވަނީ، ނޭޝަނަލް ސައިބަރ ސެކިއުރިޓީ ސެންޓަރުން ފާހަގަ ކޮށްފައިވާ ގޮތުގައި ޕާސްވޯޑުގެ ގޮތުގައި ބޭނުންކުރުން ރައްކާތެރި ނޫންކަމަށް ކަނޑައަޅާފައިވާ ތަފާތު ކެޓަގަރީތަކުގެ ޕާސްވޯޑެވެ.\nފޮޓޯ: ސޯޝަލް މިޑިޔާ\nޕާސްވޯޑަކަށް “1234” ނުވަތަ “QWERTY” ކީބޯޑުގައި އަކުރުތައް ހުންނަ އިރު ފުރަތަމަ ބަރީގެ ފުރަތަމަ6އަކުރު، ފަދަ ބޭނުންކުރާ ވަރަށް ގިނަ އަދަދެއްގެ ބަޔަކު ވެއެވެ. މިއީ ހަނދާން ކޮށްލަން ފަސޭހަ ނަމަވެސް، އެހެން މީހަކަށް ދެނެގަންނަން ފަސޭހަ ޕާސް ވޯޑްތަކެވެ. ބައެއް މީހުން ޕާސްވޯޑުގެ ގޮތުގައި، އަމިއްލަ ނަން ލިޔުމަށްފަހު ފަހަތަށް “1234” ވެސް އާންމުކޮށް ބޭނުންކުރެއެވެ. މިޕާސްވޯޑުތަކަކީ، އެންމެ ގިނައިން ހެކްކޮށްފައިވާ ޕާސްވޯޑުތަކުގެ ތެރޭގައި ހިމެނޭ ޕާސްވޯޑްތަކެވެ.\nފަސޭހައިން ހަނދާން ހުންނަ އެއްޗެއް ޕާސްވޯޑުގައި ޖަހަން ހަދައިގެން، ތިބާގެ އަމިއްލަ ޒާތީ މަޢުލޫމާތުތަކާއި، އެކައުންޓްތައް ހެކްކުރުމަށް އެހެން މީހަކަށް ފުރުޞަތު ދިނުމަކީ ބުއްދިވެރިކަމެއް ނޫނެވެ. ތިބާގެ ޒާތީ މަޢުލޫމާތާއި، އެކައުންޓުގައިވާ ފައިސާ އެހެން މީހަކު ހެކްކޮށްގެން ބޭނުން ކުރުމަށް ފުރުޞަތު ދޭން ބޭނުން ނުވާނަމަ، ތިރީގައިވާ ޕާސްވޯޑްތައް ބޭނުންނުކުރުން މުހިންމެވެ. މި ޕާސްވޯޑްތަކަކީ އިނގިރޭސި ވިލާތުގެ ނޭޝަނަލް ސައިބަރ ސެކިއުރިޓީ ސެންޓަރުން، އެންމެ ގިނައިން ހެކްކޮށްފައިވާ ޕާސްވޯޑުގެ ގޮތުގައި ފާހަގަކޮށްފައިވާ ޕާސްވޯޑްތަކެވެ.\n123456 (23.2 މިލިޔަން މީހުން)\n123456789 (7.7 މިލިޔަން މީހުން)\n“Password” (3.6 މިލިޔަން މީހުން)\n“Qwerty” (3.8 މިލިޔަން މީހުން)\n1111111 (3.1 މިލިޔަން މީހުން)\nއަމިއްލަޔަށް ބޭނުންކުރާ އެކައުންޓްތަކާއި، ލޮގިންތަކުގެ ޕާސްވޯޑްގެ ގޮތުގައި ހެކްކުރަން އުދަނގޫ ޕާސްވޯޑެއް ޖެހުމަކީ މުހިންމުކަމެކެވެ. މިފަދަ ޕާސްވޯޑެއް ދިނުމަށް ބޭނުންނަމަ، އަކުރުތަކާއި، ނަންބަރު، ސިމްބަލް އަދި ކެރެކްޓަރ އެކުލެވޭ ތިބާއަށް އެކަނި އެނގޭ ޕާސްވޯޑް ދިނުން ބުއްދިވެރިއެވެ. އަދި ކިތަންމެ ގާތް މީހަކަށްވެސް އިތުބާރުކޮށްފައި އެކައުންޓްތަކުގެ ޕާސްވޯޑް ދިނުމަކީ ރައްކާތެރި ކަމެއް ނޫނެވެ. ގިނަ މީހުން ލޮގިންވެ، ބޭނުންކުރާ އޮފިސް ސިސްޓަމް ފަދަ ސިސްޓަމްތަކުގައި، ލޮގިންވެފައި، ޕާސްވޯޑު ބްރައުޒާގައި ސޭވްކުރުމަކީވެސް، އެހެން މީހަކަށް ތިބާގެ އެކައުންޓްތަކަށް ފަސޭހައިން ވަނުމަށް ހުޅުވާލެވޭ ދޮރެކެވެ. ސެކިއުރިޓީ ފީޗާއެއްގެ ގޮތުގައި ޓޫސްޓެޕް ވެރިފިކޭޝަން ފަދަ ރައްކާތެރިކަމުގެ ފިޔަވަޅުތައް އެޅުމަކީވެސް ރައްކާތެރިކަމުގެ ގޮތުން އެޅިދާނެ ފިޔަވަޅެކެވެ.\n🚨13,424 people reported their social media or email account hacked in 2021.\nEnabling two-factor authentication (2FA) will help to keep hackers out of your accounts, even if they know your password. Have you enabled it yet?https://t.co/qrBjVc5LvK#SaferInternetDay #TurnOn2FA pic.twitter.com/le90zDKnzW\n— NCSC UK (@NCSC) February 8, 2022


މަރުގެ ސަކަރާތް: | Sandhaanu\nނުބައިމީހުންގެ ފުރާނަ މިދުނިޔެއިން ވަކިވެ އާޚިރަތާއި ކުރިމަތިލުމުން ކަޅުއަނދިރި މޫނެއްގެ ވެރި އެތަކެއް ހާސް މަލާއިކަތުން ވަރަށް ނުބައި ވަސްދުވާ ސާންތިތަތެއް ހިއްޕަވއިގެން އޭނާގެ ކައިރއަށް ވަޑައިގެން އެތުރިގެން ތިއްބަވާނެއެވެ. މިބެއިކަލުންގެ ސަފުތައް އޭނާގެ ލޮލުކޮޅަށް ދެމިގެންދާނެއެވެ.\nއެހިނދު މަލަކަލް މައުތް ވަޑައިގެން ވިދާޅުވާނެއެވެ. “އޭ ނުބައި ފުރާނައާއެވެ. ކަލޭ ހެއްދެވިފަރާތުގެ ނުރުއްސެވުމާއި ދިމާއަށް އަންނާށެވެ.” މަލަކަލް މައުތުގެ މި އަޑުފުޅު އަހާފައި އެމީހާގެ ފުރާނަ ހަށިގަނޑުގެ އެތެރޭގައި އެތަންމިތަނަށް ދުވަންފަށާނެއެވެ. ދެން އެމަލާއިކަތާ އޭނާގެ މެއާއި މޫނާއި ބުރަކަށީގައި އަލިފާނުގެ ހަނމުށިން ތަޅުއްވަން ފަށްޓަވާނެއެވެ. އަދި ތުނި ފަށުއި ފޮތިކޮޅެއް ފަތްނެތް ކަށިގަހެއްގެ ތެރެއިން ދަމާނެރޭ ފަދައިން އެ ފުރާނަ ހަށިގަނޑުގެ ތެރެއިން ދަމައި ނެރުއްވާނެއެވެ. ވަގުތުން އެއްކަލަ މަލާއިކަތުން އެބެއިކަލުން ގެންނެވި މުޑުދާރު ސާންތިތަކުގައި އެފުރާނަ އޮޅާލައިގެން ގެންދަވާނެއެވެ. އެވަގުތު މުޅަމަސްގަނޑެއް ކުނިވެގެން ފުޅަ އަޅައިގެން ދުވާ ވަހަށްވުރެ ނުބައި ވަސް ދުވާނެއެވެ.\nމިކަމާއިހުރެ އުޑުގެ އެއްވެސް ދޮރުކޮޅެއް އެ ފުރާނައަށްޓަކައި ނުހުޅުވޭނެއެވެ. ދެން ފުރާނަ އުޑާހަމައަށް ގެންދިއުމަށްފަހު އެނބުރި ބިމަށްގެނެވި، އެހަށިގަނޑަށް ލެވޭނެއެވެ. ދެން ނަކީރު މުންކަރު ދެމަލާއިކަތުން ސުވާލު ކުރަށްވާނެއެވެ. އެބޭކަލުންގެ އެއްވެސް ސުވާލަކަށް އޭނާއަށް ޖަވާބު ނުދެވޭނެއެވެ. ދެން އޭނާގެ ގައިގެދަށުގައި އަލިފާން ރޯކުރެވޭނެއެވެ. އަދި އޭނާއަށް އަލިފާނުގެ ހެދުމެއް ލެވޭނެއެވެ. އަދި ކަށްވަޅުގެ އެއްފަރާތާއި އަނެއްފަރާތް ޖެހި ފިތިގެންގޮސް، އެއް އަރިކަށީގެ ކަށިތައް އެނެއް އަރިކަށީގެ ތެރެއަށް ވަދެ، ފުނޑު ފުނޑުވެ މަސްހުނިވެދާނެއެވެ. ދެން ނަރަކައިގެ ދޮރުތައް އެ ކައްވަޅާއި ދިމާއަށް ހުޅުވާލެވޭނެއެވެ. އަދި ނަރަކައިގެ އަލިފާނާއި ގަދަފަަދަ ހޫނުވައިރޯޅި އެދޮރުތަކުން ވަންނަމުން ދާނެއެވެ.\nމިގޮތައް އޭނާ ގިޔާމަތް ވަންދެން މިވޭންދެނިވި ޢަޒާބުގައި ދެމިހުންނާނެއެވެ. އޭނާއަށް ލިބެމުންދާ ޢަޒާބުގެ އަޑުފަށްގަނޑު ޖިންނީންނާއި އިންސީން ފިޔަވައި ދިރިތިބި ހުރިހާ މަޚުލޫގުންތަކަށް އިވޭނެއެވެ. އެއްފަހަރެއްގައި ލޮބުވެތި ރަސޫލާ ތަނަކަށް ވަޑައިގަންނަވަނިކޮށް އެކަލޭގެފާނުގެ ބަޣަލް އަސްކޮޅު ހޭރެން ފެށުމުން ހަދީސް ކުރެއްވިއެވެ. ” އިންސާނުންނަށް ކައްވަޅުގެ ޢަޒާބު ދެވެނީއެވެ. ފަހެ ތިޔަބައިމީހުން އެއްބަޔަކު އަނެއްބަޔަކަށް ވަޅުލާއުޅުން ދޫކޮށްނުލާނެ ކަމުގެ ބިރުފުޅު ތިމަންކަލޭގެފާނަށް ނުވާނަމަ މިއަޑު އިވޭފަދައިން ތިޔަބައިމީހުނަށް އަޑުއިއްވާދެއްވުމަށް އެދި މާތް އައްލާހް އަށް ދުޢާ ދެންނެވީމުހެވެ.”\nރިވާ: (އަޙުމަދު، މުސްލިމް، ނަސާއީ)\nFazee އޭޕްރިލް 21, 2021 At 7:08 ޕމ\nEmme fahu paragraph ge emme fahu folhuvathugai vaa, udaai bimaaedhemedhugaiva huriha makhlooq thakunge veriraskalaange nan fulhu arabin liyuvvun molhu ithuruvegen vaa kamah feney.


Madhiryge Shakuvaa Kuri Passenger Aku Lafugai Hifaafai Flightun Baalaifi - Vaguthu\nމަދިރީގެ ޝަކުވާކުރި ފަސެންޖަރަކު ލަފުގައި ހިފައިގެން ފްލައިޓުން ބާލައިފި\nއިންޑިގޯ އެއާލައިންސްއިން ދަތުރުކުރަމުންދިޔަ ފަސެންޖަރެއްކަމުގައިވާ ސޯރަބް ރާއި ފްލައިޓުގެ ކްރޫއިން ގާތުގައި ފްލައިޓް ތެރޭގައި މަދިރި ގިނަވުމުގެ ޝަކުވާކުރުމުގެ ސަބަބުން ކްރޫއިން އޭނާގެ ލަފުގައި ހިފައި ދަމާ ފްލައިޓުން ބާލައިފިއެވެ.\nހިތުގެ އޮޕަރޭޝަންކުރާ ޑޮކްޓަރެއްކަމުގައިވާ ސޯރަބް ބުނީ އެ ހާދިސާ ހިނގައިދިޔައީ އިންޑިގޯ އެއާލައިންސްގެ ފްލައިޓެއްގައި އޭނާ އިންޑިޔާގެ ބެންގަލޯރއަށް ދަތުރުކުރަމުން ދަނިކޮށެވެ.\nއިންޑިޔާގެ ނޫހަކާއި ވާހަކަދައްކަމުން ސޯރަބް ވަނީ އޭނާ ފްލައިޓުން ނެރެލީ މަދިރީގެ އުނދަގޫ ބޮޑުވުމުން އެކަމާއި ޝަކުވާކުރުމުންކަމަށް ކިޔައިދީފައެވެ. އަދި މަތިންދާބޯޓުން ގަދަކަމުން އޭނާ ނެރުމަށް ކުރި މަސައްކަތުގެ ތެރޭގައި މަތިންދާބޯޓުގެ ކްރޫއިން އޭނާއަށް އެކި ކަހަލަ އިންޒާރު ދިންކަމަށްވެސް ސޯރަބް ވަނީ ކިޔައިދީފައެވެ.\nއިންޑިގޯ އެއާލައިންސްއިން ވަނީ އެ އެއާލައިންގެ ފްލައިޓެއްގައި ދަތުރުކުރަމުންދިޔަ ފަސެންޖަރަކު ބާރުގެ ބޭނުންކޮށްގެން މަތިންދާބޯޓުން ނެރެފައިވާކަމަށާއި އަދި އެހެން އަމަލުކުރަންޖެހުނީ އެ ފަސެންޖަރުގެ އަމަލުތައް ނުރައްކާތެރި ގޮތަކަށް ހުރެ އޭނާގެ ފަރާތުން އިންޒާރުގެ ބަސްތަކެއްވެސް ލިބުމުންކަމަށް ބުނެފައެވެ.\nއޭނާގެ ސަބަބުން މަތިންދާބޯޓުގައި ދެން ތިބި ފަސެންޖަރުންނަށްވެސް އުނދަގޫވެގެންދިޔަކަމަށް އެ އެއާލައިންއިން ހާދިސާއާއި ގުޅިގެން ނެރުނު ބަޔާނުގައި ވަނީ ހާމަކޮށްފައެވެ. އޭގެ އިތުރުންވެސް އެ ފަސެންޖަރު އަޑުއުފުލައި މަތިންދާބޯޓަށް ގެއްލުންދިނުމަށް އެހެން ފަސެންޖަރުންނަށްވެސް ގޮވާލިކަމަށާއި އަދި މަތިންދާބޯޓު 'ހައިޖެކް' ކުރުމުގެ ވާހަކަތަކެއްވެސް ދެއްކިކަމަށް އެ ބަޔާނުގައި އެއާލައިނުން ވަނީ ބުނެފައެވެ.\nމަތިންދާބޯޓުގައި ތިބި އެހެން ފަސެންޖަރުން ވަނީ މަތިންދާބޯޓުގައި މަދިރި ގިނަ އަދަދަކަށް އުޅުނުކަމަށާއި އަދި އެކަމާއި ޝަކުވާކުރުމުން އެއްވެސް އެހީއެއް ކެބިން ކްރޫއިންގެ ފަރާތުން ނުލިބޭކަމަށް ބުނެ ކެބިން ކްރޫއިން ސޯރަބް ގާތުގައި އެހެން ފްލައިޓެއްގައި ދަތުރުކުރުމަށް ބުނިކަމަށް ހާމަކޮށްފައެވެ.\nއިންޑިޔާގެ ސިވިލް އޭވިއޭޝަން އޮތޯރިޓީއިން އެ މައްސަލަ ތަހުގީގުކުރަމުންދާއިރު އެ ހާދިސާގައި ހަގީގަތަށް ވާހަކަދައްކަނީ ކޮން ފަރާތަކުންކަމެއް އަދި ވަނީ ނުހޯދިފައެވެ.\nއޭޕްރީލް 13, 2018 08:57\nމަދިރިވެސް ގަދަނު؟ ފްރީ ކޮށްވިއްޔާ އެއް ޤަވްމުން އަނެއް ޤަވްމަށް މަތިންދާބޯޓުގައި އެ ދަތުރުކޮށްލަނީ!


Qasim ge Vmedia vaguthee gothun huttaalanee\nވީމީޑިއާގެ އޮފީސް ހުންނަ އިމާރާތް\nމަޝްހޫރު ވިޔަފާރިވެރިޔާ އަދި ޖުމްހޫރީ ޕާޓީގެ ލީޑަރު ގާސިމް އިބްރާހިމްގެ ވީމީޑިއާ ވަގުތީ ގޮތުން ހުއްޓާލަން ޖެހިދާނެ ކަމަށް މުވައްޒިފުންނަށް އަންގައިފި އެވެ.\nކޮވިޑް-19 އިގެ ބަލިމަޑުކަމާއި ގުޅިގެން ކުރިމަތިވެފައިވާ މައްސަލަތަކާއެކު ވީމީޑިއާގެ ދަށުން ހިންގާ ވީޓީވީ އާއި ވީއޮންލައިން ވަގުތީ ގޮތުން ހުއްޓާލަން ޖެހިދާނެ ކަމަށް އަންގާ އެ ތަންތަން ހިންގާ އައިލެންޑް ބްރޯޑްކާސްޓިންއިން މިއަދު މުވައްޒިފުންނަށް ވަނީ މެމޯއެއް ފޮނުވާފަ އެވެ.\nއެ މެމޯގައި ބުނަނީ ކުންފުންޏަށް ލިބެމުން ދިޔަ އާމްދަނީ މުޅިން ހުއްޓިފައިވާ ކަމަށެވެ. އަދި މުވައްޒިފުންނަށް މުސާރަ އާއި އިނާޔަތްތައް ދިނުމަށް ވަރަށް ބޮޑަށް ދަތިވެފައިވާ ކަމަށާއި މިހާރު ދިމާވެފައިވާ ހާލަތުގައި ކުންފުނި އިތުރަށް ދެމެހެއްޓޭނެ އެއްވެސް ގޮތެއް ފެނިފައި ނުވާ ކަމަށެވެ. އެހެން ކަމުން މީޑިއާގެ އޮޕަރޭޝަން ވަގުތީ ގޮތުން ހުއްޓާލަން ޖެހޭ ހާލަތަށް ގޮސްފައިވާ ކަމަށް މެމޯގައި ވެއެވެ.\nއަދި އޭޕްރީލް، މެއި، ޖޫން މި ތިން މަހު މުވައްޒިފުންނަށް ދެވޭނީ 2،222 ރުފިޔާ ކަމަށާ އޮޕަރޭޝަން ވަގުތީ ގޮތުން މެދުކަނޑާލި ނަމަވެސް މުސާރަ އާއި ރޯދަ އިނާޔަތް ޖަމާ ކުރުމަށް ފަހު އަންގާނެ ކަމަށާއި އެގޮތަށް ނިންމީ މި ހާލަތުގައި ވެސް އެއްވެސް މުވައްޒިފަކު ވަޒީފާއިން ވަކި ނުކޮށް ކުންފުންޏަށް ލިބޭ ފައިސާއެއް ހުރިހާ މުވައްޒިފުންނަށް ހަމަހަމަކޮށް ދިނުމުގެ ބޭނުމުގައި ކަމަށް ވެސް އެ މެމޯގައި ބުނެފައި ވެއެވެ.\nއިތުރަށް ބުނެފައި ވަނީ މިހާރު އޮތް ހާލަތުން އަރައި ނުގަނެވިއްޖެނަމަ ޖޫން މަހުގެ ފަހުން މުވައްޒިފުންގެ ވަޒީފާއަށް ބަދަލު ގެންނަން ޖެހިއްޖެނަމަ އެކަން އަންގާނެ ކަމަށެވެ.\nވީމީޑިއާގެ ވީޓީވީއަކީ މިވަގުތު ރާއްޖޭގައި ހިންގަމުންދާ 11 އަހަރުވެފައިވާ އެންމެ ދުވަސްވީ އަމިއްލަ ޓީވީ ޗެނަލެވެ. އެ ޗެނަލްގައި ކުރިން 100 ވުރެ ގިނަ މުވައްޒިފުން މަސައްކަތް ކުރި ނަމަވެސް ގިނަ މުވައްޒިފުންތަކެއް ވަޒީފާއިން ވަކި ކުރުމުން މިހާރު ވަޒީފާގައި ތިބީ 30 މުވައްޒަފުންނެވެ.\nގާސިމް އިބްރާހިމް މޯލްޑިވްސް މީޑިއާ ކައުންސިލް މޯލްޑިވސް ބްރޯޑްކާސްޓިން ކޮމިޝަން + ޖުމްހޫރީ ޕާޓީ ވީމިޑިއާ ދިވެހި މީޑިއާ އެކޮންމިކް ރިލީފް ޕެކެޖް


އައިއެމްޓީއެމް ފެއާގެ ޕާޓުނަރުންނާއިއެކު ސޮއިކޮށްފި އައިއެމްޓީއެމް ފެއާގެ ޕާޓުނަރުންނާއިއެކު ސޮއިކޮށްފި\nއައިއެމްޓީއެމް ފެއާގެ ޕާޓުނަރުންނާއިއެކު ސޮއިކޮށްފި\nމިމަހުގެ 26 ވަނަ ދުވަހު ބޭއްވުމަށް ހަމަޖެހިފައިވާ އިންޓަރނޭޝަނަލް މޯލްޑިވްސް ޓްރެވަލް މާކެޓް (އައިއެމްޓީއެމް2019) ފެއާ ޕާޓްނަރުންނާއިއެކު މިއަދު ސޮއިކޮށްފިއެވެ.\nއައިއެމްޓީއެމްގެ ޕާޓުނަރުންނާއިއެކު ސޮއިކޮށްފައިވަނީ، މިކަމަށްޓަކައި މާގިރި ހޮޓަލުގައި މިއަދު ބޭއްވި ރަސްމިއްޔާތެއްގައެވެ. އައިއެމްޓީއެމްގެ ޕާޓުނަރުންގެ ގޮތުގައި މިފަހަރު 26 ފަރާތެއް ހަރަކާތްތެރިވާނެއެވެ. މިފަހަރުގެ ފެއާގެ ފާހަގަކޮށްލެވޭ ބައެއް ޕާޓުނަރުންނަށް ބަލާއިރު، މެއިން ޕާޓްނަރަކީ އެސްޓްރަބޯންއެވެ. އެކަމަޑޭޝަން ޕާޓްނަރެއްގެ ގޮތުގައި ވިލާ ހޮޓެލްސް ހަމަޖައްސާފައިވާއިރު، މެއިން މީޑިއާއެއްގެ ގޮތުގައި ހަމަޖައްސާފައިވަނީ ޕަބްލިކް ސަރވިސް މީޑިއާއެވެ.\nބޭރުގެ ޓުއާ އޮޕަރޭޓަރުން ރާއްޖެ ގެނެސް ބާއްވާ މި ފެއާގެ މައިގަނޑު މަޤްސަދަކީ، ރާއްޖޭގެ ޓޫރިޒަމް އިތުރަށް މާކެޓްކޮށް، މި ދާއިރާގައި ހަރަކާތްތެރިވާ ކުންފުނިތަކަށް އިތުރު ފުރުސަތުތައް ހޯދައިދިނުންކަމަށް، ފެއާ އިންތިޒާމްކުރާ އައިއެމްޓީއެމުން ބުނެއެވެ. މިއަހަރުގެ އައިއެމްޓީއެމް ފެއާ ކުރިއަށްގެންދިއުމަށް ހަމަޖެހިފައިވަނީ ފަރުކޮޅުފުށީގައި ޖޫންމަހުގެ 26 ވަނަ ދުވަހުން ފެށިގެން 27 ވަނަ ދުވަހުގެ ނިޔަލަށެވެ.\nމިފަހަރުގެ އައިއެމްޓީއެމް ފެއާގައި ރާއްޖޭގެ ޓޫރިޒަމް ދާއިރާގައި ހަރަކާތްތެރިވާ 300 ކުންފުންޏަކަށް ބައިވެރިވުމުގެ ފުރުސަތު ދީފައިވާއިރު، ރާއްޖެއިން ބޭރުގެ 25 ކުންފުންޏަކުން ބައިވެރިވާނޭކަމަށް ފެއާ އިންތިޒާމްކުރާ ފަރާތުން ބުނެއެވެ.\nމިދިޔަ އަހަރުގެ އައިއެމްޓީއެމް ފެއާ ބާއްވާފައިވަނީ، އަދާރަން ސިލެކްޓް ހުދުރަން ފުށީގައެވެ. އެފަހަރުގެ ފެއާގައި ރާއްޖޭގެ 330 ކުންފުންނަކުން ބައިވެރިވެފައިވާއިރު، ޓޫރިޒަމް ދާއިރާގައި ހަރަކާތްތެރިވާ ބައިނަލްއަޤްވާމީ ގިނަ ކުންފުނިތަތަކުން ވަނީ ބައިވެރިވެފައެވެ.\nރާއްޖެ ނާދެވިފައިހުރި ޓީމްތައް ރާއްޖެ އައުމުގެ އިންތިޒާމްތައް ސަރުކާރުން ހަމަޖައްސަވައިދެއްވައިފި\nބާސްކެޓް ޓީމާއި ހޭންޑްބޯޅަ ޓީމަށް ރާއްޖެ ނާދެވި ދިއްލީ އެއަރޕޯޓުގައި ތާށިވެފައި


Category » ރަމަޟާންމަހުގެ ފުރަތަމަ ދިހަ\nއެމީހުންގެ ތެރެއިން އެކަކު ބުންޏެވެ: ކުއްލިއަކަށް ރަމަޟާން މަސް އައުމުން އަހަރެން ދިޔައީ ސިއްސައިގެންނެވެ. އަދި އަހަރެންގެ އުފާވެރިކަން އިތުރުވެގެން ދިޔައެވެ. އެހެން ނަމަވެސް އަހަރެން ހުރީ ގެއަށް ބޭނުންވާ ތަކެތި ނުހޯދައެވެ. ރޯދަމަހުގެ ކާބޯތަކެތި އެއްނުކޮށް އަހަރެން ހުއްޓާ އަހަރެންނާ ރަމަޟާން މަސް ބައްދަލު ކުރީއެވެ.<?xml:namespace prefix = o ns = "urn:schemas-microsoft-com:office:office" />\nއެހެން ކަމުން ރަމަޟާން މަހުގެ ކުރީކޮޅު ވެގެން ދިޔައީ، ބާޒާރު މަތީގައި ވިޔަފާރީގައި އުޅެން ޖެހުނު ދުވަސްކޮޅަކަށެވެ. ސުބްޙާނަﷲ އެވެ. މުޅި ބާޒާރުމަތި އެ އޮތީ ފުރި ބާރުވެފައެވެ. މީސްތަކުން ބާޒާރުމަތީގެ ގޮޅިތަކަށް އަރައަރައިގަންނަ މަންޒަރު އަހަރެންނަށް ފެނިގެން ދިޔައެވެ.\nއަހަރެންނަށް ބުނެލެވުނެވެ: ރަމަޟާންމަސް އައުމުގެ ކުރީގައި ރޯދައިގެ އެމައްސަރުގައި އަޅުކަމާއި ޤުރްއާނަށްޓަކައި ހުސްވުމުގެ ގޮތުން ބާޒާރުކޮށް ނިމިގެން ތިބުމުގައި އަހަރެންނާއި މި (ބާޒާރުމައްޗަށް އެއްވެ މި ތިބި) މީހުން ވީ ކޮންތާކު ހެއްޔެވެ؟ ރަމަޟާންމަސް އައިސް ބައްދަލު ކުރުމުގެ ކުރިން އެމަހަށް ބޭނުންވާތަކެތި ގަނެވުނުނަމަ ކިހާ ރަނގަޅުވީސް ހެއްޔެވެ؟ އެހެންނަމަވެސް މިހާރު ވަގުތު ފާއިތުވެއްޖެއެވެ.\nއަދި ރޯދަވީއްލުމުގެ ސުފުރާމަތި މުއްސަނދިކުރުމަށް ތަފާތު ބާވަތް ބާވަތުގެ ކާބޯތަކެތި ހޯދުމުގައި ވަގުތު ބޭކާރުކޮށްލަން އަހަރެންނަށް މަޖުބޫރު ވިއެވެ. ނަމަވެސް ރަމަޟާން މަސް އައުމުގެ ކުރީގައި ބާޒާރުކޮށް ރަމަޟާންމަހަށް ވަގުތު ހުސްކުރުމުގެ ތައުފީޤް ﷲ ދެއްވި މީހާ މިހާރުވާނީ މަދުވެގެން ޤުރުއާން އެއްފަހަރު ޚަތިމް ކޮށްފައެވެ.\nއެއަށްފަހު ގިނަ ރޭތަކުގައި އަހަރެމެން ތިބީ، ފަތިސް ވަގުތާ ގާތް ވަންދެން ބޭކާރު އަނގަތެޅުމުގައެވެ. ކޮންމެ ރެއަކު ވެސް އަހަރެމެން ޖަމާކުރި ކާބޯތަކެއްޗަށް އިންސާފު ކުރުމުގައި މަޝްޣޫލު ވީމުއެވެ. އަދި ޚަބަރުތައް ބެލުމުގައްޔާއި އެހެނިހެން ޓީވީ ސިލްސިލާތަކުގެ އަވާގައި ޖެހިގެން އަގުހުރި ވަގުތު ދުއްވާލީމެވެ. މިގޮތުގައި އުޅެނިކޮށް އަހަރެންގެ އަނބިމީހާ އައިސް ހަނދާން ކޮށްދިނީ ޢީދު ހެދުން ނުގަނެ ހުރި ކަމެވެ.\nމަހުގެ މެދުތެރޭގައި އަހަރެންގެ ބާޒާރުމަތީގެ ދަތުރު ފެށިއްޖެއެވެ. ފަހު ދިހަ ނިމުމާއި ހަމައަށެވެ. ކޮންމެ ރެއަކު އަހަރެންގެ ކަމަކީ ފިހާރަތަކާއި ޝޮޕިންގމޯލް ތަކަށް ވަދެއުޅުމެވެ. މި ހެދުން ދިގެވެ. މިހެދުން ކުރެވެ. މީގެ ކުލަ ގުޅެއެވެ. މިކުލަ ނުގުޅޭނެއެވެ. މީގެ އިތުރަށް ފައިވާނާއި އަތްމަތީ ދަބަސްތަކާއި މިފަދަ އެތަކެއް އެއްޗެއް ގަނެލީމެވެ. ކޮންމެ ރެއެއް ހޭދަވެގެން ދިޔައީ ބާޒާރުގެ ކޮންމެވެސް ފިހާރައެއްގައެވެ. މިގޮތުގައި އަހަރެން މި މާތް މައްސަރުގެ މާތް ވަގުތުތައް ގެއްލުވާލީމެވެ. އުޑުތަކާއި ބިން ހައްދަވައި ގެންގުޅުއްވާ، އަހަރެންގެ ސާހިބުވަންތަ އިލާހަށް މުނާޖާ ދެންނެވުމުން ޣާފިލުވީމެވެ. އިލާހީ ނުޒޫލުގެ މާތް ވަގުތު ގެއްލުވާލީމެވެ.\nމިހުރިހާ ކަމެއްގައި އަހަރެންގެ ވަގުތުތައް ބޭކާރު ކުރުމުގައި، ބާޒާރުމަތީގައި އުޅެފައި އައިސް ގެއަށް ވަދެވުނުތަނާހެން އަނެއްކާވެސް އެހެން ޚަބަރެއް އަހަރެން ސިއްސުވާލިއެވެ. އެއީ ފިޠުރު ޢީދު އައިސް ބައްދަލު ކުރި ޚަބަރެވެ. އަހަރެން އަވަސްވެގަތީ ފިޠުރު ޒަކާތް ގަނެ އެ ޒަކާތް ނެރެވޭތޯ ބަލާށެވެ. އަނެއްކާވެސް އަހަރެން ދިޔައީ ބާޒާރަށެވެ.\nއަހަރެން ވިސްނާލީމެވެ. ބަރަކާތްތެރި ރަމަޟާންމަހާ މުޢާމަލާތް ކުރުމުގައި އަހަރެންގެ ޙާލާމެދުގައެވެ. އެ މަސް އަހަރެންނާ ވަކިވެގެން ދިޔައިރު އަހަރެން ވަނީ އެމަހާމެދު ވަރަށް ބޮޑަށް ފަރުވާ ކުޑަކޮށްފައެވެ. ހެޔޮކަންތައް ކުރުމުގައި ކަންނެތް ވީމެވެ. އަހަރެން ފިޔަވައި އެހެން މީހުން އެތަކެއް ފަހަރު ޤުރުއާން ޚަތިމް ކޮށް ކިޔަވައިފިއެވެ. އަހަރެންނަށް ކިޔެވުނީ އެންމެ ވިއްސަކަށް ޞަފްޙާއެވެ. އެހެން މީހުން އެތަކެއް ރޯދަވެރިންނަށް ރޯދަވީއްލުން ދީފިއެވެ. އެކަމަކު އެ ބަރަކާތްތެރި މަޝްރޫޢުގެ މަތިން އަހަރެންވީ ހަނދާން ނައްތާލާފައެވެ. އަހަރެން ފިޔަވައި އެހެން މީހުން ތަރާވީޙުގެ ނަމާދާއި ދަމުނަމާދު ގަވާއިދުން އަދާކުރިއެވެ. އެކަމަކު އަހަރެން ދިޔައީ ފަރުޟު ނަމާދުގެ ހަށަންބަން ތަކުބީރުތައް ގެއްލުވާލަމުންނެވެ. މަދު ރެއެއްގައި މެނުވީ އަހަރެން ތަރާވީޙުގެ ނަމާދު ނުކުރަމެވެ. .... އަހަރެންވީ ބާޒާރުގައި ގަނެވިއްކުމުގައެވެ. ވިޔަފާރީގައެވެ. .. އަހަރެން ފިޔަވައި އެހެން މީހުން ...... އަހަރެންވީ....\nއަހަރެންނަށް އެ މައްސަރުގައި ހަމަނޭވާ ނުލެވިގެން އުޅެނިކޮށް އެމަސް ނިމިގެން ދިޔައީ ކިހިނެތް ހެއްޔެވެ؟\nމި މާތް މައްސަރު ނިމިގެން ދިޔައިރު އަހަރެންވީ ހެޔޮ ކަންތައްތަކުން ޣާފިލުވެގެން ހުރި މީހަކަށެވެ.\nރަމަޟާން މަސް އެމީހަކަށް ލިބި އެ މަހުގައި ހެޔޮ ޢަމަލު ކޮށްގެން އެމީހެއްގެ ފާފަ ނުފުއްސެވުނު މީހަކީ ގެއްލެނިވެ ހަލާކުވެގެންވާ މީހެކެވެ. ސުބްޙާނަﷲ އެވެ! އަހަރެންގެ ޙާލަކީ ކޮބައިބާވައެވެ؟ ފަހަރެއްގައި އަހަރެންނަށް ކުރިއަށް އޮތް އަހަރުގެ ރަމަޟާންމަހާ ބައްދަލުވުމުގެ ނަސީބު ނުލިބިވެސް ހިނގައިދާނެއެވެ.\nހައްދަވާ ގެންގުޅުއްވާ އިލާހު! މި ނިކަމެތި އަޅާއަށް، ކުރިއަށް އޮތް އަހަރުގެ ރަމަޟާންމަހާ ބައްދަލު ކުރުމުގެ ތައުފީޤް ދެއްވާނދޭވެ! ﷲ ގަންދީ ބުނަމެވެ. އަހަރެންނަށް ކުރިއަށް އޮތް އަހަރުގެ ރަމަޟާން މަހާ ބައްދަލުވެއްޖެނަމަ، އިރާދަ ކުރެއްވިއްޔާ ގިނަގުނަ ހެޔޮ ލިބިގަންނަ ހުށީމެވެ.\nހައްދަވާ ގެންގުޅުއްވާ އިލާހު! މިއަޅާގެ ތައުބާ ޤަބޫލު ކުރައްވައި ފާފަ ފުއްސަވާނދޭވެ! މިއަޅާ މިހިނދުން މިހިނދަށް ތައުބާވެ އިބައިލާހުގެ ޙަޟްރަތަށް ރުޖޫޢަވެއްޖައީމެވެ.\nއަދި ﷲ އިރާދަކުރެއްވިއްޔާ، މި ހިނދުކޮޅުން ފެށިގެން އަހަރެންގެ ހުރިހާ ދުވަސްތަކަކީ ރަމަޟާން މަހުގެ ދުވަސްތަކެއް ކަމުގައި އަހަރެން ހަދާނަމެވެ. އަދި ﷲ ގެ އިޛްނަފުޅާއެކު، އަހަރެން ދުވަހަކުވެސް ރޭއަޅުކަން ކުރުމާއި ޤުރްއާން ކިޔެވުން ދޫ ނުކުރާހުށީމެވެ. އަހަރެން ވާގި އެދެނީ އެއިލާހުގެ ޙަޟްރަތުންނެވެ.


Roadha veella gadee miskiythakugai bidheysee malaafayi!\nރޯދަ ވިއްލާ ގަޑީ މިސްކިތަކުގައި ބީދޭސީންގެ މަލާފަތް!\nބީދޭސީންތަކެއް އިބްރާހިމް މިސްކިތުގައި ރޯދަ ވިއްލުމަށް ތައްޔާރުވަނީ. | ފޮޓޯ: އަހްމަދު ނާއިމް\nއޮފީސް ނިންމާލާފައި ގެއަށްދާން ނިކުތްއިރު ހުރީ މަޣުރިބު ނަމާދު ބަންގި ގޮވަން ގާތްވެފަ އެވެ. ބަންގި ގޮވަންވާއިރަށް ގެއާއި ހަމައަށް ނުދެވޭނެތީ ގަސްތުކުރީ ގެއަށްދާ މަގުމަތީ އެންމެ އަވަހަށް ޖެހޭ މިސްކިތަކުން ރޯދަ ވީއްލައި ނަމާދު ކޮށްގެން ގެއަށް ދާށެވެ. އޭރަށް ދެން އޮންނާނީ އިޝާ އާއި ތަރާވީހެވެ.\nއާޓިފިޝަލް ބީޗާއި ދިމާލުން މަޖީދީ މަގުން ކުރިއަށް ގޮސް އަފީފުއްދީން މިސްކިތާ ލައްވާލައިފި އެވެ. ނަމަވެސް އެ ސަރަހައްދުގައި ކާ އެއްޗެހީގެ ބައިވަރުތަކާއެކު ބިދޭސީން ބައިބޯވެފައި އޮތުމުން އެތެރެއަށް ވަދެވޭނެ ގޮތެއް ނުވި އެވެ. ދެން ހިނގައި ގަތީ ކައިރީގައި ހުރި ޖާގަ ބޮޑު، އިބްރާހިމް މިސްކިތަށެވެ.\nއެތަނުން ފެނުނީ އުފާވާނެ މަންޒަރެކެވެ. މިސްކިތުގެ ބޭރު ގޯތިތެރެ އޮތީ ނަމާދަށް ދިޔަ މީހުނުން ފުރި ބާރުވެފަ އެވެ. އެކަމަކު އެތަނުގައި ވެސް ގިނައީ ބިދޭސީންނެވެ. ކޮންމެސްވަރަކަށް ދިވެހިންވެސް ތިއްބެވެ. ގިނަ ދިވެހިން ފެނުނީ މިސްކިތުގެ ތެރޭގައި ތިއްބަ އެވެ. ބޭރުމަތީގައި އަޑު ގަދަކޮށްލައިގެން އުޅެނީ މުޅީންމެ ބިދޭސީންނެވެ. ބައި ހަދާލައިގެން ދިވެހިންހެ ހަރުގެ ކޭމުގެ ސަގާފަތުގައި އޮންނަ ގޮތަކަށް ވަށް ބުރުތަކަކަށް ބިދޭސީންތައް ކާއެއްޗެއްހި ބަހައްޓައިގެން އޭގެ ވަށައިގެން ބަންގީގެ އަޑަށް އިންތިޒާރު ކުރަނީ ހޯބޯލަވަމުންނެވެ.\nމިއީ ދިވެހިންނާ ބީރައްޓެހި ގުޅުން ކުޑަ ސަގާފަތެކެވެ. ދިވެހިންނަކީ އެހެން އުޅޭ ބައެއް ނޫނެވެ. އެކަމަކު މިހާރު ރޯދަ ވީއްލާ ގަޑީގައި ހުރިހާ މިސްކިތަކުންވެސް ފެންނާނީ މި މަންޒަރުހެން ހީވެއެވެ.\nބީދޭސީންތަކެއް އިބްރާހިމް މިސްކިތުގައި ރޯދަ ވިއްލަނީ. | ފޮޓޯ: އަހްމަދު ނާއިމް\nހަގީގަތުގައި ވެސް އެއީ ދިވެހިންނާ ނުގުޅޭ ވަރަށް ތަފާތު މަންޒަރެކެވެ. އެތަނަށް ޖަމާވެފައިވާ ބިދޭސީން ބައްދައި އޮޅުލަނީ ރޯދަ ވިއްލާ ގަޑީ މިސްކިތުން ބަހަން ބަހައްޓާފައި ހުރި ކާއެއްޗެއްސާ ހެދި އެވެ. ތަޅައިގެންފާނެހެން ވެސް ހީވެ އެވެ. ކާއެއްޗެހި ބަހަން ހުރީ ދޮށީ އުމުރުގެ ދިވެހި ފިރިހެނެކެވެ. ބިދޭސީން ދިމާލަށް ހަޅޭ ލަވަލަވާފައި ވެސް އޭނާ ކާއެއްޗެހި ބަހަމުންދިޔަ އެވެ.\nބިދޭސީންގެ ކޮންމެ މީހަކު ވެސް މިސްކިތުން ލިބެންހުރި ހުރިހާ ބާވަތެއްގެ ކާއެއްޗެހި އެއް ކުރެ އެވެ. އަދި ހިފައިގެން ގޮސް މިސްކިތު ގޯތި ތެރޭ އެކި ތަންތަނުގައި ވަށް ބުރު ހަދައިގެން ރޯދަވިއްލަން ތައްޔާރުވާން ތިބެނީ އެވެ. ބައެއް ދިވެހިން އެބިދޭސީންނާ ދިމާލަށް އެއްޗެއް ނުބުންޏެއް ކަމަކު ތިބެނީ މޫނު ހަދައިގެނެވެ. ލަދުން ކަމަށް ވެދާނެ އެވެ. ބައެއް ދިވެހިން އެތާ ނުތިބެންވެގެން ތިން އޮށް ކަދުރާއެކު މިސްކިތުގެ އެތެރެއަށް ދެ އެވެ.\nބީދޭސީންތަކެއް އިބްރާހިމް މިސްކިތުގައި ރޯދަ ވިއްލަނީ: ދިވެހިންގެ ސަގާފަތާ ނުގުޅޭ ވަރަށް ތަފާތު މަންޒަރެއް -- އަވަސް ފޮޓޯ: އަހްމަދު ނާއިމް\nއަހަރެންގެ ކެމެރާއިން ފޮޓޯ ނަގަން ހުއްޓާ ބަންގި ގޮވައިފި އެވެ.\nބަންގިއާއެކު ދެން އެ މާހައުލުގައި ހިނގައިދިޔައީ ބުނެދޭންވެސް ނޭނގޭ އަދި ހިތަށް ފުން އަސަރުކުރުވާފަދަ ކަމެކެވެ. ފޮޓޯ ނަގަން އަހަރެން އެތާ ހުއްޓާ ކައިރިއަށް ބިދޭސީންތައް އެތަނުން އެކަކު އަހަންނަށް ރޯދަ ވިއްލާށޭ ކިޔާފައި ފެންފުޅިއަކާއި ކަދުރު ކޮތަޅެއް ދިއްކޮލި އެވެ. އެހެން ދެ މީހަކު ލުއިކާނާ ޕެކެޓަކާއި ޖޫސް ޕެކެޓެއް އަހަރެން އަތަށް ދިނެވެ. އަދި އިތުރު މީހަކު ގުޅަ ބަޖިޔަލާއި އެ ނޫން ވެސް ހެދިކާގެ ބާވަތްތަކުގެ ކޮތަޅެއް ދިނެވެ.\nއޭރު އެތަނުގައި އެތައް ދިވެހިންނެއް މި މަންޒަރުތައް ބަލަން ތިއްބެވެ. ނަމަވެސް އޭގެ ތެރެއިން އެހެނެއް ނޫޅެ އެވެ. ކުޅި ބަލަން ތިބެނީ އެވެ. ބިދޭސީންގެ ޒުވާބުކުރުމާއި އެއްޗެހި ގޮވުން އިންތިހާ އެވެ.\nރޯދަ މަހާ ރޯއްޖާ ބަންގްލަދޭޝް ބިދޭސީން + ސަގާފަތް ރޯދަ މަސް


Maazee - Trailer | Vaahaka މާޒީ – ޓްރެއިލާރ – Vaahaka\nމާޒީ - ޓްރެއިލާރ\n2k00\tApril 3, 2022\nމާޒީ - 1\nއުމުރުން އެންމެ 16 އަަހަރުގައި އަހަންނަށް ދިމާވި ހާދިސާއަކީ ހަނދާން ނައްތާލެވޭނެވަރުގެ ހާދިސާ އެއްނޫނެވެ. ފުރުތަމަ އެންމެ ކުޑައިރުއްސުރެ އަހަންނަކީ ފިރިހެންކުއްޖެއްކަމުގައި ވިޔަސް ކިޔެވުމަށް ޝަޢުޤުވެރިކަން ހުރި ކުއްޖެކެވެ. ނަމަވެސް އެޝަޢުޤުވެރިކަން ފިލައި ދިޔައީ އަހަރެންގެ މަންމަގެ ރަޙުމު ކުޑަކަމުންނެވެ. އަހަންނަށް ދޭ އަނިޔާތަކަށް ކެއްކުރަމުން އެތަށް އަހަރަކު އުޅެވުނެވެ. ނަަމަވެސް މާ ގިނައަހަރު ކެތްކުރަން ވަރަށް ދަތިވިއެވެ. އަހަރެން ކިޔެވުން މަތިން ފޫހިވިއެވެ.\nއުމުރުން 17 އަހަރުގައި ބައްޕަ ފަރާތު ބޮޑު ދައިތަ އަހަންނަށާއި ކޮއްކޮ އަށް މާލެ ބަދަލުވުމުގެ ފުރުސަތު ދިނެވެ. މަންމަ ނުރުހޭނެކަން އެނގޭތީވެ އަހަރެން ނިންމީ ފިލައިގެން ކޮއްކޮ ގޮވައިގެން މާލެ ދިއުމަށެވެ. މާލެގައި އުޅުނުއިރު ބައްޕަ ވެސް ރިސޯޓްގައި އުޅެފައި ދޭތެރެ ދޭތެރެއިން އަހަރުމެންކައިރި އަށް އަންނާނެއެވެ. ބައްޕަ މަންމަ ވަރިކުރީ އެމަންމަގެ ނުބައި ފުށް ފެނުމުންނެވެ. އެގޮތުން އެއްރެއެވެ. އަހަރެން ހޮޓެލްގަ އުޅެފައި ގެއަށް ވަންތަނުން ކޮއްކޮ އައިސް ރޮމުން ރޮމުން އަހަރެންގެ ގައިގައި އޮޅުލައިގަތެވެ.\nބައްޕަ ވަރަށް ރަޙުމު ކުޑަގޮތަކަށް މަރާލާފައި އޮތްތަން ފެނުމުން ފިރިހެނަކަށް ވިޔަސް ރޮވުނެވެ. އަަހަރެން އެރޭ ހިތުގައި ރައިހާން އަށް ހޯދައިދޭންޖެހޭ އެއްޗެއްގެ މަތިން ހަނދާންވިއެވެ. އާންއެކެވެ. އިންސާފެެވެ. ބައްޕަ އަށްވެސް މީތި ހޯދައިދޭނަމެވެ. އެވަރަކުން ބައްޕަ އެހާ ރަޙުމު ކީތްކުރަން، މަރާލައިފައި އޮތްމީހަކަށް އިންސާފު ހޯދައިދޭނަމެވެ. މާޒީގައި ނިމިފައި އޮތްކަމެއް ނަމަވެސް ހެވެ.


Pasenja lainakun utheemah 700 ehhaa fathuruverin\nޕަސެންޖަ ލައިނަކުން އުތީމަށް 700 އެއްހާ ފަތުރުވެރިން\nހއ އުތީމަށް އިއްޔެ އައި ޕަސެންޖަ ލައިނަކު އެރަށަށް 700 އެއްހާ ފަތުރުވެރިން ޒިޔާރާތްކޮށްފި އެވެ. ތާރީހީ ގޮތުން ފާހަގަކޮށްލެވޭ އުތީމަށް އަހަރަކު ދެ ފަސިންޖަ ލައިން ޒިޔާރާތްކުރެ އެވެ. މިއިން ކޮންމެ ފަހަރަކުވެސް ގިނަ އަދަދެއްގެ ފަތުރުވެރިން އެރަށަށް ޒިޔާރާތްކޮށް ރީތި ގޮނޑުދޮށުގައި ވަގުތު ހޭދަކުރެ އެވެ.\n900 އެއްހާ ފަތުރުވެރިންގެ ޖާގަ ލިބޭ އެ ޕަސެންޖަ ލައިން އިއްޔެ އުތީމުގައި ބަންދަރުކުރިއިރު އޭގައި 800 އެއްހާ ފަތުރުވެރިން ތިއްބެވެ. ޕަސެންޖަ ލައިން އެރަށަށް ފޭބި 700 އެއްހާ ފަތުރުވެރިންވަނީ އެރަށުގައި ހުންނަ ތާރީހީ ބިނާ ތަކަށް ޒިޔާރާތްކޮށް އެތަންތަން ބަލާލާފަ އެވެ. އަދި އެރަށުގެ ރީތި ގޮނޑުދޮށާއި މޫދުގައި ވަގުތު ހޭދަކޮށްފައިވެ އެވެ.\nއުތީމު ކައުންސިލްގެ ރައީސް އަބުދުﷲ ރަޝީދު މިއަދު ކޭއޯއަށް ވިދާޅުވީ ޕަސެންޖަ ލައިންތަކުން ޒިޔާރާތްކުރާ ފަތުރުވެރިންގެ ސަބަބުން ފަތުރުވެރިކަމުގެ ތަކެތި އުއްފަދާ ފަރާތްތަކަށާއި ރަށުގެ ވިޔަފާރިތަކަށް ހެޔޮ ބަދަލެއް އަންނަ ކަމަށެވެ. އުތީމަށް އަހަރަކު ދެ ޕަސެންޖަ ލައިން ޒިޔާރާތްކުރާތާ މިއީ ތިންވަނަ އަހަރެވެ.\nއޭނާ ވިދާޅުވީ މިފަހަރު ޕަސިންޖަ ލައިން އަންނަކަން އެނގުނީ މުއްދަތު ވަރަށް ކައިރިވި ފަހުން ކަމަށާއި އެހެންވުމުން އެންމެ ރަނގަޅަށް އެކަމަށް ތައްޔާރުނުވެނު ކަމަށެވެ. އެހެންވެ އެކަން ހައްލުކުރުމަށް ކުރިއަށް އޮތްތަނުގައި ޓުއާރ އޮޕަރޭޓަރުންނާ ވާހަކަ ދައްކާނެކަމަށް އަބުދުﷲ ވިދާޅުވި އެވެ. އެހެންވުމުން ފަތުރުވެރިންނަށް އެކަށީގެންވާ ރަނގަޅު ހިދުމަތްތަކެއް ދެވި އެކަމުން ރަށަށް ރަނގަޅު އާމުދަނީއެއް ލިބިގެންދާނެ ކަމަށް އޭނާ ވިދާޅުވި އެވެ.\nއުތީމަށް އިއްޔެ ދިޔަ ޕަސެންޖަ ލައިން–\nޕަސެންޖަ ލައިންތަކުގެ ސަބަބުން އުތީމު ވަރަށް ބޮޑަށް ބޭރު ދުނިޔޭގައި އިސްތިހާރުވެގެންދާކަން ފާހަގަކުރައްވަމުން އޭނާ ވިދާޅުވީ މިކަމުން އެންމެ ރަނގަޅު ނަފާއެއް ރަށަށް ލިބޭނެގޮތް ހެދުމުގެ މަސައްކަތް ކައުންސިލުން ކުރާނެ ކަމަށެވެ.


Agu Heyo Xiaomi Poco C3 Ge Aa Stock Eh Libijje - Vaguthu\nއަގުހެޔޮ ޒިއޯމީ ޕޯކޯ ސީ3ގެ އާ ސްޓޮކެއް ލިބިއްޖެ\n2 މަސް ކުރިން ( އޭޕްރީލް 16, 2021 )\nރާއްޖޭގައި އެންމެ އަގުހެޔޮކޮށް ލިބޭ ޒިއޯމީ ބްރޭންޑުގެ ކޮލިޓީ މޮޅު ފޯނު، ޕޯކޯ ސީ3ގެ އާ ސްޓޮކެއް ގެނެސް ސޮއްޓިބިޒް އިން ވިއްކަން ފަށައިފިއެވެ.\nމިދިޔަ އަހަރުގެ އޮކްޓޯބަރު މަހު ބާޒާރަށް ނެރުނު މި ފޯނަކީ ގެންގުޅެން ފަސޭހަ ވެފައި އެހާމެ ރީތި ފޯނެކެވެ. މީގެ އިތުރުން ފޯނުގެ ބެޓަރީއަކީ ގިނަ ވަގުތު ޗާޖު ހިފަހައްޓާލަދޭ 5000 މިލިއެމްޕަވާގެ ބެޓަރީއެކެވެ. މިއީ މިހާރު އާއްމުކޮށް މޮޅު ފޯނުތަކުގައި ހުންނަ ބެޓަރީއެވެ.\nމި ފޯނު އެންމެ ހާއްސަ ވަނީ އާއްމުގޮތެއްގައި ބާޒާރުން ލިބެން ހުންނަ ފޯނުތަކަށްވުރެ އަގުހެޔޮވުމެވެ. ޕޯކޯ ސީ3އެއް ސޮއްޓިބިޒް އިން މިހާރު އެންމެ 2،400ރ. އަށް ލިބޭނެއެވެ. އެހެންކަމުން ރޯދަ ހަދިޔާއަކަށް ނުވަތަ އެނޫންވެސް މުނާސަބަތަކާ ގުޅިގެން މީހަކަށް ހަދިޔާކޮށްލަން މި ފޯނު ރަނގަޅުވާނެއެވެ.\nސޮއްޓޮބިޒް އިން މި ފޯނު އަގުހެޔޮކޮށް ލިބުމުގެ އިތުރުން ވޮރެންޓީވެސް ލިބޭނެއެވެ.\nޕޯކޯ ސީ3ގެ ބައެއް މުހިންމު ފީޗާތައް\n- ފޯނުގެ އޯއެސް: އެންޑްރޮއިޑް 10، އެމްއައިޔޫއައި 12\n- ޑިސްޕްލޭ: 6.43 އިންޗި، ޕެންޑާ ގްލާސް\n- މެމޮރީ: 32ޖީބީ، 3ޖީބީ ރެމް\n- ކެމެރާ: ސެލްފީ ކެމެރާ5މެގަޕިކްސެލް، ބެކް ކެމެރާ 13 މެގަޕިކްސެލް\nސޮއްޓިބިޒް އިން ފޯނު ވިއްކުމުގެ އިތުރުން ފޯނު މަރާމާތު ކުރުމުގެ ހިދުމަތްވެސް ދެއެވެ. ރާއްޖޭގެ ކޮންމެ ރަށެއްގައި ހުރި ނަމަވެސް މި ހިދުމަތް ހޯދޭނެއެވެ. އެގޮތުން، މަރާމާތު ކުރަން ބޭނުންވާ ފޮނު ބޯޓަށް ލުމަށްފަހު ސޮއްޓި ބިޒްގެ ފޯނު ނަންބަރު 7449955އަށް ގުޅައިގެން ނުވަތަ ވައިބާ މެދުވެރިކޮށް އޭގެ މައުލޫމާތު ހިއްސާ ކުރުމުން، ފޯނު މަރާމާތުކޮށް އިތުބާރާއެކު އެ ބޯޓަކާ ހަމައަށް ފޯނު އަނބުރާ ގެންގޮސްދޭނެއެވެ.\nމީގެ އިތުރުން އެ ފިހާރައިން މުދާ ގަންނަން ބޭނުންވާ ފަރާތްތަކަށް ވެސް ކޮންމެ ރަށެއްގައި ހުރެގެން ވެސް މުދާ ގަނެލެވޭނެއެވެ. މިގޮތަށް ގަންނަ ތަކެތި ބޯޓާ ހަމައަށް ޑެލިވަރީ ކޮށްދޭނެއެވެ.\nއެ ފިހާރައިން ވިއްކާ ތަކެތީގެ ތެރޭގައި ދުނިޔޭގެ އެންމެ މަޝްހޫރު ބްރޭންޑުތައް ކަމަށްވާ، އެޕަލް، ސެމްސަންގ، ޒިއޯމީފަދަ ބްރޭންޑުތަކުގެ ފޯނުތަކުގެ އިތުރުން އެންމެ އާދައިގެ ފޯނުތައްވެސް ލިބެން ހުންނާނެއެވެ. މި ފިހާރަ ހުންނާނީ ޗާންދަނީ މަގު، ޖަލާލުއްދީން މިސްކިތް ކުރިމަތީގައެވެ.\nސޮއްޓި ބިޒް ހުސްކުރާ ސޭލް: ކިއްލި ކޮތަޅު ވަރަށް އަގުހެޔޮކޮށް\nކޮލިޓީ ބޭކިން ޕޭޕަރު ސޮއްޓިބިޒް އިން\nކާތަކެތި ރައްކާ ކުރާ ކޮތަޅު މިހާރު ސޮއްޓި ބިޒް އިން


Shehnaaz Gill Ge Aa Fenilumah Supportarunge Loabi Libijje - Vaguthu\n2 މަސް ކުރިން ( އޭޕްރީލް 13, 2021 )\nބިގް ބޮސް އިން އާއްމުންގެ ސަމާލުކަން ހޯދި ޝެހެނާޒް ގިލްގެ އާ ފެނިލުމަށް އޭނާގެ ސަޕޯޓަރުންގެ ލޯބި ލިބެމުންދެއެވެ. ޕަންޖާބީ ތަރި ބިގްބޮސް ގައި އުޅުނު ދުވަހުން ފެށިގެން ވެސް އޭނާދެކެ ލޯބިވާ މީހުން ހިތް ފުރޭވަރު ކޮށް ނުދެވެއެވެ.\nދާދި ފަހުން ޝެހެނާޒް ގިލް ވަނީ އާގޮތަކަށް އޭނާގެ އިސްތަށިގަނޑު ކޮށާލުމަށްފަހު ހޯމަ ދުވަހުގެ ރޭގަނޑު އޭނާ މިވަނީ މީގެ ކުރިން ފެނިފައި ނުވާ، މިހާރު އޭނާ ހުންނަ ގޮތުގެ ބައެއް ފޮޓޯތަށް ހިއްސާކޮށްފައެވެ. ފޮޓޯގައި އޭނާ ފެނިގެންދަނީ ނޫކުލައިގެ ހެދުމެއްގައި ރަން ކަރުގައި އަޅާ ފަށެއް އަޅައިގެން އޮރެންޖް ލިޕްސްޓިކް ޖައްސައިގެން ހުންނަތަނެވެ.\nއޭނާގެ އިސްތަށިގަނޑުގެ އިތުުރުން އޭނާގެ ބަރުދަންވެސް ލުއި ކޮށްލާފައި ހުރިކަން ވަރަށް ބޮޑަށް ފާހަގަވެގެން ދިޔައެވެ.\nޝެހެނާޒްގެ އާ ފޮޓޯތަކަށް އޭނާގެ ސަޕޯޓަރުން ދަނީ ލައިކްދީ ޝެއާރ ކުރަމުންނެވެ.އަދި އޭނާގެ ފޮޓޯ އިން ފެނިގެން ގޮސްފައިވާ ރީތި ކަމާއި ފުރިހަމަ ކަމަށް އޭނާގެ ސަޕޯޓަރުން ދަނީ ތައުރީޕް ކުރަމުންނެވެ.\nބިގްބޮސް އަށް ފަހުގައި ޝެހެނާޒް ދަނީ އޭނާގެ ކުރިމަގު ހޯދަމުންނެވެ. މިގޮތުން އޭނާ ދާދި ފަހުންް ބާދްޝާހުގެ ލަވައަކުން ފެނިގެން ގޮސްފައިވެއެވެ. ދެން އެންމެ އަވަހަށް އޭނާ ފެނިގެންދާނީ ދިލްޖިތް ދޯސަންޖް، ޝިންދާ ގްރެވާލް އަދި ސޯނަމް ބަޖްވާ އާއި އެކީ ޕަންޖާބީ ފިލްމަކުންނެވެ.\nއޭޕްރީލް 14, 2021 09:52\nމިހާރު ތިހިރީ ކާޑުބަލިޖެހިފައި ނޫންތަ ؟


Film kulhun huhtaali Sana Khan kaiveni kohfi\nފިލްމު ކުޅުން ހުއްޓާލި ސަނާ ކައިވެނިކޮށްފި\n21 ނޮވެންބަރ 2020 - 19:54:09\nމިދިޔަ މަހުގެ ތެރޭގައި ފިލްމީ ދާއިރާއިން ދުރަށްދާން ނިންމިކަން އިއުލާންކުރި ޖެއި ހޫގެ ތަރި ސަނާ ހާން ކައިވެނިކޮށްފި އެވެ.\nރިޕޯޓްތައް ބުނާ ގޮތުގައި ސަނާ ކައިވެނިކުރީ މުފްތީ އަނަސް ނަމަކަށް ކިޔާ މީހަކަށް ރޭގެ ވަގުތެއްގަ އެވެ.\nރެއިން ފެށިގެން ސޯޝަލް މީޑިއާގައި އަންނަނީ އޭނާގެ ކައިވެނީގެ ވީޑިއޯ/ފޮޓޯ ކަމަށް ބުނާ ވީޑިއޯ އާއި ފޮޓީ ދައުރުވަމުންނެވެ. އެގޮތުންނ ސަނާ، ހުދު ކުލައިގެ ވެޑިން ޑްރެސްއެއްގައި ހުރިއިރު އޭނާގެ ފިރިމީހާ ފެނިގެންދަނީ އިންޑިއާގެ ސަގާފަތާ އެއްގޮތަށް ހެދުން ލައިގެން ހުރި މަންޒަރެވެ.\nމިހާތަނަށް ސަނާ، އޭނާ ކައިވެނިކުރިކަން ހިއްސާކޮށްފައެއް ނުވެ އެވެ.\nއުމުރުން 33 އަހަރުގެ ސަނާ، ފިލްމީ ދާއިރާއިން ދުރަށް ދިޔަ ސަބަބެއްގެ ގޮތުގައި ބުނީ ދީނަށްޓަކައި ކަމަށެވެ.\nއެގޮތުން އެކަން އިއުލާންކޮށް އިންސްޓަގްރާމު ކުރި ޕޯސްޓްގައި ފިލްމީ ދާއިރާގައި އެތައް އަހަރެއް ހޭދަކޮށްފައިވާ ސަނާ ބުނީ މި ފަހުން އޭނާ އެންމެ ބޮޑަށް ވިސްނި ކަމަކީ އިންސާނުން ދުނިޔެއަށް ފޮނުވާފައި ވަނީ ހަގީގަތުގައި ވެސް ވެލްތާއި ފޭމް ހޯދުމަަށްތޯ ކަމަށެވެ. އަދި ދުނިޔޭގައި ހޭދަކުރާ މުއްދަތުގައި އެހެން މީހުންނަށް އެހީވުމަކީ ވެސް ކުރަންޖެހޭ ކަމެއް ނޫންތޯ ސުވާލުކޮށް އޭނާ ވަނީ ކޮންމެ ވަގުތެއްގައި ވެސް މަރުވެދާނެ ކަމަށް ވެސް ވިސްނަންޖެހޭ ކަމަށް ބުނެފަ އެވެެ.\nސަނާ ބުނީ އޭނާގެ ދީނުގެ ތެރެއިން ހިތުގައި އުފެދޭ ސުވާލުތަކަށް ޖަވާބު ހޯދުމުން އެނގިގެންދަނީ ދުނިޔޭގައި އުޅޭ މުއްދަތަކީ މަރުވުމުން އެ އޮންނަ ހަޔާތް ބާއްޖަވެރިކުރުންކަމަށް ހަދަން ޖެހޭ ކަމަށެވެ. އެގޮތުން މަގްބޫލުކަން އިތުރުކުރުން އެއީ ދުނިޔެއަށް ފޮނުވި ހަމައެކަނި ސަބަބު ނޫން ކަމަށާއި މާތްﷲ ގެ މަގުގައި ދުވަސްތައް ހޭދަކުރަން ޖެހޭކަން ވެސް ފާހަގަކުރެ އެވެ.\nއެގޮތުން ފިލްމީ ދާއިރާގެ މަސައްކަތް ހުއްޓާލާއި މާތްﷲ ގެ މަގުގައި ދުވަސްތައް ހޭދަކުރަން ނިންމާފައިވާ ކަމަށާއި އަދި އިންސާނިއްޔަތަށްޓަަކައި މަސައްކަތްކުރާ މީހެއްގެ ގޮތުގައި ފެނިގެންދާނެ ކަމަށް ސަނާ ބުނެ އެވެ.\nސަނާ މަގްބޫލުވީ ބިގްބޮސް ހަޔަކުންނެވެ.


Adhurey ge Shareeai mi mahu 31 gai\nޕީއެންސީގެ ރައީސް އަބްދުރަހީމް އަބްދުﷲ-- ފޮޓޯ: ސަން\nއަދުރޭގެ ޝަރީއަތް މި މަހު 31 ގައި\n10 ޖެނުއަރީ 2021 - 10:45:15\nޕީޕަލްސް ނެޝަނަލް ކޮންގްރެސް (ޕީއެންސީ) ގެ ރައީސް އަދި ރައްޔިތުންގެ މަޖިލީހުގެ ފޮނަދޫ ދާއިރާގެ ކުރީގެ މެމްބަރު އަބްދުލްރަހީމް އަބްދުﷲ (އަދުރޭ)، ކްރިމިނަލް ކޯޓު ސަރަހައްދުގައި ބޭއަދަބީ ބަސްތައް ބޭނުންކުރި މައްސަލައިގެ ޝަރީއަތް މި މަހުގެ 31 ވަނަ ދުވަހަށް ތާވަލުކޮށްފި އެވެ.\nއަދުރޭ ބޭއަދަބީ ބަސްތައް ގޮވާފައިވަނީ ކުރީގެ ރައީސް އަބްދުﷲ ޔާމީންގެ މައްޗަށް ހުކުމް ކުރަން އޮތް ދުވަހު ކްރިމިނަލް ކޯޓު ސަރަހައްދުގަ އެވެ.\nއިދިކޮޅު ޕްރޮގްރެސިވް ކޮންގްރެސް ކޯލިޝަންއިން ރޭ ބޭއްވި ޖަލްސާއެއްގައި ޕީއެންސީގެ ނައިބު ރައީސް އަދި ރައްޔިތުންގެ މަޖިލީހުގެ ބާރަށު ދާއިރާގެ ކުރީގެ މެމްބަރު އިބްރާހިމް ޝުޖާއު ވަނީ، އަދުރޭގެ ޝަރީއަތް މި މަހުގެ 31 އަށް ކްރިމިނަލް ކޯޓުގައި ތާވަލު ކޮށްފައިވާ ކަމަށް ވިދާޅުވެފަ އެވެ. މި މައްސަލައިގައި އަބްދުއްރަހީމާއި ދެކޮޅަށް ދައުވާ ކޮށްފައިވަނީ އޮކްޓޫބަރު މަހުގެ ތެރޭގަ އެވެ.\nއަދުރޭގެ މައްޗަށް ދައުވާކުރަނީ ގާނޫނުލްއުގޫބާތުގެ 615 ވަނަ މާއްދާގެ ތިންވަނަ ނަންބަރުގެ ދަށުންނެވެ.\nމި މައްސަލައިގެ އިތުރުން ފުލުހުން ބަލަމުންދާ މައްސަލައަކާއި ގުޅިގެން އަދުރޭ ފުލުހުންގެ އިދާރާއަށް ހާޒިރުކުރުމުން، ބޭރުގައި ހުރެގެން ހަޑި ހުތުރު ބަސްތައް ބޭނުންކުރި މައްސަލައެއް ވެސް ފުލުހަށް ވަނީ ހުށަހަޅާފައެވެ.\nއަދުރޭއިބްރާހީމް ޝުޖާއުޕީއެންސީރައީސް ޔާމީން\n"މަސްވެރިންގެ ޖީބުތައް ފުރެނީ ސްލިޕުން"


އަމިއްލަ ފަރާތަކުން މަސްޖިދުއް ތަޤުވާ އަށް ސްޕީކަރުތަކެއް ހަދިޔާކޮށްފި – Ungoofaaru\nބަނޑޭރިގަނޑު/ޙަބަރު/އަމިއްލަ ފަރާތަކުން މަސްޖިދުއް ތަޤުވާ އަށް ސްޕީކަރުތަކެއް ހަދިޔާކޮށްފި\nއަބްދުއް ޝަކޫރު ޙަސަން މަސްޖިދުއް ތަޤުވާއަށް ސްޕީކަރުތަކެއް ހަދިޔާކުރުން\nއުނގޫފާރުގެ އަމިއްލަ ފަރާތަކުން އުނގޫފާރުގެ މަސްޖިދުއް ތަޤުވާ އަށް4ސްޕީކަރު ހަދިޔާކޮށްފިއެވެ. މި ސްޕީކަރުތައް ހަދިޔާކޮށްފައި ވަނީ ރ.އުނގޫފާރު، މަލާޒް، އަބްދުއް ޝަކޫރު ޙަސަން އެވެ.\nމި ސްޕީކަރުތައް ހަދިޔާކޮށްފައި މި ވަނީ މިއަދުއެވެ. މިސްކިތުގެ ފަރާތުން މި ސްޕީކަރުތަކާ ހަވާލުވެލެއްވީ މިސްކިތުގެ އިމާމު ހުސެއިން އިރުޝާދުއެވެ. އަބްދުއް ޝަކޫރުގެ ފަރާތުން މި ސްޕީކަރުތައް ހަދިޔާކޮށްފައި މި ވަނީ މަސްޖިދުއް ތަޤުވާގައި މިހާރު ހުރި ސްޕީކަރުތަކަށް އެކި މައްސަލަތައް ދިމާވަމުންދާ ދަނޑިވަޅެއްގައި މިސްކިތުގެ ސައުންޑު ސިސްޓަމް ރަނގަޅު ކުރުމަށް އެހީތެރިވެ ދިނުމުގެ ގޮތުންނެވެ.\nމަސްޖިދުއް ތަޤުވާއަށް ހަދިޔާކޮށްފައިވާ ސްޕީކަރުތައް\nއަބްދުއް ޝަކޫރު ޙަސަން އަކީ އުނގޫފާރުގެ ކުރިއަރަމުން އަންނަ މަޝްހޫރު ވިޔަފާރިވެޔާ ހުސެއިން ފަހުމީގެ ބައްޕައެވެ. އުނގޫފާރު.ކޮމް އަށް މަޢުލޫމާތު ދެއްވަމުން ހުސެއިން ފަހުމީ ބުނި ގޮތުގައި ވަރަށް އަވަހަށް މި ސްޕީކަރުތައް މިސްކިތުގައި ހަރުކުރެވި އޭގެ ބޭނުން ކުރެވެން ފެށޭނެއެވެ.\nއުނގޫފާރު ކައުންސިލުން މަސްޖިދުއް ތަޤުވާގައި ނެވިލޯން އަޅަނީ


galehiri: މިސްކިތުގެ އަޑިން ކުއްލިއަކަށް ގަބުރު\nމިސްކިތުގެ އަޑިން ކުއްލިއަކަށް ގަބުރު\nރާއްޖޭގެ ބައެއް މިސްކިތްތައް ޢިމާރާތްކުރުމަށް ފަހު ނުވަތަ މިސްކިތް ބޮޑުކުރުމަށް ފަހު އެ ތަންތާނގައި ނަމާދުކޮށް އުޅޭތާ އެތައް ދުވަހެއްގެ ފަހުން މިސްކިތުގެ އެތެރޭ އިމުގައި "ކުއްލިއަކަށް" ޤަބުރު ހުރެގެން އެ މިސްކިތެއްގައި ނަމާދުކުރުން އެބަ ހުއްޓާލައެވެ. މިސްކިތް ބަންދުކުރެއެވެ. މިހެންވުމަކީ ޢާއްމުކޮށް އެ މިސްކިތަށް ނަމާދަށް ގޮސް އުޅޭ މީހުންނާއި ދިމާވާ ވަރަށްބޮޑު ދައްޗެކެވެ.\nޚާއްޞަކޮށް އެ ހިސާބުގަނޑެއްގެ މުސްކުޅީންނާއި ދުރު ތަންތަނަށް ހިނގައި ބިގައި އުޅުމަށް ދަތިވާފަދަ މީސްމީހުންނަށެވެ. މި ދައްޗަށް ޛިންމާވާން ޖެހޭ ބަޔަކާމެދު އެއްޗެއް ނުދެންނެވި ނަމަވެސް މިސްކިތުގެ އެތެރޭގައި "ކުއްލިއަކަށް" ޤަބުރު ހުންނަނީތޯ ވިސްނާލަން އެބަ ޖެހެއެވެ. ޤަބުރަކީ ދިރުން ހުރި އެއްޗެއްނޫނެވެ. އަމިއްލައަށް އައިސް މިސްކިތެއްގެ އެތެރެއަށް ވަދެވޭނޭ އެއްޗެއް ނޫންކަން ވިސްނައިލަމާތޯއެވެ!\nއަލަށް ޢިމާރާތްކުރާ މިސްކިތެއް ޢިމާރާތް ކުރާ ބިމަކީ ޒަމާނުއްސުރެ ހިކިފައިވާ ޤުދުރަތީ ބިމެއް ވިޔަސް އެއްވެސް ދުވަސްވަރެއްގައި އެ ބިމަކީ އެ ހިސާބަކީ ޤަބުރު ވަޅުލާފައިވާ ތަނެއްތޯ ނޫންތޯ ކަށަވަރު ނުކުރުމެވެ.\n(ކުރީ ދުވަސްވަރުގެ ބައެއް މީހުންނަށް ބެލެވޭގޮތުގައި ނުރައްކާތެރި އަދި[ތިބީންނަށް ގާތްނުވެވޭ] ފަދަ ބަލިތައް ޖެހިގެން މީހުންނާއި އެކަހެރިކޮށް ބައިތިއްބައި މަރުވާމީހުން ބައެއް ރަށްރަށުގެ ވަލުތެރޭގެ ވަކި ހިސާބެއްގައި ވަޅުލައެވެ. ބައެއް ރަށްރަށުގެ އެފަދަ ތަންތަނަށް [ސަހަރާ] ކިޔައި އުޅެއެވެ. ސަހަރާގައި ވަޅުލާ މީސްމީހުންގެ މަހާނައިގައި މަހާނަގަލެއް ނުވަތަ ގިނަ ދުވަހަށް ފެންނަން ހުންނަ ފާހަގައެއް ޖެހުމަކީ ކޮންމެހެން ކުރި ކަމެއްނޫނެވެ. މަދު މީހެއްގެ ހުރެދާނެއެވެ. އަހަރުތަކަކަށް ފަހު މަހާނައިގެ ފަސްގަނޑު ތިރިވެ ބިމާ އެއްވަރުވެ ގަސްހެދި އެތަން މުޅިން ފޮރުވިދެއެވެ. އަދި އެ ޖީލު ނެތި ދިޔުމުން އެ ހިސާބެއްގެ ކަންތައްތައް ހުރި ނެތް ގޮތް ދެނެހުރި މީހަކު ވެސް އެ ރަށަކު ނުހުންނާނެއެވެ. މިހެންވެފައިވަނިކޮށް އެ ރަށެއްގެ އާބާދީގިނަވެ ރަށުގެ އެކިއެކި ސަރަޙައްދުތަކުން ގޯތިދީ ބިނާތައް ހަދައި އެތަންތާނގެ ބޭނުންކުރަމުންދާ އިރު ކުރީ ޒަމާނުގައި ޤަބުރު ވަޅުލިކަން ނޫންކަން ނޭނގޭ ސަރަޙައްދުތަކުގެ ބޭނުންވެސް ކުރެވެއެވެ.)\nމިސްކިތެއްގެ ޖާގަ ކުޑަވުމުން މިސްކިތް ބޮޑުކުރާ އިރު މިސްކިތުގެ ބޭރުން ބަލަންޖެހޭ ބެލުން ބަލައި އެ ތާނގައި ޤަބުރު ނުވަތަ މިނިކަށި ނެތްކަން ކަށަވަރު ނުކުރުމެވެ. އެ ތާނގައި ޤަބުރު ނެތްކަމުގެ ފުރިހަމަ ޔަޤީންކަން ނުހޯދުމެވެ. ކުރީގައި ޢިމާރާތްކޮށްފައި ހުންނަ ބައެއް މިސްކިތްތަކުގެ ޖާގަ ބޮޑުކުރުމަށްޓަކައި މިސްކިތް މެދަށްވާގޮތަށް ބޭރުން ބޮޑުކުރެއެވެ.\n(ކުރީގެ ދުވަސްވަރު ގިނައިން ޢިމާރާތްކޮށްފައި ހުންނަނީ ވަރަށް ކުޑަކުޑަ މިސްކިތެވެ. 10 ވަރަކަށް 15 ވަރަކަށް ގިނަވެގެން 20 މީހުންގެ ޖާގައިގެ މިސްކިތް ވެސް ހުރެއެވެ. އެ ދުވަސްވަރު އެ ރަށެއްގައި ނިޔައުވާ ރަށުގެ ބޮޑެތީންނަކީ ޚާއްޞަކޮށް އެ މިސްކިތެއް ބިނާކުރި އެ މިސްކިތާއި ގުޅުން ބޮޑު މީސްމީހުންނަކީ އެ މިސްކިތާއި ވީހާވެސް ކައިރީގައި (ވޮށުއަލީގައި) ވަޅުލާ މީހުންނެވެ. އަދި ނަމާދުގެ ބަންގިއާއި ޤަމަތްދޭ އަޑު އިވޭ ހިސާބެއްގެ ދަރުމަ އިތުރުކަމަށް ބެލެވިގެން އެ ހިސާބެއްގައި ތިމާގެ ގާތްމީހާ ވަޅުލެވޭތޯ ބަލާ މީހުން ވެސް އެދުވަސްވަރު އުޅުނެވެ. އެދުވަސްވަރަކީ ބަންގީގެ އަޑު ދުރަށް ފޮނުވައިދޭ ސައުންޑު ސިސްޓަމުތައް ފަދަ އާލާތްތަކެއް ހުރި ޒަމާނެއް ނޫނެވެ. މިދެންނެވިގޮތަށް ކުރީ ޒަމާނުގައި ވަޅުލާފައިވާ މީސްމީހުންގެ މަހާނަ ފާހަގަ ކުރުމަށް މަހާނަގައު ޖެހި ނަމަވެސް އޭގެފަހުން ގިނަ ދުވަސްވުމާއި ގައުތަކަށް ލިބޭ އެކިކަހަލަ ގެއްލުމުގެ ސަބަބުން ގައުތައް މުގުރި އެންމެފަހުން ހުރިނަމަ ހުރި އެތިކޮޅު ވެސް ނެތިވެ ބޭރުން ބަލާބެލުމަށް އެ ތާނގައި މީހަކު ވަޅުލާފައިވާ ކަމުގެ އަސަރެއް ވެސް ނުހުރެއެވެ. ފަހުގެ ދުވަސްވަރަށް އައުމުން އެ މަހާނަގަލުގެ އެތިކޮޅެއް ހުރި ނަމަވެސް މިސްކިތް ކައިރި ކުނިކަހައި ރީތިކޮށް ބޭއްވުމުގެ ބޭނުމުގައި އެ އެތިކޮޅު ނަގައިވެސްފާނެއެވެ. އެހެންވުމުން ފެންނަ ފެނުމަށް މިސްކިތާއި ގާތުގައި ކަށްވަޅެއް އޮތްކަމެއް ނޭނގޭނެއެވެ. މިސްކިތާއި ނުހަނު ގާތުގައި މީހުން ވަޅުލާފައިވާ މިސްކިތްތައް ރާއްޖޭގެ ރަށްރަށުގައި ވަރަށް ގިނަވާނެއެވެ. ކުރިއްސުރެ މީހުން އުޅެމުން އަންނަ ގިނަ ރަށްރަށުގައެވެ.)\nމަރުވާމީހުން ވަޅުލާ ޤަބުރުސްތާނު ހުންނަ މިސްކިތްތަކުގެ ޖާގަ ބޮޑުކުރުމަށް މިސްކިތުގެ ބޭރުން ބޮޑުކޮށް ޢިމާރާތްކުރާ އިރު ޢިމާރާތުގެ އެތެރެއަށްވާ ގޮތަށް ޤަބުރު ވަޅުލެވޭނޭ ހިސާބު (ވަކިވަރަކަށް) ރަނގަޅަށް ނުބެލުމެވެ. މިކަން އަތްދަށުން ދޫވެގެން ދިޔުމެވެ. އޭގެ އެތައްދުވަހެއްގެ ފަހުން އެ މިސްކިތެއްގެތެރޭ ޤަބުރު ހުރިކަން އެނގޭބަޔަކަށް މި އެނގެނީ އޭގެ އެތައްއަހަރެއްގެ ފަހުންތޯ ނުވަތަ ކުރިން ވެސް އެނގޭތޯ އެނގޭނަމަ އޭރު އެކަން ނާންގާ ތިބީ ކީއްވެތޯ އެންގޭނޭ އެއްވެސް ގޮތެއް ހަމަ ނެތީތޯ އިސްލާމުން ނަމާދުކުރުން ހެޔޮނުވާނޭ މިސްކިތެއްގައި އިސްލާމުންގެ ބަޔަކު ނަމާދުކުރާ އިރު "ކުޅިބަލަން" ތިބީތޯ މިއީ އުފެދޭ ވަންނިވަންނީގެ ސުވާލެވެ.\n(ޖާގަ ފުރިގެން މަތިމައްޗަށް ވެލިއަޅައި ޖާގަ އިތުރުކޮށްފައިވާ ޤަބުރުސްތާނެއް ނޫންނަމަ މައްޔިތެއް ވަޅުލުމަށްޓަކައި ކަށްވަޅު ކޮނެ ސަންދޯއް ނުވަތަ އެފަދަ އެއްޗެއް ނުލިބޭ މީހަކު ތޮށައްޔެއްގައި ވިޔަސް ޢާއްމުކޮށް ވަޅުލައި އުޅެނީ ޤުދުރަތީ ބިމުގެ އަޑީގެ ދޮންވެއްޔާއި ފެންފަށަލައިގެ މައްޗާއި ދެމެދު ދިޔަވަރު ބޮޑުވާ މޫސުމަށް ފެނުތެރޭގައި ޤަބުރު ނޯންނާނެ ހިސާބެއްގައެވެ. ރާއްޖޭގެ ގިނަމީހުން ބޯން ބޭނުންކުރި ފެނަކީ ދާދިފަހަކާއި ޖެހެންދެން ވެސް މިސްކިތްތަކުގެ ވަޅުވަޅުން ނަގަމުން ގެންދިޔަ ފެނެއެވެ. އެހެންވުމުން މިސްކިތުގެ ޤަބުރުސްތާނުގައި ވަޅުލާ ޤަބުރުތައް ތަޣައްޔަރުވެ އޭގެ އަސަރު ފެން ހިނގާ ފަށަލައަށް ފެނުތެރަށް ނުދާނޭ ވަރު ބަލައިގެން އެ ހިސާބެއްގައި ސަންދޯއް ބަހައްޓައި ނުވަތަ ޤަބުރު ބާއްވައެވެ. އެހެންނަމަވެސް ބައެއް މިސްކިތްތަކުގެ ވަޅާއި މާ ދުރުނޫން ހިސާބެއްގައި ޤަބުރު ވަޅުލުމުން ވަޅުފެނުގައި "ތަޣައްޔަރު" ގެ އަސަރު ހުރެއެވެ. އަދި ފެނުގައި ކާފޫރު ވަސް ހުރެއެވެ. ކަށްވަޅުގައި ޤަބުރު ބޭއްވުމަށް ފަހު ފުރަތަމަ އެތަނަށް އަޅައި އުޅެނީ ކަށްވަޅު ކޮނުނު އިރު ފުރަތަމަ ނެގި ވެއްޔެވެ. ކަޅުވެއްޔެވެ. ދެން އޭގެ މައްޗަށް އަޅަނީ އެ ތަނުން ނެގި ދޮންވެއްޔެވެ. މަހާނަ ހެދުމަށާއި މަހާނަގެ މައްޗަށް އަޅަނީ އެ ބޭނުމަށް ޤަބުރުސްތާނަށް ގެނެސްފައިވާ ސާފު ދޮންވެއްޔެވެ. މިހެންވީމާ ކިތަންމެ ދުވަހެއްގެ ފަހުން އެ ތަން (ޤަބުރެއް ނުވަތަ ކަށްވަޅެއްވޭތޯ ބެލުމަށް ވިޔަސް) ކޮންނަ އިރު އެއްކަލަ ކަށްވަޅާއި ދިމާވުމުން ދޮންވެލި ނުވަތަ ދޮންފަހުގެ ތެރެއިން ކަޅުވެލި ނުވަތަ ކަޅުފަސް ފެންނާނެއެވެ. ޤުދުރަތީ ބިންގަނޑާއި މަޞްނޫޢީ ބިންކޮޅާއި ރަނގަޅަށް އެނގޭވަރަށް ވެލީގެ ތަފާތު ފެންނާނެއެވެ. ވިސްނާލީމާ ކަށްވަޅެއްނަމަ އެނގޭނެއެވެ. އަދި އެ ހިސާބުގަނޑުގައި މީހުން ވަޅުލާފައިވާ ނަމަ ވެސް ބިންގަނޑުގެ އެކި ހިސާބުގެ ވެލީގެ ކުލަ ތަފާތުވެ އެ ކަން ކަށަވަރުވާނެއެވެ.)\nރާއްޖޭގައި ކުރިއްސުރެ މީހުން އުޅެމުން އަންނަ ރަށެއްގައި އަލަށް މިސްކިތެއް ޢިމާރާތް ކުރުމާއި ކުރީގެ މިސްކިތެއްގެ ޖާގަ ބޮޑުކުރުމަށް މިސްކިތް ބޮޑުކުރާ ނަމަ އެކަމަށްޓަކައި ކޮންމެހެން ބަލަންޖެހޭ ބެލުންތަކާއި ކަށަވަރުވާން ޖެހޭ ކަންކަމާމެދު ފަރުވާތެރިކަން ނެތުމަކީ ވަރަށް ހިތާމަ ހުރި އަދި އެހާމެ ދެރަ ކަމެކެވެ. މަތިވެރި ﷲގެ ފުއްސެވުމާއި ރަޙުމަތާއި ޘަވާބަށް އެދިގެން ބިނާކުރާ މިސްކިތުގެ އެތެރޭގައި ޤަބުރު ނެތްކަމުގެ ފުރިހަމަ ޔަޤީންކަން ލިބިފައިނުވާ ދައުލަތެއް ވިޔަސް މީހެއް ވިޔަސް އެ މިސްކިތެއް ބިނާކުރުމަށް އުޅުމަށް ވުރެ އެ މިސްކިތެއް ބިނާކުރުމަށް ހިނގާނެ ޚަރަދު މަތިވެރިﷲ ގެ މަގުގައި އެހެން ކޮންމެވެސް ކަމަކަށް ހޭދަކުރުމުގެ އިތުރުކަމާއި މާތްކަން ލިބިގަތުން ރަނގަޅެވެ.\nއެހެނީ ކާއެތިކޮޅަކަށް ސަލާން ޖެހި ފަޤީރަކަށް މަތިވެރި ﷲ އަށްޓަކައި ދިއްކޮށްލާ ކާއެތިކޮޅަކީ އެ މީހެއްގެ އަތް ނުފޯރާނޭ ހިސާބެއްގައި ހުރެ ނޫނީ އޭގައި އެމީހަކަށް ހިފޭނޭ އެއްވެސް ގޮތެއް ނޯންނާނޭ ހިސާބެއްގައި ހުރެ "އަމޭ" ކިޔައި ދިއްކޮށްލާ ކާއެތިކޮޅެކޭ އެކަހަލަ މިސްކިތެކޭ ވަކި ތަފާތެއް އެބަ އޮތްތޯއެވެ. މަތިވެރި ﷲ އަށްޓަކައި ނަމާދު ނުކުރެވޭނޭ މިސްކިތެކެވެ. މަތިވެރި ﷲ އަށްޓަކައި ފަޤީރެއްގެ އަތުގައި ނުޖެހޭނޭ އެމީހަކަށް ނުކެވޭނޭ ކާއެތިކޮޅެކެވެ.


Sea Gear in bodu chuttee ah bodu discount eh | Mihaaru\nސީގިއާ އިން ބޮޑު ޗުއްޓީ އަށް ބޮޑު ޑިސްކައުންޓެއް\n25 ނޮވެމްބަރ 2019 - 17:00\nސްކޫލު ބަންދާ ދިމާކޮށް ސީގިއާ އިން 50 ޕަސެންޓާ ހަމަ އަށް ޑިސްކައުންޓް ލިބޭ ޕްރޮމޯޝަންއެއް ފަށައިފި އެވެ.\n"ސްކޫލް ހޮލިޑޭ ސީޒަން 2019" ގެ ނަމުގައި ކުރިއަށް ގެންދާ މި ޕްރޮމޯޝަން، އަންނަ ޑިސެމްބަރު 20 ވަނަ ދުވަހުގެ ނިޔަލަށް ކުރިއަށްދާނެ އެވެ. މި ޕްރޮމޯޝަންގައި ސީގިއާ އިން ވިއްކާ ގިނަ އުފެއްދުންތަކަކުން 50 ޕަސެންޓާ ހަމަޔަށް ޑިސްކައުންޓް ލިބޭނެ އެވެ.\nއޭގެ ތެރޭގައި އެކުއާ ސްފިއާ އާއި އެމް.ޕީ އާއި ހަވައިއާނާސް އާއި ފީލްފްރީ ފަދަ ގިނަ ބްރޭންޑްތަކުގެ އުފެއްދުން ހިމެނެ އެވެ.\nސީގިއާ ފިހާރަ- ބޮޑު ޗުއްޓީއާ ދިމާކޮށް ބޮޑު ޑިސްކައުންޓަކާ އެކު އެފިހާރައިން ތަކެތި ލިބޭނެ-- ފޮޓޯ: ސީގިއާ\nމި ޕްރޮމޯޝަންގެ މައިގަނޑު މަގްސަދަކީ ސްކޫލު ބަންދު ދުވަސްވަރަކީ ގިނަ މީހުން އެކި ހިސާބުތަކަށް ދަތުރުކުރުމާއި މޫދަށް ގޮސް މަޖާކޮށް އުޅޭ ދުވަސްވަރަކަށް ވުމުން، މި ކަންކަމަށް ބޭނުން ވާ ރަނގަޅު އުފެއްދުންތަކެއް ކަސްޓަމަރުންނަށް ހެޔޮ އަގެއްގައި ފޯރުކޮށްދިނުން ކަމަށް އެ ފިހާރައިން ބުންޏެވެ.\nސީގިއާ އިން އާންމުކޮށް މިކަހަލަ ހުރިހާ ބަންދަކާ ދިމާކޮށް ބޮޑެތި ޑިސްކައުންޓްތަކާ އެކު ޕްރޮމޯޝަން ހިންގަ އެވެ. ސީގިއާ އަކީ މޫދަށް އެރޭ ސާމާނާއި ބީޗް ވެއާގެ އެންމެ ކޮލިޓީ ސާމާނު ވިއްކުމުގައި މަޝްހޫރު ފިހާރައެކެވެ.


Hiya Flat Thakuge Agaai Gulhey Gothun Kureege Minister Aa Mihaaruge Minister Ge Hoonu Bahuseh! | Hathaavees\nހިޔާ ފްލެޓުތަކުގެ އަގާ ގުޅޭ ގޮތުން ކުރީގެ މިނިސްޓަރާއި މިހާރުގެ މިނިސްޓަރުގެ ހޫނު ބަހުސެއް!\n(ކ-ވ) ކުރީގެ ހައުސިން މިނިސްޓަރު ޑރ. މުއިއްޒު އަދި މިހާރުގެ ހައުސިން އެންޑް ޕްލޭނިން މިނިސްޓަރު މުހައްމަދު އަސްލަމް --\nކުރީގެ ރައީސް އަބްދުﷲ ޔާމީންގެ ސަރުކާރުން ހުޅުމާލެ ދެވަނަ ފިޔަވަހީގައި އިމާރާތް ކުރަން ފަށާފައިވާ ހިޔާ ފްލެޓުތަކުގެ އަގާއި ގުޅޭ ގޮތުން ކުރީގެ ހައުސިން މިނިސްޓަރު ޑރ. މުހައްމަދު މުއިއްޒާއި މިހާރުގެ ހައުސިން އެންޑް ޕްލޭނިން މިނިސްޓަރު މުހައްމަދު އަސްލަމް އާއި ދެބޭފުޅުންގެ ދެމެދުގައި ހޫނު ބަހެއް ހިނގައިފިއެވެ.\nޑރ. މުއިއްޒު މިއަދު ވަނީ ރައްޔިތުން މަޖިލީހުގެ ގައުމީ ތަރައްގީ އާއި ތަރިކައިގެ ކޮމެޓީއަށް ހާޒިރު ކުރައްވާފައެވެ. ހުޅުމާލޭގެ ދެ ވަނަ ފިޔަވަހީގައި އިމާރާތްކުރާ ފްލެޓްތަކާ ގުޅޭ މައުލޫމާތު ހޯދުމަށެވެ.\nމިއަދުގެ ކޮމެޓީގައި ވާހަކަދައްކަވަމުން ކުރީގެ ވަޒީރު މުއިއްޒު ވިދާޅުވީ ރައީސް ޔާމީންގެ ސަރުކާރުން ނިންމާފައި ވާނީ ފްލެޓުތަކުގެ މަސައްކަތުގެ ފިނިޝިން ނިންމުމަށްފަހު އެ ފްލެޓުތައް ހައްގުވެރިންނާއި ހަވާލު ކުރުމަށެވެ. އެކަން ބަދަލުކޮށްފައި ވަނީ މި ސަރުކާރުން ކަމަށް މުއިއްޒު ވިދާޅުވިއެވެ. ފްލެޓުތަކުގެ ރީޕޭމަންޓު ޕީރިއަޑު 13 އަހަރަށް ލާފައިވާނެ ކަމަށް މުއިއްޒު ވިދާޅުވިއެވެ. ހުޅުމާލޭގައި 704 ފްލެޓޭ ކިޔާ ތަންތަނުގެ ކޮޓަރިތަކުގެ ސައިޒު ހުންނާނެ ވަރުވެސް މުއިއްޒު ވިދާޅުވިއެވެ.\nމުއިއްޒުގެ ވާހަކަތައް ދޮގު ކުރައްވާ މިހާރުގެ ހައުސިން އެންޑް ޕްލޭނިން މިނިސްޓަރު އަސްލަމް ވިދާޅުވީ 62،000 ޑޮލަރަށް ފްލެޓެއްގެ ރޭޓުން މަސައްކަތް ޗައިނާގެ ސްޓޭޓާ ހަވާލުކުރީ ފިނިޝިން ނުނިންމައި ހަވާލުކުރާ ގޮތަށް ކަމަށެވެ. މުއިއްޒު ވިދާޅުވާ 5،600 ރުފިޔާ އަށް އެ ފްލެޓުތައް ދޫ ނުކުރެވޭނެ ކަމަށްވެސް އަސްލަމް ވިދާޅުވިއެވެ.\nއަސްލަމް ވަނީ އެ މަޝްރޫއު ކުރިޔަށް ގެންގޮސްފައި ވަނީ އަގު ހެޔޮކޮށް އެ މަސައްކަތް ކުރެވެން އޮއްވާ އަގު ބޮޑުކޮށް ކަމަށެވެ. އެގޮތުން އަސްލަމް ވަނީ ފްލެޓެއް 52،000 ޑޮލަރަށް އަޅަން ކުންފުނިތަކެއް ހުށަހަޅާފައިވާ ކަމަށް ވިދާޅުވެފައެވެ.\nPrevious އެއްވެއުޅުން ހަނިކުރާ އިސްލާހު އުވާނުލާތީ މައުމޫންވެސް ކަންބޮޑުވެއްޖެ\nNext ރާއްޖެއިން ކޮވިޑް19 ޖެހިގެން އަނެއްކާވެސް ދިވެއްސަކު މަރުވެއްޖެ


DHL ge cargo boateh jehsumuge thereygai dheburi vehje\nޑީއެޗްއެލް ކާގޯ ބޯޓެއް ޖެއްސުމުގެ ތެރޭގައި ދެބުރި ވެއްޖެ\nޑީއެޗްއެލް ކާގޯ -- ޕާރުސަލާއި ލިޔެކިއުންތައް ބައްރުތަކަށް އުފުލާ މަތިންދާބޯޓެއް، އެމެޖެންސީ ހާލަތުގައި ކޮސްޓާރީކާއަށް ޖެއްސި ތަނުން ރަންވޭމަތިން ކަހާލައި، ދެބުރިވެއްޖެ އެވެ. މި ހާދިސާއާ ގުޅިގެން ސަން ޖޯޒްގެ ޖުއާން ސަންޓަމާރިއާ އިންޓަނޭޝަލް އެއާޕޯޓް އިރުގަނޑެއް ވަންދެން ވަނީ ބަންދުކޮށްފަ އެވެ.\nމަންޒަރު ދުށް މީހުން ބުނާ ގޮތުން މަތިންދާބޯޓު ޖެއްސި ވަގުތު ކަހާލައިގެން ދިޔައީ އޮލަ ދުންގަނޑެއްގެ ތެރެއިންނެވެ. އެހެން ނަމަވެސް މަތިންދާބޯޓުގައި ތިބި ދެފަޅުވެރިން ކުރެ އެކަކަށް ވެސް ނުރައްކާތެރި ކަމެއް މެދުވެރި ނުވާ ކަމަށް އަލިވާން ނިއްވާ އޮފިސަރުން ބުނެ އެވެ.\nސިއްހީ އޮފިޝަލުން ބުނާ ގޮތުން މަތިންދާބޯޓް ރަންވޭ މަތީގައި ކޭއްތިގަތުމުގެ ސަބަބުން އިރުގަނޑެއް ވަންދެން ޕައިލެޓް ހުރީ ބައްވެ ވާހަކަ ދައްކަން ދަތިވެފަ އެވެ. އެނޫން ގޮތެއް، ހަނދާން ނެތުން ފަދަ އެއްވެސް ކަމެއް ނުވާ ކަމަށް އޮފިޝަލުން ބުނެ އެވެ.\nއެެއާޕޯޓް އޮފިޝަލުން ބުނާ ގޮތުން ކާގޯ ބޯޓު ފުރައިގެން ގޮސް 25 މިނެޓަށް ފަހު މެކޭނިކަލް މައްސަލައެއް އުޅޭ ކަމަށް ބުނެ އެނބުރި ޖުއާން ސަންޓަމާރިއާ އެއާޕޯޓުގައި ޖެއްސީ އެވެ. އެކަމަކު ހާލަތު އިމަޖެންސީއަށް ބަދަލުވީ ކަމަށް އޮފިޝަލުން ބުނެ އެވެ.\nޕައިލެޓާ ހަވާލާދީ ސިވިލް އޭވިއޭޝަން އޮފިޝަލުން ބުނީ މަތިންދާބޯޓުގައި ހައިޑްރޯލިކް މައްސަލައެއް އުޅޭކަން ޕައިލެޓަށް ފާހަގަކުރެވުމާ ގުޅިގެން ޓަވަރަށް އެކަށް އަންގައި ބޯޓު އަނބުރާލީ ކަމަށެވެ.\nއެމެޖެންސީ ހާލަތެއް ނަމަވެސް އަލިފާނުގެ ސަބަބުން އެއްވެސް އެއްޗަކަށް އަދި މީހަކަށް ގެއްލުމެއް ވެފައިވާ ކަމަށް ރިޕޯޓްކޮސްފައެއް ނުވެ އެވެ.\nވައިގެ ހާދިސާތައް ކޮސްޓާރިކާ ޖަރުމަން\nރަޝިއާގެ ތެޔޮ އެންމެ ގިނައިން ގަންނަނީ ޗައިނާ


ސިފައިންގެ ކޯސްޓްގާޑު ފްލީޓަށް އުޅަނދެއް ހޯދައިދޭނެކަމުގެ ޔަޤީންކަން ޔޫއޭއީން ދީފި ސިފައިންގެ ކޯސްޓްގާޑު ފްލީޓަށް އުޅަނދެއް ހޯދައިދޭނެކަމުގެ ޔަޤީންކަން ޔޫއޭއީން ދީފި\nސިފައިންގެ ކޯސްޓްގާޑު ފްލީޓަށް އުޅަނދެއް ހޯދައިދޭނެކަމުގެ ޔަޤީންކަން ޔޫއޭއީން ދީފި\nޗީފް އޮފް ސްޓާފް އޮން ދަ ޔޫ.އޭ.އީ އާމްޑް ފޯސަސް ޖެނެރަލް ހަމްދު އެމް. ޘާނީ އައް ރުމައިތީއާ، ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލު ބައްދަލުކުރެއްވުން / ފޮޓޯ: އެމް.އެން.ޑީ.އެފް\nސިފައިންގެ ކޯސްޓްގާޑު ފްލީޓަށް އުޅަނދެއް ހޯދައިދޭނެކަމުގެ ޔަޤީންކަން ޔުނައިޓެޓް އަރަބް އެމިރޭޓްސް، ޔޫ.އޭ.އީން ދީފިއެވެ.\nޔޫ.އޭ.އީން މި ޔަޤީންކަން ދީފައިވަނީ ޗީފް އޮފް ސްޓާފް އޮން ދަ ޔޫ.އޭ.އީ އާމްޑް ފޯސަސް ޖެނެރަލް ހަމްދު އެމް. ޘާނީ އައް ރުމައިތީއާ، ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލު ބައްދަލުކުރައްވާ، ކުރެއްވި މަޝްވަރާތަކުގެ ތެރެއިންނެވެ.\nދެ ބޭފުޅުން ބައްދަލުކުރައްވާފައި މިވަނީ، ޗީފް އޮފް ސްޓާފް އޮން ދަ ޔޫއޭއީ އާމްޑް ފޯސަސް ޖެނެރަލް ހަމްދު އެމް. ޘާނީ އައް ރުމައިތީގެ ޚާއްޞަ ދައުވަތަކަށް ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލު، ޔޫއޭއީއަށް މިހާރު ކުރައްވަމުންދާ ދަތުރުފުޅުގެ ތެރެއިންނެވެ. މި ބައްދަލުވުމުގައި، ދިވެހި ސިފައިންގެ އިންސާނީ ވަސީލަތް ތަރައްޤީކޮށް އެމް.އެން.ޑީއެފް މެރިންކޯ އަދި ސްޕެޝަލް ފޯސަސްގެ ތަމްރީނާއި، އޮޕަރޭޝަނަލް ޤާބިލްކަން އިތުރުކުރުމަށް ޔޫއޭއީން އެހީތެރިކަން ފޯރުކޮށްދިނުމާ ގުޅޭ ގޮތުން ދެ ބޭފުޅުން ވަނީ ފުޅާ ދާއިރާއެއްގައި މަޝްވަރާކުރައްވާފައެވެ.\nHonored to call on General Hamad M. Thani Al-Rumaithi, Chief of Staff of the UAE Armed Forces.\nWe had extremely fruitful discussions on enhancing the Defence cooperation between the two countries and explored new avenues of military assistance for the MNDF from UAE armed forces. pic.twitter.com/zTBBNmTPy7\n— Maj. Gen. Abdulla Shamaal (@CDFofMNDF) February 23, 2021\nމި މަޝްވަރާތަކުގައި، އެމްއެންޑީއެފް މެރިންކޯއާއި ސްޕެޝަލް ފޯސަސްގެ ޤާބިލްކަން އިތުރުކޮށްދިނުމަށް އެހީތެރިކަން ފޯރުކޮށްދެއްވާނެ ކަމަށާއި، އެމްއެންޑީއެފް ކޯސްޓްގާޑު ފްލީޓަށް އުޅަނދެއް ހޯއްދަވައި ދެއްވާނެ ކަމުގެ ޔަޤީންކަން ޖެނެރަލް ހަމްދު އެމް. ޘާނީ އައް ރުމައިތީ ވަނީ ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލްއަށް ދެއްވާފައެވެ. އަދި ދެ ޤައުމުގެ އަސްކަރިއްޔާގެ ގުޅުން އިތުރަށް ބަދަހިކުރުމާ ގުޅޭ ގޮތުން ވެސް ފުޅާ ދާއިރާއެއްގައި ދެ ބޭފުޅުން ވަނީ މަޝްވަރާކުރައްވާފައެވެ.\nޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލު ޔޫ.އޭ.އީގެ ވެރިރަށް އަބޫ ދާބީއަށް ކުރައްވާ މި ދަތުރުފުޅަކީ، އެ ޤައުމުގައި ކުރިއަށްދާ "އިންޓަރނޭޝަނަލް ޑިފެންސް އެގްޒިބިޝަން" (އައިޑެކްސް) އާއި "ނޭވަލް ޑިފެންސް އެގްޒިބިޝަން" (ނޭވްޑެކްސް) ގައި ބައިވެރިވެވަޑައިގެންނެވުމަށް ފެބްރުއަރީ 20 އިން 25 އަށް އެ ޤައުމަށް ކުރައްވާ ދަތުރުފުޅެކެވެ.


Bodu Vazeeru Imran Khan Isthiufa Dhinumah Idhikolhu Party In Govaalaifi - Vaguthu\nޕާކިސްތާންގެ ބޮޑުވަޒީރު އިމްރާން ހާން\nޕާކިސްތާނުގެ ބޮޑުވަޒީރު އިމްރާން ހާން އިސްތިއުފާ ދެއްވައި ގައުމުގެ ރައްޔިތުންގެ ކިބައިން މައާފަށް އެދުމަށް ޕާކިސްތާންގެ ޕީޕަލްސް ޕާޓީ (ޕީޕީއީ) ގެ ޗެއާމަން ބިލާވަލް ބޫޓޯ ވިދާޅުވެއްޖެއެވެ.\nއޭނާ މިގޮތަށް މިފަދައިން ގޮވާލެއްވީ ޕާކިސްތާން ތެހްރީކް އެ އިންސާފް (ޕީޓީއައި) ޕާޓީ އާއި އިންޓަނޭޝަަނަލް މަނިޓަރީ ފަންޑް (އައިއެމްއެފް) އާއި ދެމެދުގައި އެކުލަވާލެވުނު އެއްބަސްވުމަކަށް އިޝާރަތް ކޮށްފައެެވެ.\nމި ޑީލްގައި ޕާކިސްތާން ބޮޑުވަޒީރަށް ގޯހެއް ހެދުނުކަމަށް އެއްބަސް ވުމަކުން ނުފުދޭނެ ކަމަށް އިދިކޮޅު ޕާޓީއިން ނެރުނު ބަޔާނުގައި ބުނެފައިވެއެވެ. އޭގެ އިތުރުން ގައުމުގެ އިގްތިސާދު ހަލާކު ކޮށްފި ކަމަށް އެ ބަޔާނުގައި ބުނެފައިވެއެވެ.\n"ފުރަތަމަ އައިއެމްއެފް ޑީލް ހެދުމަށް އިމްރާން ހާން ދެކޮޅު ހެދި. ޑީލް ލަސް ކުރަމުން ގޮސް ޕާކިސްތާނަށް ގެއްލުންތަކެއް ލިބޭނެ ފަދަ ގޮތަކަށް ޝަރުތުކޮށް ޑީލް ހެދީ. މިހާރު އަނެއްކާ ވެސް ގޯހެއް ހެދުމުގެ މަގާ ދިމާލަށް އެދެވެނީ. އިމްރާން ހާން އަންނަނީ ގޯހަކަށް ފަހު ގޯހެއް ހަދަމުން. އެކަން އެނގި ހުރެ ތަކުރާރު ވެސް ކުރަމުން. މިއީ ދައުލަތުގެ ވެރިޔެއްގެ ހައިސިއްޔަތުން ހުރި މީހެއް، މިއުޅެވެނީ ސުކޫލުގައި ދަރިވަަރަކަށް ނޫން" ޕީޕީޕީގެ ޗެއާމަން ބިލާވަލް ނެރުނު ބަޔާނުގައި ބުނެފައިވެއެވެ.\nއިމްރާން ހާން ނެގި ކަތި ފިޔަވަޅަކުން ގައުމުގެ ތަކެތީގެ އަގު އުފުލިފައިވާ ކަމަށް ސިޔާސީ ގޮތުން އިދިކޮޅު ފަރާތްތަކުން އަންނަނީ ބުނަމުންނެވެ. ރިޕޯޓުތައް ބުނާގޮތުން ކަރަންޓާއި، ގޭސް އަދި ޕެޓްރޯލުގެ އަގު ވަނީ އާދައިގެ މީހަކަށް އެ އެއްޗެހި ހޯދުމަށް ދަތިވާވަރަށް އަގުތައް ބޮޑުވެފައެވެ. އިދިކޮޅު ޕާޓީގެ މީހުން ބުނަނީ މި ބަދަލު ގައުމުގެ އިގްތިސާދަށް އައިސްފައި މިވަނީ އައިއެމްއެފް ޑީލުގެ ސަބަބުން ކަމަށެވެ.


ސިއްހީ ކުއްލި ނުރައްކަލުގެ މުއްދަތު އަންނަ މަހު6އާއި ހަމައަށް އިތުރުކޮށްފި – Mikal News\nދުނިޔޭގައި ހަލުވިކަމާއިއެކު ފެތުރެމުންދާ ކޮރޯނާ ރޯގާ ރާއްޖެއިން ފެނުމާއި ގުޅިގެން މިދިޔަ މާޗުމަހު6ވަނަ ދުވަހު އިއުލާން ކުރި ކުއްލި ނުރައްކަލުގެ ހާލަތު އަނެއްކާ ވެސް އިތުރުކޮށްފިއެވެ. އިއްޔެރޭ އެ މުއްދަތު އާކޮށްފައިވަނީ އަންނަ ސެޕްޓެމްބަރު މަހުގެ6ވަނަ ދުވަހުގެ ނިޔަލަށެވެ.\nސިއްހީ ކުއްލި ނުރައްކަލުގެ ހާލަތުގެ މުއްދަތު އިތުރުކޮށްފައިވަނީ، ރާއްޖޭގައި ކޮވިޑް-19 ބަލި ފެތުރުމުގެ ނުރައްކާ އަދިވެސް އޮތުމުންނެވެ. ސިއްހީ ކުއްލި ނުރައްކަލުގެ ހާލަތު އިތުރުކޮށްފައިވަނީ، ކޮރޯނާ ރޯގާގެ ނުރައްކާ ކުޑަކޮށް، އާންމު ރައްޔިތުންގެ ސިއްހަތާއި ރައްކާތެރިކަން ކަށަވަރު ކުރުމަށްޓަކައި ހާއްސަ ފިޔަވަޅުތަކެއް އަޅަން ޖެހޭ ކަމަށް ޑިރެކްޓަރ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރު ލަފާދެއްވުމާއި ގުޅިގެންނެވެ.\nރާއްޖޭގައި ފުރަތަމަ ފަހަރަށް ޞިއްޙީ ކުއްލި ނުރައްކަލުގެ ޙާލަތު އިޢުލާނު ކޮށްފައިވަނީ، ކޮވިޑް-19ގެ ކޭސްތަކެއް ރާއްޖެއިން ފެނުމާއި ގުޅިން 12 މާރޗު ގައެވެ.\nއަދިވެސް ފަރުވާ އެއް ހޯދިފައިނުވާ ކޮރޯނާ ރޯގާ ރާއްޖޭގައި ވެސް ދަނީ ހަލުވި ކަމާއިއެކު ފެތުރެމުންނެވެ. އެރޯގާ މިހާރުގެ ވަނީ ރާއްޖޭގެ އެކިއެކި ރަށްތަކުންވެސް ފެންނަން ފަށާފައެވެ. މިރޯގާގެ ބިރުވެރިކަން މިހާރުވަނީ ފުވައްމުލަކު ސިޓީއަށްވެސް ކޮށްފައެވެ. އެގޮތުން، ކޮރޯނާ ރޯގާގެ ފުރަތަމަ ކޭސް މިދިޔަ ބުދަ ދުވަހު ފުވައްމުލަކުން ފެނުމާއި ގުޅިގެން މާސްކު އެޅުމާއި ރައްކާތެރިކަމުގެ އެހެނިހެން ފިޔަވަޅުތައްވެސް މިހާރުވަނީ ހަރުދަނާ ކޮށްފައެވެ.\nގުޅުންހުރި މައުލޫތައް:ކޮރޯނާ ވައިރަސް, ކޯވިޑް19\nފުވައްމުލައް ސިޓީގައި ކޯވިޑް19 އިން ރައްކާތެރިވުމަށް އަޅާފައިވާ ފިޔަވަޅުތައް\nފުވައްމުލަކުގެ މަގުތަކާއި ޕާކްތައް އަދި ބަނދަރު ސަރަހައްދު ޑިސްއިންފެކްޓް ކުރަނީ


Covid-19 Ge Nurahkalaai Kurimathi Vefai Vanikoh Ves Israel In Hinngaa Jareemaa Thah Rajje In Kuhveri Kohfi - Vaguthu\nމީގެ ކުރިން ބޭރުގައި ބޭއްވި ސަމިޓެއްގައި ރާއްޖެ ތަމްސީލުކުރެއްވުމަށް ރައީސް ސޯލިހު އާއި މިނިސްޓަރ ޝާހިދު ބައިވެރިވެވަޑައިގަންނަވަނީ\nކޮވިޑް-19ގެ ނުރައްކަލާ ދުނިޔެއިން ކުރިމަތިލާފައިވާ މިދަނޑިވަޅުގައިވެސް އިސްރާއީލުން ފަލަސްތީނުގެ ރައްޔިތުންނާމެދު ހިންގަމުންދާ ލާއިންސާނީ އަމަލުތަކާއި، މިނިވަން ދެ ދައުލަތެއްގެ ގޮތުގައި ފަލަސްތީނާ އިސްރާއީލް އޮތުމަށް ކުރެވޭ މަސައްކަތަށް ހުރަސް އެޅޭގޮތަށް އިސްރާއީލުން ހިންގަމުންދާ އަމަލުތައް ދިވެހިރާއްޖެއިން ކުށްވެރިކޮށްފިއެވެ.\nރާއްޖެއިން މިކަން ކުށްވެރިކޮށްފައިވަނީ އިސްރާއީލުން ފަލަސްތީނުގެ ބިންތަކަކަށް ވެރިވެގަތުމަށް ކުރަމުންދާ މަސައްކަތާއި ފަލަސްތީނުގެ ރައްޔިތުންނާމެދު ހިންގާ ލާއިންސާނީ އަމަލުތައް ކުށްވެރިކޮށް ނަން-އެލައިންޑް މޫވްމަންޓް (ނާމް) އިން ނެރުނު ގަރާރަށް ތާއީދުކުރަމުންނެވެ.\nގަދަކަމުން ފަލަސްތީނުގެ ބިންތަކަށް އިސްރާއީލުން ވެރިވެގެން އުޅޭ އުޅުން ކުށްވެރިކޮށް، ފަލަސްތީނުގެ ބިންތަކުގައި އިސްރާއީލުން ހިންގަމުންދާ ބައިނަލްއަގްވާމީ ގާނޫނުތަކާ ޚިލާފް އެންމެހާ އަމަލުތައް ވަގުތުން ހުއްޓާލުމަށްވެސް ރާއްޖެ ހިމެނޭ ގޮތަށް ނާމްގެ ގައުމުތަކުން ވަނީ އިސްރާއީލަށް ގޮވާލާފައެވެ.\nނާމް އިން ވަނީ އދގެ ސަލާމަތީ މަޖިލީހުން، އެމަޖިލީހުގެ ޒިންމާ އަދާކޮށް، ފަލަސްތީނުގެ މައްސަލައިގައި އެމަޖިލީހުން ފާސްކޮށްފައިވާ ގަރާރުތައް ތަންފީޒުކޮށް، ފަލަސްތީނުގެ އިތުރު ބިންތަކަށް ވެރިވެގަތުމަށް އިސްރާއީލުން ކުރަމުންދާ މަސައްކަތްތައް ހުއްޓުވުމަށް ސަލާމަތީ މަޖިލީހަށް ގޮވާލާފައެވެ.\nއަދި އިތުރު ބިންތަކަށް އިސްރާއީލުން ވެރިވެގަތުމަކީ މެދުއިރުމަތީގެ ސުލްހައިގެ އިތުރުން ބައިނަލްއަގްވާމީ ސުލްހައަށް އެޅިގެންދާ ހުރަހެއްކަމަށްވެސް ނާމްގެ ގައުމުތަކުން ގަބޫލުކުރެއެވެ.\nފަލަސްތީނު ރައްޔިތުންނަށްދޭ އަނިޔާތައް ހުއްޓާލަން ގޮވާލައި މަޖިލިހެއް ގަރާރެއް\nމެއި 17, 2020 20:35\nމެއި 18, 2020 00:24\nނެގޭނީއަޅުގަނޑުމެންގެރުހުންލިބިގެންނޭ މަނިކުފާނުއަށް އަދި މމަޖިލިހަކައްވެސް


25 ޖޫން 2020 - 08:55 15 comments\n(ޖޫން 23، 2020، އަންގާރަދުވަހުގެ ބަޔާ ގުޅޭ)\nއެކަމަކު އެ ކުއްލި އަދި މުޅި ގައުމަށް ހުއްޓުން ގެނައި ނިމުން އަސްލު ފެށުނީ، ހއ. ފިއްލަދޫގައި ހުރި އެ ކުޑަކުޑަ ގެއިންނެވެ. އެގޭ ދޮރުން އެތެރެއަށް އެޅި ފިޔަވަޅާ އެކު، ރައީސް ހާލިދުގެ ފަހު ވަގުތުކޮޅުގެ ކަށި ހިނގަން ފަށައިފި އެވެ.\nހުރިހާ ސެކުއިރިޓީން ސްޓޭޖްގެ ކުރިމަތީގައި އެތުރި، އެއްވެސް މީހަކަށް ރައީސް ކައިރިއަށް ނުދެވޭ ގޮތަށް ތަން ބަންދުކުރި އެވެ. ރައީސްގެ ސިއްހީ ކުއްލި އެމަޖެންސީއަށް ހާޒިރުވެ ހުރި ހާއްސަ ޑޮކްޓަރު ގޮސް ރައީސްގެ ވިންދު ބަލައިލި އެވެ. ދެން އޭނާއަށް ދޫކޮށްލެވުނީ މާޔޫސްކަމުގެ ނޭވާއެކެވެ. އެކަމަކު ޑޮކްޓަރުގެ އެ ނިންމުން ގަބޫލުކުރާކަށް ޔޫނުސް ބޭނުމެއް ނުވި އެވެ. ރައީސްގެ ހަށިގަނޑު އޭނާގެ އަތްދަނޑި މައްޗަށް ލައި، ދުއްވައިގަތީ، ކުރިމަތީގައި އޮތް އެމްބިއުލެންސާ ދިމާއަށެވެ.\nއެންމެ ފަސްވަރަކަށް މިނިޓް ތެރޭގައި ހިނގި ކުއްލި އެ ހާދިސާއާ އެކު، ރައީސްގެ އެތައް ހާސް ސަޕޯޓަރުން ތިބީ ހުއްޓުން އަރައިފަ އެވެ. އެއް ބަޔަކު ރޮނީ އެވެ. ގިނަ އަންހެނުންގެ އަނގަ މަތީގައި، ބޭއިހުތިޔާރުގައި އަތް އެޅިފަ އެވެ. ބައެއް ފިރިހެނުން ރުޅިވެރިކަމާ އެކު، އިދިކޮޅުގެ ސުންޕާއެއް ކަމަށް ގޮވަމުން ދިޔަ އެވެ.\nއެމްބިއުލެންސްގެ އެނދުގައި ރައީސްގެ ހަށިގަނޑު ބާއްވާލައިގެން، ކައިރީގައި ޔޫނުސް އިނެވެ. އޭނާއާ ޖެހިގެން ޑޮކްޓަރެވެ.\n"ދަރިފުޅާ...." ރައީސް ގޮވާލި އެ ގޮވާލުން، ޔޫނުސްގެ ސިކުނޑީގައި އަޑުހިއްޕާލާފައި ހުއްޓެވެ. އެއީ އޭނާގެ މުޅި ހަޔާތުގައި ވެސް، ބައްޕައެއްގެ ހައިސިއްޔަތުން ދަރިފުޅާއޭ ކިޔާފައި މީހަކު ގޮވާލި ފުރަތަމަ ފަހަރެވެ. އަދި އެއީ ރާއްޖޭގެ ރައީސް އެވެ.\nކަރުނަ ހިފަހައްޓަން އޭނާ އުޅުނެވެ. އެކަމަކު ބައްޕަ އާއި ދަރިފުޅަށް، އެކަކު އަނެކަކަށް އަނގައިން ބުނާނެ ފުރުސަތު ވެސް ނުލިބި ހުއްޓާ، ހަމަ ކުއްލިއަކަށް، އަދި ރާއްޖޭގެ އެތައް ލައްކަ ބަޔަކު ވަގުތުން ޓީވީން ބަލަމުން ދިޔަ ހަފުލާއެއްގައި، ބައްޕަ އެ އޮތީ މަރުވެފަ އެވެ. މިއީ ސިހުރުވެރިޔާ ހަސަން ތައްހާނުގެ ނަސޭހަތަށް ފިއްލަދުއަށް ގޮސް އޭނާގެ ބައްޕަ އަމިއްލައަށް ލިބިގަތް ދެރައެއްކަން ގަބޫލުކުރި އެވެ. އެ ގޭގެ ދޮރުމަތީގައި އޭނާ ހުރި އިރު، ހާސްވުން ބޮޑުވި އެވެ. ބައްޕަ އާއި އެ މުސްކުޅި ދައިތަގެ ދެމެދުގައި ހިނގި ކަމެއް ވިއްޔާ ބަލަން ދާން އުޅުނެވެ. އެކަމަކު ބައްޕަ ވެސް އަދި އޭނާ ހަރަކާތްތައް ހުއްޓުވަން ހުރި ބިޔަ ފިރިހެނާ ވެސް އެ ފުރުސަތެއް ނުދިނެވެ.\nމޫނު ފޮހެން އޭނާގެ ޖީބުގައި އަބަދުވެސް އޮންނަ ޓިޝޫތަކުން ޓިޝޫއެއް ނަގައި، ލޯ ފޮހެލި އެވެ. އެވަގުތު އަނެއް ޖީބުގައި، ބައްޕަ ދިން ސިޓީ އުރަ އޮތްކަމުގެ އިހުސާސްކުރެވުނެވެ. އޭނާ އެ ނަގަން އުޅުނެވެ. އެކަމަކު ޑޮކްޓަރު ކައިރީގައި އިނުމާއި، މިއީ އަދި އެ ވަގުތު ނޫންކަން ވިސްނުމުން، ހަމަޖެހިލީ އެވެ.\nމުޅި ހޮސްޕިޓަލް އޮތި އެލާޓްގަ އެވެ. އިމަޖެންސީ ބަޔަށް އެމްބިއުލެންސް ކައިރިކުރި އިރު، އެތައް ޑޮކްޓަރުންނަކާއި ނަރުހުން ތިބީ ތައްޔާރުވެގެންނެވެ.\nއެކަމަކު ކިތައްމެ ވަރަކަށް ޓެސްޓްތައް ހެދިޔަސް، އަދި އިތުރަށް ޔަގީންކުރަން އުޅުނަސް، ރައީސް ހާލިދު އެނބުރި ދުނިޔެއަކަށް ނާންނާނެ އެވެ. އޭނާ އޮތީ މަރުވެފަ އެވެ.\nމަޑުމަޑުން ގޮސް އެ ކުޑަކުޑަ ގޭގެ ދޮރުމައްޗަށް ހުއްޓުނެވެ. އެތެރެއަށް ބަލައިލި އެވެ. ދޮރާ ޖެހިގެން، އަރިމަތީގައި ހުރި އަށިމަތީ އެމީހާ އޮތެވެ. ފުޅިބައްތީގެ އަލިން ގޭތެރެ އަލިވެފައި ހުއްޓެވެ. މިއީ ހަސަން ތައްހާނު އޭނާ ކައިރީގައި ބުނި ސިއްރެވެ. މިއީ ނަލަ އިބްރާހިމްގެ ކިބައިން އޭނާ އެދުނު އެންމެ ބޮޑު އެއް އެދުމެވެ. މިހާރު އޭނާ އެ އަޅަނީ، އެ އަޖައިބެއް ކަހަލަ އިލްމުވެރިޔާ އޮތް، ކުޑަކުޑަ ގޭތެރެއަށް ފުރަތަމަ ފިޔަވަޅެވެ.\nބިސްމިން ކިޔާލުމަށް ފަހު ރައީސް ހާލިދު، އެ ގޭގެ އޮޅިގަނޑު ހުރަސްކޮށްލި އެވެ. އެންމެ ހަތަރު ފިޔަވަޅެވެ. އޭނާއަށް ހުރެވުނީ، ރީތިކޮށް އޮށޯވެލައިގެން، އަމާންކަމުގައި، އޮތް ދަލޭކަދައިތަގެ ހަމަ ކައިރީގަ އެވެ. ދޮން، ރީތި މޫނެކެވެ. ދެ ލޯ މަރާލައިގެންނެވެ. ހީވަނީ ދުނިޔޭގެ ހުރިހާ ކަމެއް ފުރިހަމަވެ، އެއްވެސް ޝަކުވާއެއް ނެތުމުގެ އުފާވެރިކަން ހެންނެވެ. އުމުރުން ނުވަދިހަ އަހަރުގައި ވެސް، އެއަށް ވުރެ މާ ޒުވާންކަމަށް އެ ފެންނަނީ، ވަށައިގެން ވެސް ހިތްހަމަޖެހުން ލިބޭތީ އެވެ. ގެ ކިތައްމެ ފަގީރަސް، އަދި ފުޅިބައްތީގެ އަލިކަމުގެ ތެރޭގައި ރޭގަނޑު ހޭދަކުރިޔަސް، އެދައިތައަށް ދުނިޔެ މާ ފުރިހަމަ އެވެ.\nއެކަމަކު ރާއްޖޭގެ ރައީސް އެ ގެއަށް ވަދެ އެ ހުރީ އަދިވެސް ހިތް ނުފުރިގެންނެވެ. ކޮންމެ ފަދަ ހާލެއްގައި ވިޔަސް، ދެން ވެސް ބާރު ދަމަހައްޓާށެވެ. ދޮގާއި މަކަރެވެ. އަނިޔާ އާއި ލޭ އޮހޮރުވުމެވެ. ފަސާދަ އާއި ހިޔާނާތެވެ.\nދަލޭކަދައިތަގެ މޫނަށް ބަލަހައްޓައިގެން ރައީސް ހާލިދު މަޑުމަޑުން ހުރީ އެވެ. ގޮވާލުމުގެ ކުރިން، ނުވަތަ އޭނާގެ ފަރާތުން އެއްވެސް އިރުޝާދެއް އައުމުގެ ކުރިން، އެއްވެސް ކަމެއް ކުރެވޭކަށް ނެތެވެ. އިށީނދެވޭކަށް ނެތެވެ. ފަރާތަކަށް ބަލައިލެވޭކަށް ނެތެވެ. އެކަމަކު އެއީ ރާއްޖޭގެ ރައީސެވެ.\n"ކޮއްކޯ، ހައްވާ، ފެން ތަށި ހިފައިގެން އާދޭ،" ލޯ ހުޅުވާލުމެއް ނެތި، ހަމަ އެ ގޮތަށް އޮވެ، ދަލޭކަދައިތަ ބުންޏެވެ.\nރައީސް ހާލިދު ދިޔައީ ސިއްސައިގެންނެވެ. އެކަމަކު ވިސްނާކަށް ވަގުތެއް ނުލިބުނެވެ. އޭނާއަށް ފެނުނީ، ގޭގެ އަނެއް ކޮޓަރިން، އޭގެ ކުރިން އޭނާ ނުދެކޭހާ ރީތި އަންހެނަކު، ދަގަނޑު ތައްޓެއް ހިފައިގެން، މަޑުމަޑުން އައި ތަނެވެ. ހާލިދުގެ ނަޒަރު، ހައްވަގެ މޫނަށެވެ. ހައްވަ، ކިޔަމަންތެރިކަމާ އެކު އައިސް ރައީސް ކައިރިއަށް ހުއްޓުނެވެ. އެކަމަކު އޭނާގެ ނަޒަރު ތިރިއަށެވެ.\n"ހާލިދު، ތި ފެން ތަށި ބޯލާފައި، އެ މަންޖެގެ އަތަށް ތަށި ދީ،!" ދަލޭކަދައިތަ ބުނި އަޑު އިވުނެވެ.\nހައްވަގެ އަތުން ތަށި މަޑުމަޑުން އަތުލައި، އެއްފަހަރާ ބޯލި އެވެ. ދެން އެ ތަށި އަނބުރާ ދިނެވެ. އެއްވެސް ގޮތަކަށް ރައީސް ހާލިދާ ދިމާއަށް ބަލައިލުމެއް ނެތި، ހައްވަ ގޮސް ވަނީ، އޭނާ ނުކުތް ކޮޓަރިއަށެވެ.\n"ދެން އިށީނދޭ!" ދަލޭކަދައިތަ ބުންޏެވެ.\nކުރިމަތީގައި ހުރި ގޮނޑީގައި ރައީސް އިށީނެވެ. ލޯ މަރާލައިގެން އޮވެ ދަލޭކަދައިތަގެ އަތުން ރައީސްގެ އަތުގައި ހިފި އެވެ. ދެން އަތްތިލައަށް، މަޑުމަޑުން ބާރުކޮށްލި އެވެ. ރައީސް ހާލިދުގެ ހަށިގަނޑަށް ފިނިގަނޑެއް އަރައިގެން ދިޔަ އެވެ. މިވަނީ ކީއްހޭ، އަމިއްލަ ހިތާ ސުވާލުކުރެވުނެވެ.\nދަލޭކަދައިތަ އޮތީ އެވެ. ވިސްނަމުންދަނީ އެވެ. އޭނާގެ ހިޔާލީ ލޯ، ނިމި ގޮސްފައި ހުރި ހާދިސާތަކެއްގެ ތެރެއަށް ވަންނަނީ އެވެ. އޭނާގެ ކުރިމަތީގައި އެ މަންޒަރުތައް ހުޅުވެމުން، ސާފުވަމުން ދެ އެވެ.\n"އަހަންނަށް އެބަ ފެނޭ ބަޔަކު ގޮސް ދުވެދުވެ ހުރި މީހެއްގެ ގަޔަށް ވަޅި ހަރާތަން. އޭނާ ގޮވަނީ ތިހެން ނުހަދާށޭ، ތިހެން ނުހަދާށޭ، ކަލޭމެން ބޭނުން އެއްޗެއް ދީފާނަމޭ. އެ މީހުން ގޮވަނީ ކަލޭ އަތުން އެއްޗެއް ބޭނުމެއް ނޫނޭ، ރައީސަށް ކަލޭ ކޮން ޖެއްސުމެއް ކުރާކަށްހޭ...." ދަލޭކަދައިތަ ވާހަކަ ދައްކަން ފެށި އެވެ.\nގެއަށް ވަދެ އެޅި ފުރަތަމަ ފިޔަވަޅާ އެކު ބަސް ހުއްޓިފައި ހުރި ރައީސް ހާލިދުގެ ސިކުނޑި ކުއްލިއަކަށް މާޒީގެ ތެރެއަށް ވަދެގަތެވެ. ލިބުނު ހައިރާންކަން، ވާނުވާއެއް ނޭނގޭ މާހައުލަކަށް އޭނާ ވައްޓާލި އެވެ.\n"އެއީ ހާލިދު ބުނެގެން އޮހޮރުވާލި ފުރަތަމަ ލޭ. ސިޔާސީ ލެއެއް. އެކަމަކު އަދިއަދަށް ދާންދެން ވެސް، އެ މަރުގެ ހަގީގަތެއް އެހެން ބަޔަކަށް ނޭނގޭ. ހޯދިޔަކަ ނުވެސް ދޭ،" ދަލޭކަދައިތަގެ މޫނުމަތިން ކުރިން ފެންނަން ހުރި ހަމަޖެހުމާއި އަމާންކަމުގެ އަސަރުތައް ކެނޑި ހިތާމަވެރިކަން ދައްކާލި އެވެ.\nރައީސް ހާލިދުގެ މާޒީން އެ ސަފުހާ ފެނުނެވެ. އެއީ އޭރުގެ އިދިކޮޅުން އޭނާއަށް އެންމެ ބޮޑަށް، އެންމެ ކެރިގެން ފާޑުކިޔަމުން ދިޔަ، ރައްޔިތުންގެ މަޖިލިހުގެ މެމްބަރެވެ. މަރާލާފައި އޮއްވާ ފެނުނީ، އޭނާ ނިސްބަތްވާ ދާއިރާގެ ރަށަކަށް ގޮސް އުޅެނިކޮށް، ވަލުތެރެއިންނެވެ. ރޭގަނޑު އޭނާ ވަލަށް ވަން ގޮތެއް، އެތަނަށް އޭނާ ގެންދިޔަ ބައެއް، މަރާލި ބައެއް، އެނގޭ ވަރެއް ނުވި އެވެ.\nދަލޭކަދައިތަ އަނެއްކާވެސް ވާހަކަ ދައްކަން ފެށި އެވެ.\n"އަހަންނަށް އެބަ ފެނޭ ދިހަ ބުރީގެ ގެއެއް. އެންމެ މަތީ ބުރީގެ ކޮޓަރިއެއް. އެތެރޭގައި ހުރި ފިރިހެނެއްގެ އަނގަ މަތީގައި އެހެން މީހަކު ހުރީ އަތް އަޅައިގެން. އެހެން މީހަކު އޭނާގެ ދެ އަތުގައި ވަރަށް ބާރަށް ހިފަހައްޓާލައިގެން، ތިން ވަނަ މީހާ އޭނާގެ ފައި ބިމުން ނައްޓާލި. ތިން މީހުން ވެގެން އޭނާ ގެންގޮސް، ހުޅުވާފައި ހުރި ކުޑަދޮރުން ބޭރަށް އެ އެއްލައިލީ."\nއެއީ ރައީސް ހާލިދު ރޭވި ދެ ވަނަ މަރެވެ. ދަލޭކަދައިތަގެ ވާހަކާގައި އެއްވެސް އޮޅުވާލުމެއް، ދޮގެއް ނެތެވެ. އަޖައިބެކެވެ. ހަސަން ތައްހާނުގެ ވާހަކަ ސީދަލެވެ. މިއީ އިލްމުވެރިކަމުގެ އަދި ނުފެންނަ ބައެކެވެ. އޭނާއަށް މީގެ ކުރިން ދުވަހަކު ވެސް އެނގުނު ހަގީގަތެއް ވެސް ނޫނެވެ.\nރައީސް ހާލިދުގެ ގައިން ދާހިއްލަން ފެށި އެވެ. އޭނާގެ ބޮލުން ދާތައް ގިނަވެގެން، ނިތްކުރިމަތިންނާއި ކަންފަތް ކައިރިން ފައިބަނީ އެވެ. ހިތް ހީވަނީ އޭގެ ޖާގައިގައި އޮންނަން ބޭނުންނުވާ ހެންނެވެ. ތެޅެމުން، ފޮޅެމުން ދެ އެވެ.\nދިހަ ބުރީގެ މަތިން ބޭރަށް އެއްލައިލީ، އަމިއްލަ ޕާޓީން އޭނާއާ ދެކޮޅަށް އަޑިއަޑިން އެންމެ ނުބައި ރޭވުންތައް ރާވަމުން ދިޔަ މީހާ އެވެ. އެކަމަކު އެއީ ރާއްޖޭގެ ވަރަށް ބޮޑު ޑްރަގް ނެޓްވޯކެއްގެ މީހަކަށް ވާތީ، އާންމުންނަށް ހީވީ، މަސްތުވާތަކެތީގެ ވިޔަފާރިވެރިންގެ ތެރޭގައި އުފެދުނު ޒުވާބެއް، ލޭއޮހޮރުވުމަކަށް ބަދަލުވީ ކަމަށެވެ.\nއެކަމަކު އެއީ ސީދާ ރައީސް ހާލިދުގެ ނިންމުމެކެވެ.\n"އަހަންނަށް އެބަ ފެނޭ އަންހެނަކަށް ތިން ފިރިހެނަކު އަނިޔާކުރާތަން. އޭނާގެ އަނގަ އޮތީ ބަނދެފައި، އޭނާގެ ދެ އަތް އޮތީ، އެނދުގެ ދެ ފަރާތަށް ލައި އައްސާފައި، އޭނާގެ ދެ ފައި ވެސް އެ އޮތީ ދުރުކޮށްފައި، އައްސާފައި. ތިން މީހުން އޭނާއަށް އެބަ ވަރަށް އަނިޔާކުރޭ. ގޯސް އަނިޔާތައް، ކެތްކުރެވޭ ވަރަށް ވުރެ ގޯސް އަނިޔާތައް،" ދަލޭކަދައިތަގެ އަޑު މަޑުވަމުން ދިޔަ އެވެ. އޮތީ ދެ ލޯ މަރާލައިގެން ކަމަށް ވިޔަސް ކަރުނަ ފޭބިތަން، ރައީސް ހާލިދަށް ފެނުނެވެ.\nއެއީ ވެސް ރައީސް ހާލިދު ކުރުވި ކަމެކެވެ. ނަމަވެސް އޭނާ ރޭވީ، އެ އަންހެންމީހާގެ ހަނދާނުން ފޮހެނުލެވޭނެ ކަމެއް ކުރާށެވެ. އެގޮތުން އޭނާގެ އެޕާޓްމަންޓަށް ވަދެ ބިރުދައްކަން ނިންމި އެވެ. ކުޑަކޮށް ގައިގައި އަތްލައި ހަދަން ވެސް، އެންމެ ރަނގަޅު ކަމަށް، ރައީސް ހާލިދު އެންގި އެވެ. އެކަމަކު އަންހެންމީހާ ވީ، އެ ދިޔަ ތިން ޒުވާނުންނަށް ދޫކޮށްލެވޭ ވަރަށް ވުރެ މާ ރީތި މީހަކަށެވެ. އެހެންކަމުން ވަގުތުން ޕްލޭން ބަދަލުކޮށް، ތިން މީހުން ވެގެން ގްރޫޕް ރޭޕަކަށް ދިޔައީ އެވެ.\nއެއީ ރައީސް ހާލިދު ނަގަމުން ދިޔަ މިލިއަން މިލިއަން ޑޮލަރުގެ ކަޓުތައް ފަޅާއަރުވާލަން، އެކި ވިޔަފާރިވެރިންނާ ގުޅައިގެން މަސައްކަތްކުރި ހުނަރުވެރި، ބިރުކުޑަ އަންހެން ނޫސްވެރިޔެކެވެ.\nރައީސް ހާލިދުގެ ހިތަށް ވަންނަން ފެށީ ބިރެވެ. އެކަމަކު އެއީ އޭނާގެ ކުރީގެ އާދައެއް ނޫނެވެ. އޭނާއަކީ ކެރޭ މީހެކެވެ. ގޮތްދޫނުކުރާ މީހެކެވެ. ބޭނުންވާ ގޮތަކަށް ހުރިހާ ކަމެއް ކުރަމުން ދާ މީހެކެވެ. ބާރު ހުރި މީހެކެވެ.\nއެކަމަކު އެ މުސްކުޅި، ނިކަމެތި އަންހެންމީހާގެ އަތް ފޮޅާލާނެ ހިތްވަރެއް ވެސް ނެތެވެ. ރައީސް ހާލިދުގެ އަނދިރި، އަނިޔާވެރި، ރަހުމެއް ނެތް މާޒީގެ އެންމެ ބޮޑެތި މަންޒަރުތައް އެކިޔައިދެނީ، އެކަންކަން ހަމަ ހިނގި ގޮތަށެވެ.\n"އަހަންނަށް އެބަ ފެނޭ ސިލޯނުގައި ހުރި ގެއެއް. އެގެއަށް ފަސް ފިރިހެނުން ވަދެއްޖެ. އެގޭގައި ހުރި ފިރިހެނަކަށް ހަމަލާދީ، އޭނާ ވައްޓާލައި، ކަރަށް ވަޅި އެ ހެރީ. އޭގެ ތެރެއިން އެކަކު ކޮޓަރިއަކަށް ވަދެ، އަންހެނަކު އެ މަރާލީ. އަނެއް ތިން މީހުން، އެހެން ކޮޓަރިއަކަށް ވަދެ...އެ ތިބީ ތިން ކުދިން ނިދާފައި. އެކަމަކު އެ މީހުން އެ ތިން ކުދިންގެ ކަރަށް ވެސް....މާތްރަސްކަލާނކޯ، އެ މަރާލީ...." އެހެން ބުނެވުނު އިރު، ދަލޭކަދައިތައަށް ގިސްލެވެން ފެށުނެވެ.\nދެން ރައީސް ހާލިދުގެ އަތުން ދޫކޮށްލި އެވެ. އޭނާގެ މޫނަށް ބަލަހައްޓައިގެން، ނިކަމެތިކަމާ އެކު، ރައީސް އިނެވެ. އޭނާއަށް ފެންނަނީ ފައިބަމުން ދިޔަ ކަރުނަތަނެވެ. ގިސްލުމުގައި ތުރުތުރު އަޅަމުން ދިޔަ ތުންފަތެވެ.\n"ކުޑަ އިރުކޮޅަކަށް ބޭރަށް ނުކުމެލަދީ، އަހަރެން ވުލޫކުރުވަން ވަންނާނެ ބަޔަކު،" ދަލޭކަދައިތަ ބުންޏެވެ.\nބިރާއި ފިކުރާއި ހިޔާލުތަކުގައި ހުރެގެން ރައީސް ހާލިދު ނުކުތެވެ. އެވަގުތު ހަތަރު އަންހެނަކު ގެއަށް ވަނެވެ. ޔޫނުސް އާއި ވީރު މުހައްމަދު، ތަންކޮޅެއް ދުރުގައި ތިއްބެވެ. އޭނާގެ ހާލު ބަލަން ޔޫނުސް އުޅޭނެކަން ޔަގީނެވެ. އެކަމަކު އެ ފުރުސަތު ދޭކަށް އޭނާ ބޭނުމެއް ނުވެ އެވެ. ދަލޭކަދައިތަ އެ ކިޔައިދިނީ މީގެ ކުރިން އޭނާއަށް އެއްވެސް އަސަރެއް ނުކުރި، ހަގީގަތްތަކެވެ. އެކަމަކު ހަށިގަނޑު ތެރޭގައި ފެތުރިފަައި އޮތް އާދަޔާ ހިލާފު ފިނިކަމަކާއި ދަލޭކަދައިތަގެ މަޑުމަޑު އަތްތިލައިން އޭނާގެ އަތް ދުރަށް ޖައްސާލާނެ ހިތްވަރެއް ނުނެރެވުން ފަަދަ، ހާލަތްތައް، އާދަޔާ ހިލާފެވެ. އެއީ އާންމު ދިރިއުޅުމުގެ ޝަރުތުތަކެއް ނޫންކަން ކަށަވަރެވެ.\nއޭނާގެ ހިތަށް އަސަރުކުރުމަކީ ވެސް އާންމު ދިރިއުޅުމުގެ ބައެއް ނޫނެވެ. އެކަމަކު އެ ހިތުގައި ރެނދެއް ލައިފި އެވެ. އޭނާއަށް އެކަން ޔަގީނެވެ. އޭނާގެ މާޒީން ގެނެސްދޭ އުނދަގޫ އިހުސާސްތައް، އޭނާ މަޑުމައިތިރިކޮށްލި އެވެ. އެ ހަތަރު އަންހެނުން ނުކުތުމުން، ރައީސް އަލުން އެ ގެއަށް ވަނީ، މީގެ ކުޑައިރުކޮޅެއް ކުރިން އޮޅިގަނޑު ގިރާކޮށްލި އިރު އޮތް ހިތަކައިގެންނެއް ނޫނެވެ.\nބިރެވެ. ސިހުމެވެ. އާދަޔާހިލާފު ފިނިގަނޑެވެ.\nރައީސް ހާލިދު ގޮސް، ދަލޭކަދައިގެ ކައިރީގައި ހުއްޓުނެވެ. ހަމަ އެވަގުތު ދަލޭކަދައިތަ ލޯ ހުޅުވާލި އެވެ. ރައީސް ހާލިދާ ދިމާއަށް، އޭނާގެ ހަރުދަނާ، ފުން ނަޒަރު ފުރަތަމަ ފަހަރަށް ހުއްޓާލި އެވެ.\n"ރާއްޖޭގެ ރައީސް ހާލިދު، ގޮނޑީގައި އިށީނދޭ!" ދަލޭކަދައިތަ އެހެން ބުނެލީ އަމުރުވެރި އަޑަކުންނެވެ.\nރައީސް ހާލިދު އިށީނެވެ. ދަލޭކަދައިތައާ ދިމާއަށް ބަލައިލި އެވެ. އޭނާގެ ތިރީ ފުންފަތުގައި ދަތް އަޅައިލެވުނެވެ.\n"ދެންމެ އަހަރެން މި ކިޔައިދިނީ ހާލިދުގެ ހަޔާތުގައި ހިނގާފައި ހުރި ކަންކަން. ދޮގެއްތަ؟" ދަލޭކަދައިތަ ސުވާލުކުރި އެވެ.\n"ނޫނެކޭ" ބުނާކަށް ރައީސްގެ ސިކުނޑި ތަނެއް ނުދިނެވެ. އެކަމަކު އެއްވެސް އެއްޗެކޭ ނުބުނެ އިނުމަކީ ވެސް ޖަވާބެކެވެ. ރައީސް އިނީ އެވެ.\n"އާނ، އެއީ އެއްބަސްވާން ފަސޭހަ ކަންކަމެއް ނޫން،" ދަލޭކަދައިތަ ބުންޏެވެ.\nދެ މީހުން އެކަކު އަނެކަކަށް ބަލަމުން ދެ އެވެ. ހިމޭންކަމެވެ.\n"އެންމެ ރަނގަޅު، ހާލިދު މީހަކާ ނީނދެ ދުވަސްތައް ތި ހޭދަކުރަނީ ކީއްވެ؟ ރާއްޖޭގެ ރައީސް ހުސްހަށިބައިކޮށް، މީހުން ސުވާލެއް ނުކުރާނެތަ؟" ދަލޭކަދައިތަ، އެންމެ ފަހުން އެހި އެވެ.\n"ދެ ކައިވެނީގައި ވެސް މަކަރުހެދީ،" ރައީސް ހާލިދު ޖަވާބުދިނެވެ.\n"މަކަރު ހެދީމާ ވަރިކޮށްފައި، ލޭ އޮހޮރުވީމާ އަޅާނުލުން، މިއީ ވެރިޔަކަށް ކިހާ އިންސާފުވެރި ގޮތެއް. އިންސާފުވެރިތަ؟" ދަލޭކަދައިތަ އެހި އެވެ.\nނޫން، އެއްގޮތަކަށް ވެސް ނޫން، ރައީސް ހާލިދުގެ ހިތަށް ކުއްލިއަކަށް އެރި އެވެ. އެކަމަކު އޭނާއަށް އެ ނޫން އިހުތިޔާރެއް އޭރަކު ނުފެނުނެވެ. ނުހޯދީ ހެއްޔެވެ؟ ނުވަތަ ހޯދަން ނުކެރުނީ ހެއްޔެވެ؟ އޭނާގެ ވިސްނުން އޭރު ކޮބައި ހެއްޔެވެ؟ ޖަވާބެއް ނެތެވެ.\n"އަހަރެން ކައިރިއަށް އަންނާނީ ވަރަށް ބޮޑު ނިޔަތެއް އޮވެގެން. ކޮބައި ބޭނުންވާ ކަމަކީ؟" ދަލޭކަދައިތަ އެހި އެވެ.\n"އަހަރެން ބޭނުންވަނީ ތިން ކަމެއް. އެއް ކަމަކީ އިންތިހާބު ކާމިޔާބުކުރުން. އަނެއް ކަމަކީ ރައްޔިތުންގެ މަޖިލިސް ކާމިޔާބުކުރުން. ތިން ވަނަ ކަމަކީ އަހަރެންގެ ދެ އަތާއި އަނގަ ކެހުން ހުއްޓުވުން،" ދަލޭކަދައިތަގެ ވާހަކަތަކުގެ ސަބަބުން އޭނާގެ ސިކުނޑީގައި ފޮރުވެމުން ދިޔަ އެދުންތައް، އެންމެ ފަހުން ރައީސް ހާލިދު ތިލަކޮށްލި އެވެ.\nދަލޭކަދައިތަގެ ލޮލުން ފޭދެން ފެށީ ރައީސް އެހެން ބުނުމުން އުފެދުނު ހިތްހަމަނުޖެހުމެއްގެ އަސަރުކަން ފާހަގަކުރަން އުނދަގޫވި އެވެ. އެކަމަކު އެ ނަޒަރު ތަފާތު ވެއްޖެ އެވެ.\n"އެކަން ކޮށްދީފާނަން. އެކަމަކު ފުރަތަމަ އެއްބަސްވޭ، އަހަރެން ކިޔައިދިނީ ތެދެއްކަން. މިއީ އަހަރެމެން ދެ މީހުންގެ މެދުގައި އޮތް ސިއްރެއް،" ދަލޭކަދައިތަ ބުންޏެވެ.\nމި މުސްކުޅިޔާ، ތެދެއް ނޫނީ ނުބުނާނެކަން ރައީސް ހާލިދަށް ޔަގީނެވެ. އެހެންކަމުން ދޮގެއް ހެދުމުގެ ބޭނުމެއް އަސްލު ނެތެވެ.\n"ދައިތައަށް ތި ފެނުނީ ހަމަ ރަނގަޅަށް،" އެންމެ ފަހުން ރައީސް، އެއްބަސްވި އެވެ.\n"ކޮއްކޯ، ހައްވާ!" ދަލޭކަދައިތަ، ގޭގެ އަނެއް ކޮޓަރިއަށް ބަލައިލަމުން ގޮވާލި އެވެ. ރައީސް ހާލިދަށް ކުއްލިއަކަށް ގޮނޑިން ތެދުވެވުނެވެ. އޭނާގެ ނަޒަރު ވެސް އެދިމާއަށް ހުއްޓުނެވެ. މިފަހަރު ވެސް ހައްވަ އައީ ފެން ތައްޓެއް ހިފައިގެންނެވެ. އެކަމަކު ރައީސް ހާލިދާ ދިމާއަށް އެންމެ ފަހަރަކު ވެސް ބަލައެއް ނުލަ އެވެ.\n"ތި ފެން ތަށި ބޮމުން، ބޭނުން ކަމަކަށް ނިޔަތްގަނޭ،" ދަލޭކަދައިތަ ބުންޏެވެ.\nކުރިމަތީގައި ހުރި، އިސްކޮޅުން ދިގު، ހިމަ، އަޖައިބެއް ކަހަލަ ރީތި އަންހެން ކުއްޖާ، ރައީސް ހާލިދުގެ އަތަށް ފެން ތަށި ދިއްކޮށްލި އެވެ. ދެން ދަލޭކަދައިތަ ކައިރީގައި ބުނި ތިން ކަންތައް ފުރިހަމަވާން ނިޔަތް ގަންނަމުން، ބޮމުން ގެންދިޔަ އެވެ. ހައްވަ ބަލައިލާތޯ ދެ ފަހަރަކު، އެ މޫނަށް ނަޒަރު ހުއްޓާލި އެވެ. އެކަމަކު އޭނާ ހުރީ އިސްޖަހައިގެންނެވެ.\n"ދެން އިށީނދޭ!" ދަލޭކަދައިތަ ބުނި އަޑު އިވުނެވެ. ހީވީ ހައްވަގެ ރީތިކަމުގެ ތެރެއަށް ރައީސް ހާލިދު ގެއްލިދާނެކަމުގެ ބިރު، އުފެދުނީ ހެންނެވެ. ރައީސް އެނދާ ދިމާއަށް އެނބުރި، ގޮނޑީގައި އިށީނެވެ. ހައްވަ ގޮސް ކޮޓަރިއަށް ވަނެވެ. ދަލޭކަދައިތަ ބަލަން ފެށި އެވެ.\n"ހާލިދު، ތާސް ކުޅުމަކީ ބިލާހެއް. ބިރެއް، މުސީބާތެއް،" ދަލޭކަދައިތަ ބުންޏެވެ.\nރައީސް ހާލިދަށް އަނެއް ހައިރާންކަމެވެ. މި ފެށީ ކޮން ވާހަކައެއް ހެއްޔެވެ؟ އޭނާ އެއްޗެކޭ ނުބުނެ، އަޑުއަހަން އިނެވެ. ދަލޭކަދައިތަ އަނެއްކާ ފެށި އެވެ.\n"އެއީ މުސީބާތެއްކަން އެނގޭނެ މާލެ ގޮސް، ރަނގަޅަށް ބަލާ!"\n"ކޮން އެއްޗެއް ބަލަންވީ؟" ރައީސް ހާލިދު ސުވާލުކުރި އެވެ.\n"އެންމެ ފަހުން ހަދިޔާކުރި ތާސްބައިތަކުގެ ހަގީގަތް. އެހެން އެއްވެސް މީހެއް ކައިރީގައި ނުބުނެ، އަމިއްލައަށް ބަލާ!" ދަލޭކަދައިތަ ބުންޏެވެ. ދެން އަނެއްކާވެސް ވާހަކަ ކުރިއަށް ގެންދިޔަ އެވެ.\n"އެއިން އެކަކު ރާއްޖެއަކު ނެތް. އަނެކަކު ގެއްލިއްޖެ. އެކަމަކު ގޭގައި ހުރީ ހުސް ލޭ! މާލެ ގޮސް އެ ތާސްބައިތައް ބަލާ ރަނގަޅަށް."\nރައީސް ހާލިދުގެ ހިތުގައި އުފެދުނީ ޝައްކުގެ ރާޅުބާންޏެކެވެ. ނިހާދާއި ހުސޭނުބެ، ކުއްލިއަކަށް އެއް ވަގުތެއްގައި ހަދިޔާކުރި އަގުބޮޑު ދެ ތާސްބަ އެވެ. ހުރިހާ ކަމެއް ހަނދާންކުރަން، ލޯ މަރާލެވުނެވެ. އާއެނކެވެ. ކަމެއް ހިނގައިފި އެވެ. ރިޔާސީ ގަނޑުވަރުގެ އޮފީސް ކޮޓަރީގައި ތިބެގެން ދެ މީހުންނާ ވާހަކަ ދެއްކި އިރު އެކަކު އަނެކަކަށް، ދޭތެރެ ދޭތެރެއިން ބަލަމުން ދިޔަ ގޮތެވެ. ނުނިކުމެވިގެން، ލަސްވެގެން އުޅޭ ކަހަލަ ގޮތަކަށް، ދެ މީހުން ވެސް އުޅުނު އުޅުމެވެ. އެހެންޏާ ހުސޭނުބެ، ގެއަށް ނުގޮސް، އެތަނުގައި އިނދެގެން ވެސް ފޯނުކޮށް، ޓިކެޓް ޔަގީންކުރީހެވެ. ނިހާދު ކިތައްމެ ފަހަރަކު ގެއަށް ދާން އެދުނެވެ. ދިޔަ ފަހުން ހަބަރެއް ނުވި އެވެ.\n"އަހަންނަށް ލަނޑެއް ދިނީތަ؟" މާޔޫސްކަމާއި، ދެރަވުމާއި، އޮޅުންބޮޅުންގަނޑެއްގެ ތެރޭގައި އިނދެ، ރައީސް ހާލިދަށް އަހާލެވުނެވެ.\n"ގޮސް އަމިއްލައަށް ބަލާށޭ ދޯ މި ބުނީ. ދެން އޮތީ އެހެން ކަމެއް،" ދަލޭކަދައިތަ ބުންޏެވެ.\n"ކޮން ކަމެއް؟" ރައީސް ހާލިދު ސުވާލުކުރި އެވެ.\n"އިސްލާހުވުން. ހާލިދު ކޮށްގެން ތި އުޅެނީ މަރުގެ އަދަބު ހައްގު ކުށްތަކެއް. ތައުބާނުވެ ސަލާމަތްވެވެން ނެތް ފާފަތަކެއް. އޭގެ މުސީބާތް އައިސް ލައިގެންފި. އެކަމަކު ކޮންމެ މީހަކަށް ވެސް ވަގުތު ލިބޭ. އަމިއްލައަށް ވިސްނާ. ދެން ފުރަތަމަ ލޯބިވެރިޔާއަށް ހެދި ގޮތާ މެދު ވެސް ވިސްނާލާ!" ދަލޭކަދައިތަ ބުންޏެވެ.\nނިހާދާއި ހުސޭނުބޭގެ ހީލަތެއްގައި ޖެހި ލަނޑު ލިބިއްޖެކަމުގެ އިހުސާސްތަކުން ސަލާމަތްނުވެވި އުޅެނިކޮށް ދެން އެ ބުނީ އަދި މުޅިން އެހެން ވާހަކައެކެވެ. ހަސަން ތައްހާނުގެ ނަސޭހަތް އަޑުއެހުމުން، އޭނާ މެޅިފައި އެ އިނީ ދަންމަޅިއަކަށެވެ. އޭނާއަށް އެއްވެސް ކޮޅަކުން ނުކުމެވޭކަށް ނެތެވެ. ސަލާމަތެއް ނެތެވެ.\nފުރަތަމަ ލޯބިވެރިޔާގެ ނަން އޭނާގެ ހަނދާނަކުން ނުފޮހެވެ އެވެ. ފަރީދާ އީސާ އެވެ. އޭނާ އެ ދުވަސްކޮޅު ލޯބިން ކިޔަމުން އައީ ފަރީ އެވެ. ދެ މީހުން ލޯބިވި އެވެ. ބަންދު ދުވަސްތަކުގައި ހުރާއިން މާލެ ގެނެސް، އޭނާގެ ކޮޓަރީގައި ގެންގުޅުނެވެ. އިންނަން ހުށައެޅި އެވެ. ބަނޑުބޮޑުވި ވާހަކަ ވެސް ބުންޏެވެ. އެކަން ގަބޫލުކުރާކަށް ބޭނުމެއް ނުވި އެވެ. ޒުވާބު ހިނގި އެވެ. އޭނާގެ އެތިފަހަރެއް ވެސް، ފަރީގެ މޫނަށް އެރި އެވެ. ރުޔެވެ. ކަރުނަ ބޭލި އެވެ. އާދޭސްކުރި އެވެ. އެހެން މީހަކާ އެކު ނޫޅެމޭ ބުނެ، ހުވާގެ މައްޗަށް ހުވާ ވެސް ކުރި އެވެ. އެކަމަކު ސަލާމަތްވާންވެގެން ފަރީގެ ބޮލުގައި ތުހުމަތުތައް އެޅުވި އެވެ.\n"އެ ލޯބިވެރިޔާގެ ދަރީގެ ބައްޕައަކީ ހާލިދު. ފިރިހެން ކުއްޖެއް. އެ ކުއްޖާ މިހާރު ބޮޑުވެއްޖެ، ބިޔަވެއްޖެ. އަދި ބައްޕަ ދެކެ އެހާ ލޯބި ވެސް ވޭ،" ދަލޭކަދައިތަ ބުންޏެވެ.\n"އޭނާ ކޮބާ؟" ރައީސް ހާލިދަށް ކުއްލިއަކަށް އެހުނެވެ.\n"ކޮއްކޯ ހައްވާ!" އެ މުހިންމު ސުވާލުކުރުމުން، ދަލޭކަދައިތަ ގޮވާލީ ހައްވައަށެވެ. ކުއްލިއަކަށް ރައީސް ހާލިދަށް ތެދުވެވުނެވެ. ހައްވަގެ އަތުގައި މިފަހަރު އޮތީ އޮޅާލާފައި އޮތް ފަތެކެވެ. އޭނާގެ ކުރިމައްޗަށް ހުއްޓި އެ ދިއްކޮށްލި އެވެ. އޭގައި ރައީސް ހާލިދު ހިފި އެވެ. ފަތް ބަނދެފައި އޮތީ ކުޑަކުޑަ ވާ ކޮޅަކުންނެވެ. ދެން ދަލޭކަދައިތައާ ދިމާއަށް ބަލައިލި އެވެ. ހައްވަ އެތަނުން ގޮސް، ކޮޓަރިއަށް ވަނެވެ.\n"ތި ކިޔަން ޖެހޭނީ ބާއްވަން ތިޔަ އުޅޭ ޖަލްސާއަށް ދާން ގަނޑުވަރުން ނުކުތުމުގެ ކުރިން. އޭގެ ކުރިން ކިޔައިފި ނަމަ، ނިޔަތްގަތް އެއްވެސް ކަމެއް ނުވާނެ. ހަނދާން ހުންނާނެތަ؟" ދަލޭކަދައިތަ ބުންޏެވެ.\n"ދުވަހަކު ވެސް ހަނދާނެއް ނުނެތޭނެ،" ރައީސް ހާލިދު ޖަވާބުދިނެވެ.\n"ގަޑިން ކިހާ އިރެއް؟" ދަލޭކަދައިތަ ސުވާލުކުރި އެވެ.\nރައީސް ހާލިދު ގަޑިއަށް ބަލައިލި އެވެ.\n"ބަރާބަރު ދިހައެއް އެ ޖެހީ،" އޭނާ ބުންޏެވެ.\n"އެހެންވީމާ ހާލިދުގެ ވާހަކަ އެރޭ ފަށަންވާނީ ބަރާބަރު ދިހައެއް ޖަހާއިރު. މިހާ ހިސާބުން އަހަރެންގެ ވާހަކަ ނިމުނީ،" ދަލޭކަދައިތަ ބުންޏެވެ. ދެން ފެނުނީ ދެ ލޯ މަރާލި ތަނެވެ.\nގެއިން ނުކުންނަން ވެގެން ރައީސް ހާލިދު ތެދުވި އެވެ. އޭނާގެ ލޮލުގައި ބިއްލޫރި އެ ކުޑަކުޑަ ފުޅި އަޅައިގަތީ އެވަގުތު އެވެ. މެދަކާ ހަމައަށް ފެން އަޅައިފަ އެވެ. ފުޅި ހުރީ ދަލޭކަދައިތަ ބޯ އަޅައިގެން އޮތް ބާލީހުގެ ފަހަތުގަ އެވެ. އެއީ ކޮން އެއްޗެއް ހެއްޔެވެ؟ ހާލިދުގެ ހިތަށްއެރި އެވެ. އޭނާއަށް އެއިން އެ ފެންނަނީ ކޮން އެއްޗެއް ހެއްޔެވެ؟\nއެންމެ ފަހުން، ނުކުންނަންވެގެން އެނބުރުނެވެ. އަތުގައި އޮތް ފަތުގައި ލޯ އަޅައިގަތެވެ. އެފަދަ އެއްޗެއް ޔޫނުސްއަށް ދެއްކުން ރަނގަޅުނުވާނެކަން ވިސްނުނެވެ. އެހެންވެ، ގަމީހުގެ މަތީ ދެ ގޮށް ނައްޓާލައިފައި، ގަމީސް ތެރެއަށް ވައްޓާލި އެވެ. ބެގީކޮށްފައި ހުރުމުން، ފަޓުލޫނާއި ގަމީހުގެ ގުޅޭ ހިސާބުގައި ތާށިވި އެވެ. ދެން ގޮށް އެޅުވި އެވެ.\nބޭރަށް ނުކުތެވެ. އޭނާގެ ކަންފަތަށް އިވެން ފެށީ، މީހުންގެ ރުއިމެވެ. ފިރިހެނުންނާއި އަންހެނުންނާއި ކުޑަކުދިންގެ ރުއިމުގެ އަޑެވެ. އޭނާގެ ހިތުގައި އެޅި ރެނދު، ބޮޑުވަމުން، ބޮޑުވަމުން ހުރެ ދެ އެވެ. އޭނާގެ ހިތް މަޑުވަމުން މަޑުވަމުން ހުރެ ދެ އެވެ. އޭނާގެ އަސްލު އިހުސާސްތައް މަޑުމަޑުން މަޑުމަޑުން، ފެތުރެމުން ހުރެ ދެ އެވެ.\nއެއީ އެގެއަށް ވަން ރައީސް ހާލިދެއް ނޫނެވެ. އެއީ މިހާރު ގާތްގަނޑަކަށް މަރުވެފައި ހުރި މީހެކެވެ.\nދަލޭކަދައިތަ ލޯ މަރާލައިގެން އޮތް އިރު، ހާލިދުގެ ހަށިގަނޑަށް އަންނަ ބަދަލުތައް ފެނުނެވެ. ތާސް ބައިގެ ވިހައިން ކުރި އަސަރުތަކުން، އެތެރެ ހަށީގެ ގުނަވަންތައް ހަލާކުވެ، އޭގެ ފަހު މަރުހަލާއަށް އޮތީ ވެއްޓިފަ އެވެ. އެކަމަކު އެ މަރުހަލާ ކުރިއަށްދާ ހަލުއިމިން، އެގެއަށް ވަދެ، ދަލޭކަދައިތަގެ އަތް ޖައްސާލުމުން، ބާރުވާން ފެށި އެވެ. އެއީ އޭނާގެ ބޯލާކޮޅުގައި ބެހެއްޓި ފުޅީގައި ހުރި ފެނުގެ ބާރުން ކަމެއް، ނުވަތަ ރައީސް ހާލިދުގެ މަރު އަވަސް ވުން އޮތީ، މި ގޭތެރެއިން ކަމެއް، ނޭނގެ އެވެ.\n"ކޮއްކޯ ހައްވާ،" ދަލޭކަދައިތަ ގޮވާލި އެވެ. އޭރު ހައްވަ ހުރީ، ގިފިލިތެރޭގައި ހުރި ފާރު ކައިރީގަ އެވެ. އެ ފާރުގައި ބޭރު ފެންނަ ގޮތަށް ހުރި ބޮޑު ލޯވަޅުން، ބޭރަށް ބަލާށެވެ.\nވީރު މުހައްމަދާ ކުރިމަތިލައިގެން ހުރި، ބިޔަ އެ ޒުވާނާގެ ހަށިގަނޑާއި މޫނުން އޭނާގެ ހިތަށް ނުތަނަވަސްކަން ވަނެވެ. އެއީ އޭނާ ބަލަހައްޓަން ޖެހޭ މީހާ، ރައީސް ހާލިދަށް ކަމެއް ވެއްޖެ ނަމަ، މިގެއަށް އައިސް، ތަން ފުނޑުކުރަން ޖެހިލުންވާނެ މީހެއް ނޫންކަން، ކަށަވަރުވި އެވެ.\nއެއީ މީގެ ކުރިން އޭނާއަށް ފެނިފައި ނުވާ ކަހަލަ ދިވެހި ފިރިހެނެކެވެ. ފާތިރު ކަހަލަ ފިރިހެނެއް ނޫނެވެ. އެއަށް ވުރެ މާ ހިތްވަރުގަދަ، މާ ކެރޭ، މާ ގޮތްދޫނުކުރާ މީހެއްކަން އެނގުނެވެ.\n"ކޮއްކޯ ހައްވާ!" ދަލޭކަދައިތަ ގޮވާ އަޑު އިވުނެވެ. އޭރު، ރައީސް ހާލިދާ އެކު، އެ ޒުވާނާ އެގެއަށް ފުރަގަސްދީ، ހިނގައިގެންފި އެވެ. ހައްވަ ވެސް އެނބުރި، ގެއަށް ވަންނަން ހިނގައިގަތެވެ.\n(12 ވަނަ ބައި، ޖޫން 29، 2020، ހޯމަދުވަހު)


2023 gai MDP ge Riyaasee Candidate akee alhugandu: Raees Nasheed\n2023ގައި އެމްޑީޕީގެ ރިޔާސީ ކެނޑިޑޭޓަކީ އަޅުގަނޑު: ރައީސް ނަޝީދު\n-3weeks ago7- މުއައްލިމް އިބްރާހިމް\n2023ވަނަ އަހަރުގައި ރިޔާސީ އިންތިޚާބެއް އޮންނަ ނަމަ އެމްޑީޕީގެ ރިޔާސީ ކެނޑިޑޭޓަަކަށް ވެވަޑައިގަންނަވާނީ އެމަނިކުފާނުކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nރައްޔިތުންގެ މަޖިލީހުން ކުރިއަށްގެންދާ "އާސްކް ސްޕީކަރ" ޕްރޮގްރާމްގައި ވާހަކަ ދައްކަވަމުން ރައީސް ނަޝީދު ވިދާޅުވީ 2023ގައި ރިޔާސީ އިންތިޚާބެއް އޮތްނަމަ ޕްެރައިމަރީގައި ވާދަކުރައްވާނެ ކަމަށާއި، ނެތްނަމަ ބޮޑުވަޒީރުކަމަށްވުމަށް ކުރިމަތިލައްވާނެކަމަށެވެ.\nއަދި އެ އަހަރުގެ އެމްޑީޕީގެ ރިޔާސީ ކެނޑިޑޭޓަކަށް ވާނީ އެމަނިކުފާނުކަމަށްވެސް ވަނީ ވިދާޅުވެފައެވެ. ނަމަވެސް ޕްރައިމަރީން އެހެން ބޭފުޅަކަށް ރިޔާސީ ޓިކެޓެއް ލިބިއްޖެނަމަ އެބޭފުޅަކަށް ތާއީދުކުރައްވާނެކަމަށްވެސް ރައީސް ނަޝީދު ވަނީ ވިދާޅުވެފައެވެ.\nމިރޭގެ ޕްރޮގްރާމްގައި ވާހަކަ ދައްކަވަމުން ރައީސް ނަޝީދު ވަނީ ރާއްޖޭގެ ވެރިކަން ބަރުލަމާނީ ނިޒާމަކަށް ބަދަލުކުރުމުގެ ވާހަކަ އަނެއްކާވެސް ތަކުރާރުކުރައްވާފައެވެ. އެގޮތުން ދެން ރިޔާސީ އިންތިޚާބެއް އޮންނާނެކަމަށް ދެކެވަޑައި ނުގަންނަވާ ކަމަށާއި، އިދިކޮޅު ޕީޕީއެމް-ޕީއެންސީންވެސް ބަރުލަމާނީ ނިޒާމަކަށް ތާއިދުކުރައްވާނެކަމަށް ދެކެވަޑައިގަންނަވާކަމަށް ވަނީ ވިދާޅުވެފައެވެ. އަދި މިހާރުގެ ރައީސުލްޖުމްހޫރިއްޔާ ބަރުލަމާނީ ނިޒާމަށް ފާޅުގައި ދެކޮޅެއް ނަހައްދަވާކަމަށްވެސް ރައީސް ނަޝީދު ވަނީ ވިދާޅުވެފައެވެ.\nބަލި ވެގެން ނޫޅެބަލަ\nކަލޭމަތިންް ރަތްޔިތުން ފޫހި ވެއްޖެ ތި ޗިޕްތަކައް މިހާރު ވޯރކެއް ނުކުރާނެ މޮޔަނުގޮވާ\nއަމިއްލަ އެދުން ހާދަބޮޑޭ ދޯ. ވޯޓެއް ނުދޭނަން.\nއިދިކޮޅުމީހުން ބޭނުމެއްނޫން ބަރުލަމާނީ ގެނެސް ބުރަބޮޑު ސަރުކާރު ބަރުދަމާކަށް ވަރަށްސާފް\nރައީސް ނަޝީދަށް އިންސާފު ހޯދައިނުދެވި ދައުލަތުގެ ތަރުތީބު ގެއްލިއްޖެ: ދިޔާނާ 1 1 week ago\nރައީސް ނަޝީދު ފެއިލްވެއްޖެ، އެ ޑިޒައިން ކުރައްވަނީ ބަޣާވާތެއް: ރީކޯ މޫސަ21 week ago\nރައީސް ނަޝީދަށް ދިން ހަމަލާއާއިގުޅޭ އިންކްއަރީ ރިޕޯޓް 241 ކޮމިޓީން ފާސްކޮށްފި03 weeks ago\nއަޅުގަނޑު ނެތިއްޖެނަމަ ވަރަށްގިނަ ބޭފުޅުންނަށް ފައިދާވާނެ: ރައީސް ނަޝީދު 13weeks ago\nރައީސް ނަޝީދު މިއަދު މެންދުރުފަހު ނޫސްވެރިންނާއި ބައްދަލުކުރައްވަނީ33 months ago\nވޯޓުލާ މަރުކަޒުތަކަށް ރައީސް ނަޝީދު ޒިޔާރަތްކުރައްވަނީ 13months ago\nއިމިގްރޭޝަންގެ ވިސާ ޑީވިޝަން ކުރީގެ ސްޓަރ ސިނަމާ އިމާރާތަށް!01 hour ago\nވެކްސިނަކީ އާއްމު ދިރިއުޅުމެއްގެ ހާލަތަށް ދެވެން އޮތް މަގު: ރައީސް ޞާލިހު02 hours ago


Pogba , Aai Jose Mourinho Aai Dhemeehun Kure United Gai Dhemi Hureveynee Konmeves Ekakah\nމޮރީނިއޯ އާއި ޕޮގްބާއާއި ދެމީހުންކުރެން ޔުނައިޓެޑްގައި ...\nމެންޗެސްޓަރ ޔުނައިޓެޑްގެ ކޯޗް މޮރީނިއޯއާއި މިޑްފިލްޑަރ ޕޯގްބާއާއި ދެމީހުންގެ ތެރެއިން ޓީމުގައި ދެމިހުރެވޭނީ ކޮންމެވެސް އެކަކަށްކަމުގައި އިގިރޭސި މީޑިއާތަކުން ބުނަންފަށައިފިއެވެ.\nއިގިރޭސި މީޑިއާތަކުން މިގޮތައް ބުނެފައިވަނީ ޕޮގްބާއާއި މޮރީނިއޯއާއި ދެމެދު މައްސަލަތަކެއް ޖެހިފައިވަނިކޮށެވެ. މޮރީނިއޯއާއި ޕޮގްބާއާއި ދެމެދު މައްސަލަ ޖެހިފައިވަނީ މޮރީނިއޯ ބޭނުންވާ ފެންވަރުގައި ޕޮގްބާއަށް ނުކުޅެވުމުގެ އިތުރަށް މިސީޒަން ފެށުމުގެ ކުރީން ޕޮގްބާ ބާސެލޯނާއަށް ބަދަލުވާން މަސައްކަތް ކުރުމުންނެވެ.\nއިގިރޭސި މީޑިއާތަކުން ބުނާގޮތުން ޔުނައިޓެޑުން އަންނަނީ މޮރީނިއޯ ދޫކޮށްލުމަށްފަހު އަންނަ ސީޒަނުގައި އެޓީމުގެ ކޯޗަކަށް ފްރާންސްގެ ޒައިނުއްދީން ޒިދާން ގެނައުމަށް މަސައްކަތް ކުރަމުންނެވެ.\nޒިދާނަކީ ރެއާލް މެޑްރިޑްގެ ކޯޗްކަމުގައި އެޓީމަށް ޖެހިޖެހިގެން3ފަހަރު ޗެމްޕިއަންސް ލީގު ކާމިޔާބުކޮށްދީފައިވާ ކާމިޔާބު ކޯޗެކެވެ.\n28 އަހަރުފަހުން އިނގިރޭސިން ވޯލްޑްކަޕް ފުޓްބޯޅަ މުބާރާތުގެ ސެމީ ފައިނަލަށް ދަތުރުކޮށްފިއެވެ. 28 އަހަރަށް ފަހު އިނގިރޭސިވިލާތަށް ފީފާ ...\nvomadmin July 8, 2018